ކޮރޯނާ އަށް ފަރުވާދޭ ޑޮކްޓަރުން ތިބެން ވާނީ ތުނބުޅި ބާލާފައި – Dhen.mv\nކޮރޯނާ އަށް ފަރުވާދޭ ޑޮކްޓަރުން ތިބެން ވާނީ ތުނބުޅި ބާލާފައި\nމިހާރު ދުނިޔޭގެ އެކިކަންކޮޅުތަކުގައި ހަލުވިކަމާއިއެކު ފެތުރެމުން އަންނަ ކޮވިޑް 19 ނުވަތަ ކޮރޯނާ ވައިރަސް ބައްޔަށް ޕޮޒިޓިވް ވެފައިވާ މީހުންނަށް، ފަރުވާ ދޭއިރު ޑޮކްޓަރުން ތުނބުޅި ބާލައިގެން ތިބުމަށް އިރުޝާދު ދީފިއެވެ.\nޑރ.މުޙައްމަދު ޢަލީ މިއަދު ކުރެއްވި ޓުވީޓެއްގައި ބުނެފައި ވަނީ ކޮވިޑް-19 ގެ ބަލި މީހުންނަށް ފަރުވާދޭއިރު ތުބުޅި ބާލައި ސާފުކޮށް ބަހައްޓަން ޖެހޭކަމަށެވެ. އަދި ''ނެޝަނަލް ގައިޑްލައިން އޮފް ޓްރީޓްމެންޓް'' ނުވަތަ ފަރުވާކުރުމުގައި އަމަލުކުރަންޖެހޭ އުސޫލުތަކުގައި ވެސް އެކަން ހިމަނާފައި ވާކަމަށް ޑރ.މުޙައްމަދު އަލީ ވިދާޅުވެފައި ވެއެވެ.\nޑރ.މުޙައްމަދު އަލީ ވަނީ ''ބިހެއް''ގޮތަށް އޭނާގެ މޫނު ފެނިއްޖެނަމަ ސިހުން ނައިސް ތިބުމަށް ބުނެ ސަމާސާ ކޮށްލައްވާފައެވެ. އަދި އެކަމަކީ ސިއްޙީ ފަރުވާދިނުމުގެ އުސޫލަކަށްވާތީ އެކަމަށް އެކަނި ކުރާ ކަމެއް ކަމަށް ޑރ.ވިދާޅުވެފައިވެއެވެ.\nކޮރޯނާ ވައިރަސްގެ ދެ ކޭސް މިހާރު ރާއްޖެއިން ވެސް ފެނިފައި ވާއިރު، ޑޮކްޓަރުން އިލްތިމާސް ކުރަނީ ސިއްހީ ތަޖްރިބާކާރުންނަށް އިތުބާރުކޮށް އެންމެ އެއްބައިވަންތަ ކަންމަތީ ހަމަޖެހިގެން ތިބުމަށެވެ. އޭޑީކޭގެ ޑޮކްޓަރު، ޑރ. އަބްދުﷲ ނިޔާފް ވެސް ވަނީ އެކަކު އަނެކަކަށް އަޅާލައި ބަލިން ރައްކާތެރިވުމަށް ކުރެވެން އޮތް ހުރިހާ ކަމެއް ކުރުމަށް ގޮވާލައްވާފައެވެ.


ޕީޖީ ޝަމީމް ފޮތެއް ނުކިޔާ، އުންސުރު ހަމަނުވޭ: އަލީ ވަހީދު | Sangu News\nޕީޖީ ޝަމީމް ފޮތެއް ނުކިޔާ، އުންސުރު ހަމަނުވޭ: އަލީ ވަހީދު\n13 ސެޕްޓެމްބަރ 2021 - 15:47\nހައިކޯޓުގެ ހުކުމުން ޕީޖީ ހުސެއިން ޝަމީމް ފޮތް ނުކިޔާކަން ހާމަވާކަމަށާއި އިހުމާލުވެފައިވާ މިންވަރު އެހުކުމުން ހާމަވާކަމަށް އަލީ ވަހީދު ވިދާޅުވެއްޖެއެވެ.\nޖިންސީ ގޯނާގެ އެކި ދައުވާތައް އުފުލާފައިވަނިކޮށް ބޭސްފަރުވާއަށްކަމަށް ބުނެ މިވަގުތު ބޭރުގައި ހުންނެވި އަލީ ވަހީދު އަންނަނީ މިފަހަކަށް އައިސް އެކި ޓުވީޓުތައް ކުރައްވަމުންނެވެ. ޚާއްސަކޮށް ޕީޖީ ޝަމީމަށް ވަރަށް ބޮޑަށް ފާޑު ވިދާޅުވެ އެކި ޓުވީޓުތައް ވަނީ ކުރައްވާފައެވެ.\nއަލީ ވަހީދު ވިދާޅުވީ އޭނާގެ މައްސަލާގައި ހައި ކޯޓުން ކުރި ހުކުމުންވެސް ޕީޖީ އިހުމާލުވެފައިވާ މިންވަރު ހާމަވާކަމަށެވެ. ޕީޖީ ޝަމީމަކީ ކަމަކަށް ކަމެއް ކުރައްވާ ބޭފުޅެއްކަމަށާއި ޕީޖީ ޝަމީމާއެކު ދައުލަތް ހަރާބުވެފައިވާކަމަށް ވިދާޅުވިއެވެ. އަދި ޝަމީމަކީ އެމްއެމްޕީއާރްސީގެ ހިޔާނާތުގެ މައްސަލާގައި ކުށް ސާބިތުވެ ހުކުމް ތަންފީޒުކުރައްވަމުން ގެންދަވާ އަދީބުގެ ގާނޫނީ ވަކީލު ކަމަށާއި އެއީ ވަގު ފައިސާގެ ވަކީލުކަމަށް ވިދާޅުވިއެވެ.\nބޭރަށް ފުރުވާލުމާއި ގުޅޭގޮތުން ޓުވީޓު ކުރައްވައި، އަލީ ވަހީދު ވިދާޅުވީ ކޯޓުގައި ޝަމީމް ތާއީދުކުރައްވާފައިވަނީ އޭނާ ބޭރަށް ފުރުވާލަން ކަމަށެވެ. މިކަން ކޯޓުގެ ޝަރީއަތްތަކުގެ އޯޑިޔޯ ރިކޯޑިންތަކުން ހާމަވާނެކަމަށް އަލީ ވަހީދު ވިދާޅުވިއެވެ. އާ ޕާސްޕޯޓެއް ހަދާ އެރެއިން އެރެއަށް ފުރަން މަޖުްބޫރުކުރިވިކަމަށާއި އެއަށްފަހު މަސައްކަތްފެށި ޖޭއެސްސީ ހިސާރުކޮށްގެން ފަނޑިޔާރު ހަވަރަށްދީ ހަރާމް ހުކުމެއް ކުރުމަށްކަމަށް އަލީ ވަހީދު ވިދާޅުވެފައިވެއެވެ.\nރޭޕް ކުރަން އުޅުމުގެ ކުށުގެ ދައުވާ ހިމެނޭހެން ހަތް ދައުވާއެއް އުފުލާފައިވާ އަލީ ވަހީދުގެ މައްޗަށް މިނިސްޓްރީގެ 13 މުވައްޒަފަކަށް ޖިންސީ ފުރައްސާރަ ކުރިކަމުގެ ތުހުމަތު ކުރެވެ އެވެ. އޭނާ މަގާމުން ވަކި ކުރީ އެ މުވައްޒަފުންތައް ރައީސް އިބްރާހިމް މުހައްމަދު ސޯލިހާއި ބައްދަލުކޮށް، އެކަމުގެ ޝަކުވާ ހުށަހެޅުމުންނެވެ.\nމައްސަލަ ތަހުގީގުކޮށް، ކޯޓު މަރުހަލާ ފަށާފައިވަނިކޮށް އަލީ ވަހީދު ރާއްޖެއިން ބޭރަށް ފުރައިގެން ދިޔައީ ބޭސްފަރުވާއަށް ކަމަށް ބުނެ އެވެ. އެއަށް ފަހު މިވީ މުއްދަތުގެ ތެރޭގައި އޭނާ ރާއްޖެ އައިސްފައި ނުވާތީ އެތައް ބައެއްގެ ފާޑުކިއުން ސަރުކާރަށް އަމާޒުވެފައި ވަނީ، އޭނާ ފިލުވުމުގައި ބައެއް އިސްވެރިންގެ އަތެއްވާކަމަށް ބުނެ އެވެ.\nކްރިމިނަލް ކޯޓުގައި ޝަރީއަތްތައް އޮންލައިންކޮށް ކުރިޔަށް ގެންދާ މައްސަލައިގައި އެކަން އިއުތިރާޒުކޮށް ދައުލަތުން ސުޕްރީމް ކޯޓަށް ހުށަހެޅި އިސްތިއުނާފުގެ އަޑުއެހުމަށް ހާޒިރު ނުވުމުން އަލީ ވަހީދަށް ވަނީ އެ ކޯޓުގެ ހުރުމަތް ކަނޑާލިކަމުގެ ކުށުގައި ދެ މަހާއި ބާރަ ދުވަހުގެ ޖަލު ހުކުމެއް އިއްވާފަ އެވެ. އެހެން ނަމަވެސް އެ ހުކުމް ތަންފީޒު ކުރެވޭނީ، އަލީ ވަހީދު ރާއްޖެ ގެނެވިގެންކަމަށް ކަރެކްޝަންސް އިން ބުނެ އެވެ.\nއޮގަސްޓު 25 ގައި އަލީ ވަހީދު އިނގިރޭސިވިލާތުގެ ފުލުހުން ހައްޔަރު ކުރީ، ވިސާ އޯވަ ސްޓޭވެގެން ނަމަވެސް އެ ދުވަހު އޭނާ މަސައްކަތް ކުރީ ދިވެހި ނޫސްވެރިންނާއި ބައްދަލުކޮށް ޕްރެސް ކޮންފަރެންސްއެއް ބޭއްވުމަށެވެ. ގެޓްވިކްގެ ޑިޓެންޝަން ސެންޓަރުގައި ހުންނަތާ ދެ ހަފްތާ ފަހުން، އެ ގައުމުން ވަނީ ރަސްމީކޮށް އަލީ ވަހީދު ހައްޔަރު ކުރި ކަން ރާއްޖޭގެ ފުލުހުންނަށް އަންގާފަ އެވެ. އެހެންނަމަވެސް މިވަގުތު އަލީ ވަހީދު ހުރިތަނެއް ސާފެއް ނޫނެވެ.


މޯލްޑިވްސް ޕޮލިސް ސަރވިސްގެ ބެލުމުގެ ދަށަށް ގެނެވޭ ބިދޭސީންގެ ބަސް ތަރުޖަމާ ކޮށްދޭނެ 02 ފަރާތެއް ހޯދަން\nމޯލްޑިވްސް ޕޮލިސް ސަރވިސްގެ ބެލުމުގެ ދަށަށް ގެނެވޭ ބިދޭސީންގެ ބަސް ތަރުޖަމާ ކޮށްދޭނެ 02 ފަރާތެއް ހޯދަން ބޭނުންވެއެވެ. ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\nބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 2019 ސެޕްޓެމްބަރ 11 ވަނަ ދުވަހު ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\nތާރީޚް: 2019 ސެޕްޓެމްބަރ 12\nބީލަން ހުޅުވުން އޮންނާނީ 2019 ސެޕްޓެމްބަރ 18 ދުވަހުގެ 14:00 ގައި މި ސަރވިސްގެ އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\nޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާނަމަ 2019 ސެޕްޓެމްބަރ 11 ވަނަދުވަހުގެ 23:59 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nސުންގަޑި: 11 ސެޕްޓެންބަރު 2019 1600


Falhu Rahrashun Bin Beynunkureveygoi Rayyithunge Faidhaa ah Badhalukollun\n5 ޖެނުއަރީ 2019 10 ކޮމެންޓް\nފަޅުރަށްރަށުގެ ބިން ބޭނުންކުރެވޭގޮތް ރައްޔިތުންގެ ފައިދާއަށް ބަދަލުކުރުން\nމާޒީގައި އަހަރެމެންގެ ތެރެއިން ގިނަ މީހުން ދިރިއުޅުނީ ރަށުގައެވެ. ރަށްކައިރީ އޮތް ފަޅުރަށުން ކާއްޓާ، ދަރާ، ކަށިކެޔޮލާ، ކަނަމަދާ އަދި މިނޫންވެސް ތަކެތި ހޮވައިގެން ކައިގެން ބޮއިގެން ވިއްކައިގެން ރާއްޖޭން ބޭރަށްވެސް ފޮނުވައިގެން އޭގެ ފައިދާގައި ހަޔާތް ވޭތުކުރީމެވެ. މިގޮތަށް އުޅެނިކޮށް 1972 ގައި އައި ފަތުރުވެރިކަމަށް އަހަރެމެންގެ ފަޅުރަށްތައް، ނަގާ ވަކި ކުންފުނިތަކަށާއި ވިޔަފާރި ވެރިންނަށް ރައްޔިތުންގެ ހިއްސާނެތި، ރިސޯޓް ހިންގަން ދޭންފަށައިފިއެވެ. އެހިންގާ ރިސޯޓްތަކުން ސަރުކާރަށް ޓެކްސް ދެއްކުމުން ދިވެހި ދައުލަތް މުއްސަނދިވެއްޖެވެ. ނަމަވެސް ރަށްކައިރީގައި އޮންނަ ފަޅުރަށުން އަހަރެމެން ރައްޔިތުން ސީދާ ނެރޭ އިގްތިސާދީ އަދި އިޖްތިމާއީ މަންފާތައް ބަންދުވެ، ދައުލަތަށް ލިބޭ މުއްސަނދިކަން އޮއްސަމުންދާ މާލެއަށް ހިޖުރަކޮށް ނިކަމެތިހާލުގައި އަހަރެމެން އުޅެން ފަށައިފީމެވެ. މިހިތްދަތި އަޅުވެތި ދިރިއުޅުމުން އަރައިގަތުމަށް ރާއްޖޭގެ އިގްތިސާދަކީ ގިނަ ރައްޔިތުންނަށް ފައިދާ ވާ އިގްތިސާދަކަށް ހަދަން ޖެެހެއެވެ. މިކަމުގެ އަސާސް ފެށެނީ އަހަރެމެންނަށް މާތް ﷲ މިންވަރުކުރައްވާ ދެއްވި އަގުނުކުރެވޭ ރިޒުގުންނެވެ. ބިމުންނެވެ. މީހުން ދިރުއުޅޭ ރަށްރަށާ ފަޅުރަށްރަށުގައި ވާ ބިމު ރޯދިންނެވެ.\nރާއްޖޭގެ ގައުމީ ތަފާސްހިސާބު ފޮތުގައި (2017) ވާގޮތުން މީހުން ނޫޅޭ 970 ފަޅުރަށް ދޫކޮށްފައިވާ ގޮތަކީ؛- ފަތުރުވެރިކަމަށް 304 ރަށް (%31)، ވަރުވާއަށް އަމިއްލަފަރާތްތަކަށް 149 ރަށް (%15)، ސަރުކާރުގެ އެކި އިދާރާތަކުގެ ހަވާލުގައި 443 (%46) ރަށް، ބެލެހެއްޓުމަށް އެގްރީމެންޓްކޮށް ދޫކޮށްފައިވާ 1 ރަށް، ރައްޔިތުންނަށް ކުއްޔަށް ދީފައިވާ 1 ރަށް އަދި ދިގުމުއްތަކަށް ކުއްޔަށް ދީފައިވާ 72 (%7) ރަށް ކަމަށެވެ.\nބިންފަދަ ގުދުރަތީ ވަސީލަތްތައް ބަހާއިރު ފަގީރުކަމާ ކާބޯތަކެތި ލިބުން ކަށަވަރުކުރުމަށާއި، ހާއްސަކޮށް މުޖުތައަމުގައި ނިކަމެތި ކުރެވިފައިވާ ފަރާތްތައް ބާރުވެރިކުރުވުމަށާއި، ތާރީހާއި ސަގާފަތާ ތަރިކަ ރައްކާތެރިކޮށް ދިރުވުމަށާއި ވެށި ހިމާޔަތްކުރުމަށާއި އަދި ދެމެހެއްޓެނިވި ތަރައްގީއަށް އިސްކަންދީގެންކަމަށް، ކަމުގެ މާހިރުން ލަފާދެއްވައެވެ. ދައުލަތުން ފަޅުރަށްތައް ބަހާފައިވަނީ މިދެންނެވި ކަންކަމަށް ރިޔާއަތްކޮށްގެންތޯ މަތީގައިވާ ނަންބަރުތަކަށް ބަލައި ތިޔަބޭފުޅުން ނިންމަވާށެވެ. ކުރިއަށް އޮތް ބައިގައި ގުދުރަތީ ވަސީލަތްތައް ހާއްސަކޮށް ބިިން ބޭނުންކުރުމުގައި ރިޔާއަތްކުރަންޖެހޭ މުހިއްމު ކަންކަމަށް ކުރުގޮތަކަށް ބަަލާލާނަމެވެ.\nކާބޯތަކެތި ލިބުން ކަށަވަރުކުރުމާއި ފަގީރުކަމުން އަރައިގަތުމަށް ބިން\nއަހަރެމެން ދިރިއުޅުމަށް ބޭނުންވާ ކަންކަމަށް ވިސްނާއިރު އެންމެ އަސާސީ ކަމަކީ ފުރިހަމަ ސިއްޙަތެއް ލިބުމެވެ. ކުއްޖަކު ސުކޫލަށްވެސް ދެވޭނީ އަދި ދިޔަސް ރަގަޅަށް އެއްޗެއް ދަސްވާނީވެސް ދުޅަހެޔޮ ސިއްހަތެއްގައި ހުރެގެންނެވެ. ދުޅަހެޔޮ ސިއްހަތު ގުޅިފައިވަނީ ކާނާއާއިއެވެ. ފަގީރުކަމުން އަރައިގަތުންވެސް ގުޅިފައިވަނީ ކާނާއާއިއެވެ. ކާބަފައިން ކާނާއަށްޓަކައި ބޭރުން ތަކެތި އެތެރެކުރުމަށް ބަރޯސާ ނުވިކަމުގައި ވިޔަސް ޒަމާން ބަދަލުވެ ތަރައްގީ އައިސް ދިވެހިންނަށް ލައްވާލިއިރު ސިއްހަތަށް ފައިދާހުރި ރާއްޖޭގައި އުފައްދާ ކާބޯތަކެތީގެ ބާވައްތަކުގެ ސިނާއަތް މިއޮތީ ވަޅުޖެހިފައެވެ. ދައުލަތުގެ ކުންފުނި އެސްޓީއޯގައި ހުންނަނީ2މަހުގެ ކާނާކަމަށްވެއެވެ. ގުދުރަތީ ހާދިސާއެއް ނުވަތަ ހަނގުރާމައެއް ދިމާވެއްޖެ ނަމަ2މަސްވަންދެން ކައިފައި ދެންވާނީ ކިހިނެއްތޯ ވިސްނާލާށެވެ. ހުރިހާ ރަށެއް ރިސޯޓް ހަދަން ދޫކުރީމާ، ކަމެއް ދަމެއް ޖެހޭ ދުވަހު ތިޔަ ބޭފުޅުން ކައިބޮއި އުޅޭނީ ކޮންގޮތަކުން ތޯއެވެ؟\nއަންހެނުންނާއި އާއިލާތަކާއި ޒުވާނުން ބާރުވެރިކުރުވުމަށް ބިން\nރާއްޖޭގައި ދަނޑުވެރިކަމުގައި މަސައްކަތްކުރާ މީހުންގެ 54 އިންސައްތައަކީ އަންހެނުންނެވެ. (އެފް.އޭ.އޯ). 1977 ގައި ރާއްޖޭގައި އިގްތިސާދީ ގޮތުން އުފެއްދުންތެރި މަސައްކަތުގައި ހަރަކާތްތެރިވާ 15 އަހަރުން މަތީ އަންހެނުން، 62 ޕަސެންޓްގައި ހުރި ނަމަވެސް، 1985 އަކަށް އައިއިރު އެއަދަދު 24 އިންސައްތައަށް ތިރިވެއްޖެއެވެ. އިގްތިސާދީ ގޮތުން މި މުއްދަތުގައި އައި އެންމެބޮޑު ބަދަލަކީ ދަނޑުވެރިކަން ހީނަރުވެ ފަތުރުވެރިކަން ކުރިއެރުމެވެ. އަދި އަދަން ދާންދެންވެސް، އަންހެނުން އިގްތިސާދީ ގޮތުން ހަރަކާތްތެރިވާ މިންވަރު މާޒީގައި ހުރި ވަރަކަށް ނުދެއެވެ. (2016 ގައި 42 އިންސައްތަ). ގައުމުގެ އިގްތިސާދު ބަދަލުކޮށްލި ގޮތުން (ގިނަ ރައްޔިތުންގެ ހިއްސާ ކުޑަކޮށް) ފިރިހެނުނަށްވެސް ލިބުނު ދެރަ ވަކި ކުޑައެއް ނޫނެވެ. އެއީ 1977 ގައި 90 އިންސައްތައިގައި ހުރި ވަޒީފާ އަދާކުރާ 15 އަހަރުން މަތީ ފިރިހެނުންގެ ނިސްބަތް، 2016 އަށް އައިރު 75 އިންސައްތައަށް ވެއްޓުމެވެ.\nރިސޯޓްތަކުގައި އެތައް އިންސާނީ ހައްގުތަކަކުން މަހުރޫމްވެގެން ބައްޕައިން މަސައްކަތް ކުރާއިރު ދަރިން ބެލުމުގެ ބުރަ މަސްއޫލިއްޔަތު އަދާކުރަމުން، ކުރިއެކޭވެސް އެއްގޮތަށް މަސައްކަތެއް ކުރެވޭނެ މަގުތަށް މިވަނީ އަންހެންވެރިންނަށް ހަނިކޮށްފައެވެ. ރަށުގެ ބިންތަކާ ކައިރި ފަޅުރަށްތައް އެކަނބަލުންގެ ހިއްސާނެތި ބޮޑެތި ކުންފުނި ތަކާ ވިޔަފާރިތަކަށް ބައެއްފަހަރު ނުއަގުގައި ދީފައެވެ. އެބިންތަކާ ފަޅުރަށްތަކުގައި ހިންގާ މަސައްކަތްތަކުގައި ދިރިއުޅުވޭނެ އުޖޫރައެއް ދީގެން ރަށާ، ކައިރި ރަށްރަށުން ދިވެހިން ގެންގުޅުމުގެ ބަދަލުގައި އަޅު މުސާރައަކަށް ބޭރު ގައުމުތަކުން އިންސާނުން ގެނެސް ގެންގުޅެން ފަށާފައެވެ. ހާސްކަމެއް ނެތް ދިރިއުޅަމަކަށްޓަކާ، ކަމުގެ މާހިރުން ލަފާދޭ 8 ގަޑިއިރު މަސައްކަތް 8 ގަޑިއިރު އާއިލާއެކު 8 ގަޑިއިރު އަރާމް ކުރުން، މިއީ ރާއްޖޭގެ ގިނަ ވިޔަފާރިތަކަށް ކަމުދާ ގޮތަކަށް ނުވެފައެވެ.\nސުވާލަކީ އަހަރެމެން ދިވެހި ރައްޔިތުންގެ ގުދުރަތީ ވަސީލަތްތަކުގެ، ބޭނުންކޮށްގެން އިގްތިސާދު މިހިންގަނީ ކާކުގެ ފައިދާއަކަށްތޯއެވެ؟ ގައިމުވެސް ދިވެހި ބައްޕައިންނާ މަންމައިންނާ މާމަކާފައިންނާ އަދި އާއިލާތަކުގެ ފައިދާއަށް ހިންގޭ އިގްތިސާދެކޭ ނުދެންނެވޭނެއެވެ. އޭގެ ހިތި ނަތީޖާއަކީ "މާލެ ކިޔާ ޖަލެއްގައި" ގިނަ ދިވެހި އާއިލާތަކެއް މަޖުބޫރުން ގައިދުވުމެވެ.\nބިމުގެ ވެށި ހިމާޔަތްކުރުމަކީ އުޅޭ ވަޒަނާ ތިމާގެ ރިޒްގު ހިމާޔަތްކުރުން\nރާއްޖޭގެ އުފެއްދުންތެރިކަމުގެ 89 އިންސައްތަ އަންނަނީ ގުދުރަތީ ވަސީލަތްތަކުންނެވެ. ރާއްޖޭން ބޭރަށް ވިއްކާ ތަކެތީގެ 98 އިންސައްތައަކީވެސް ގުދުރަތީ ވެށީގެ ތެރެއިން ހޯދާ ތަކެއްޗެވެ. ކުރުކޮށް ބުނާނަމަ މަހެވެ. ކާބަފައިން ދަނޑުވެރިކަމުގެ ބާވަތްތައް ރާއްޖެއިން ބޭރަށް ވިއްކިނަމަވެސް އެކަން ވަނީ އޭގެ އަނެއްކޮޅަށް، މިހާރު ބަދަލުވެފައެވެ. ރާއްޖެއަކީ ދަނޑުވެރިކަމުގެ ބާވަތްތައް އިންތިހާއަށް އެތެރެ ކުރާ ގައުމަކަށް ވެފައެވެ. ރިސޯޓް ހަދަން، އަތޮޅުތަކުން ފަޅުރަށްތައް ހުސްވުމުން، ފަރުތަކާ ފަޅުތަކާ ހިއްކާ، ކަނޑުގެ ދިރުންތައް، ބަނޑުހައި ހޫނުކަމެއް ޖެހޭ ދުވަހަކުން ކާނީ ކޯއްޗެއްތޯއެވެ؟\nހަގީގަތުގައި ތިމާވެށި ހިމާޔަތްކުރާށޭ ކިޔާ މިބުނެވެނީ މިގައުމަށް ލިބިފައިވާ ރިޒްގު ނުވަތަ ގުދުރަތީ ވަސީލަތްތައް ހިމާޔަތްކުރާ ވާހަކައެވެ. އަހަރެމެން ދިރިއުޅޭ ބިން ރައްކާތެރިކުރުމުގެ ވާހަކައެވެ.\nސުނާމީފަދަ ކަންކަމުން ރައްކާތެރިވުމަށް މަސްނޫއީ ތޮއްޓެއް ލުމަށް އެތައް ބިލިއަން ރުފިޔާއެއް ހޭދަކުރުމުގެ ބަދަލުގައި ގުދުރަތުން، ވެށީގައި ލައްވާފައިވާ ރައްކާތެރިކަމުގެ ސިފަތައްކަމަށްވާ ކުޅިތަކާ، ފަޅުތަކާ، ތޮއްޓާ، ފަރުތައް އަހަރެމެންގެ ދިރިހުރުމަށްޓަކާ ހިމާޔަތް ކުރަންވާނެ ވާހަކައެވެ. ދުނިޔޭގެ ފައިދާއަށް ކުރާކަމެއްވިޔަސް މިވަސީލަތްތައް ހަލާކު ނުކޮށް، އޭގެ އަސްލާ ލިބޭ މަންފާ ނުގެއްލޭނެހެން ކަންކަން ކުރަންވާނެ ވާހަކައެވެ. ގުދުރަތީ މުއްސަނދިކަން ހިމާޔަތްކޮށް އަންނަން އޮތް ޖީލުތަކަށް ބަނޑުހައިކަމާ ފަގީރުކަމުގައި ނުޖެހި ރީތިކޮށް އުޅުމަށް ވާސިލްކޮށް ދޭންވާނެ ވާހަކައެވެ. އެއީ ސުންނާފަތި ކުރުމެއްނެތް ދެމެހެއްޓެނިވި އާރޯކަންލިބޭ ތަރައްގީ އަކީ ވެއްޓާގުޅި ލާމެހިފައިވާ ކަމަކަށް ވާތީއެވެ.\nއަޅުވެތިކަމުން މިންޖުކޮށްދޭ އަމިއްލަވަންތަ ދިރިއުޅުމަކަށް ބިން\nގުދުރަތީ ވަސީލަތްތަކާ މާހައުލުތަކަކީ އެތަނެއްގެ އާދަކާދަޔާ ބަހާ ސަގާފަތާ އަމިއްލަ ވަންތަކަމާ ތާރީޚާވެސް ގުޅިފައިވާ ކަންކަމެވެ. ދިވެހި ރުކުގެ ކޮންމެ ބާވަތަކަށާއި ކޮންމެ ހަރުފަތަކަށް ދިވެހި ނަންނަމުން ބަސް މުއްސަނދިވެފައި ހުރުމަކީ، މިބުނި މަގުން ވާ ކަންކަމެވެ. ބަޔަކު އަޅުވެތިކުރަން ބޭނުންނަމަ އެންމެ ފުރަތަމަ ކުރަންޖެހޭ ކަމަކީ އެބައެއްގެ އަމިއްލަވަންތަކަން ނެތިކޮށްލުމެވެ. އުފެދި ހެދި ފޯދުނު މާހައުލުން ލުއްސާލައިގެން، މަސްނޫއީ ކޮށްޓަކަށް ލީމާ ދިރޭ ތަކެތި އާލާ ނުވާފަދައިން، އިންސާނާވެސް އޭނާގެ މާހައުލުން ދުރުކުރުމުން، ސަގާފަތާ ބަހާ އާދަކާދައާ އަމިއްލަވަންތަކަން ފިލައި، އަޅުވެތި ކުރަން ފަސޭހަވެދެއެވެ. ފަތުރުވެރިކަމުން ރަށްރަށަށް ގެނުވި ފަޅުކަމުން، ރަށްރަށްރަށުގެ ތާރީޚާ ސަގާފަތާ އަދި ބަސްތައް ނެތިގޮސް އަމިއްލަ ގައުމުގައި ރެފިއުޖީންނަށް ހެދުމުން، ދިވެހިންނަކީ އަޅުވެތިކަމަށް ފައްކާކޮށްފައިވާ ބަޔެކޭ ބުނެވިދާނެއެވެ.\nމިއަޅުވެތިކަމާ ނިކަމެތިކަމުން އަރައިގަތުމަށް، ގައުމު ފަތުރުވެރިކަން ވަށާ އެނބުރުމުގެ ބަދަލުގައި ފަތުރުވެރިކަން ގައުމު ވަށާ އެނބުރެން ޖެހެއެވެ. އަދި ވިޔަފާރި ފައިދާ ވަށާ ރައްޔިތުން އެނބުރެން ޖެއްސުމުގެ ބަދަލުގައި ރައްޔިތުންގެ ފައިދާ ވަށާ ވިޔަފާރި އެނބުރެން ޖެހެއެވެ. ރައްޔިތުންގެ ފައިިދާ އޮތީ އެރައްޔިތުންގެ އިންސާނީ އާއިލީ އަދި އިޖްތިމާއީ ހައްގުތަކާ ބާރު ނުގެއްލޭ ގޮތަށް އިގްތިސާދު ބައްޓަން ކުރުމުގައެވެ.\nއެކި ދާއިރާތަކުން އަތޮޅުފަޅުރަށްތައް ބޭނުންކުރާނެ މިންވަރު ކަނޑައެޅުން ރައްޔިތުުންގެ ފައިދާއަށް އިގްތިސާދާ އެކި ސިނާއަތްތައް ބައްޓަން ކުރުމަށް އެންމެ ފުރަތަމަ ކުރަންޖެހޭ ކަމަކީ އަހަރެމެންނަށް ލިބިފައިވާ ގުރުދަރީ ވަސީލަތްތައް ބޭނުންކުރާނެގޮތް މަތީގައިވާ ކަންކަމަށް ރިިޢާއަތްކޮށް ރައްޔިތުން ކަނޑައެޅުމެވެ. އަތޮޅުތަކުން ކަނޑައެޅުމެވެ.\nއެއަތޮޅެއްގެ ބިންތަކާ ފަޅުރަށްތަކުގެ ތެރެއިން، ފަތުރުވެރިކަމަށް އެންމެ ގިނަވެގެން ދެވޭނީ ކިތައް ރަށްކަމާއި، މަސްވެރިކަމާ ދަނޑުވެރިކަމާ މިނޫންވެސް އިގްތިސާދީ މަސައްކަތްތަކަށް ޚާއްސަކުރާނީ ކިތައް ރަށްކަމާއި އިޖްތިމާއީ ބޭނުންތަކަށް ޚާއްސަކުރާނީ ކިތައް ރަށްކަމާއި އަތްނުލާ އަަންނަން އޮތް ޖީލުތަކަށާ އެހެން ދިރޭ ތަކެއްޗަށް ބާއްވާނީ ކިތައް ރަށްކަން އަތޮޅުތަކުގެ ރައްޔިތުން ކަނޑައަޅަން ޖެހެއެވެ. ފަޅުރަށްތައް ބެހުމުގައި އަތޮޅު ތަކުގެ ރައްޔިތުން ނިންމާ ގޮތް ސިޔާސާތު ރާވަން އެންމެ މަތިފަޑީގައި ތިބި ފަރާތްތަކަށް އަންގާ އެފަރާތްތަކުގެވެސް މަދަދާއެކު އަތޮޅުގެ ގުދުރަތީ ވަސީލަތްތައް ދެމެހެއްޓެނިވި ފައިދާއަށް ބޭނުންކުރާނެ ގޮތްތަކުގެ ޕޮލިސީތަކާއި ގާނޫނުތައް ހަދައި ފާސްކުރަން ޖެެހެއެވެ.\nހަމައެއާއެކު އަތޮޅުގެ ގުދުރަތީ ވަސީލަތްތައް ބޭނުންކޮށްގެން ކުރާ ވިޔަފާރިތަކުގައި ރައްޔިތުންނާ ޖަމާޢަތުގެ ހިއްސާ (ޝެއަރ) އޮންނަން ޖެހެއެވެ. އަތޮޅު ތަރައްގީ ޕްލޭންތައް ހެދުމުގައި ވަސީލަތްތައް ކިއާއިރު އަތޮޅު ފަޅުރަށްތައްވެސް ހިމެނޭނެކަން ދަނެ، އެ ބޭނުންކުރާނެ ގޮތުގެ ޕްލޭނެއް ހަދަންޖެހެއެވެ. އަތޮޅު ރައްޔިތުން ހަދާ އަތޮޅު ފަޅުރަށް ބޭނުންކުރުމުގެ ޕްލޭންތައް ލާމެހިގެން ފަޅުރަށްތައް ބޭނުންކުރުމުގެ، ގައުމީ ތަސައްވުރާއި ޕްލޭނެއް އެކަށައެޅުމަކީ އެންމެ ފުރަތަމަ މިގައުމުން ކުރަންޖެހޭ ކަންތަކެވެ. ފަތުރުވެރިކަމާ މަސްވެރިކަމާ ދަނޑުވެރިކަމާ އަދި އެހެނިހެން ކަންކަމަށް ހަދާ ތަންފީޒުކުރެވޭ ޕްލޭންތަކާ ކަންކަން އަންނަންވާނީ އޭގެ ފަހަތަށެވެ.\nކާބޯތަކެތި ލިބުން ކަށަވަރު ކުރުމާއި، މުޖުތަމައުގައި ނިކަމެތިކަން ލިބިފައިވާ މީހުނާއި އާއިލާތަށް ބާރުވެރިކުރުމަށާއި، ގުދުރަތީ ވަސީލަތްތައް ހިމާޔަތްކުރުމަށާއި، ސަގާފަތާ ތަރިކަ ރައްކާތެރިކުރުމަށާއި ދެމެހެއްޓެނިވި ތަރައްގީއަށް ރިޔާޢަތްކޮށް، އަތޮޅު ފަޅުރަށްތައް ބޭނުންކުރާނެ ގޮތުގެ ޕްލޭން ހަދައި ތަންފީޒުކުރުމަކީ އަތޮޅު ތަރައްގީގެ އަސްލު ބިންގަލެވެ. އެބިންގާގެ މައްޗަށް ގައުމުގެ އިގްތިސާދީ އިޖްތިމާއީ ކަންކަން ބައްޓަންކުރެއްވިއްޖެނަމަ ބަރޯސާވުމެއްނެތް ދުޅަހެޔޮ ސިއްހަތެއް ލިބިފައިވާ އުފެއްދުންތެރި މިނިވަން ރައްޔިތެއް އުފެދި އިގްތިސާދު ރައްޔިތުންގެ ފައިދާއަށް ހިނގަން ފަށާނެއެެވެ. ރައްޔިތުން އެކަން ކުރާށެވެ.\nސަރުކާރަށް ރަށް ފަޅުކުރުމުގެ ފުރުސަތު ހަމަދެނީ ރައްޔަތުން އެޔޮއް ބޮޑު އިންޑިއާގައި ފާޙާނާ ތަށި ނުފެންނަ 500 މިލިޔަން މީހުން އެބައުޅޭ އެކަމަކު އެހުރިހާ އެންމެންނެތް ނުދޭ ރަށް ދޫކޮއްލާފައި ދިއްލީއަކަށް ރަށުގައި ތިބެގެން އުޅެވޭތޯ ބަލަނީ މިގައުމުގައި މީހުން އުޅޭތާ ކިތަށްހާސް އަހަރުވެއްޖެ މަސް އަލަޔަކީ މިންވަރަށް އީމަން ނުވުން ލޯނެއްނޫން ކޮންމެ އެއްޗެއް ދިނަސް ރަށްކުރިއަރުވާކަށް ނޫޅޭނެ މިހާރުދެސް މާލެޔަށްވުރެ ފަސޭހައިން ރަށްރަސުން ލޯނުލިބޭ މާލޭގެ ގިނަބިންތައް ހަދާފައި އެހެރީ ވިޔަފާރި ވެރިން އެމީހުންނަށް ބުންކުން ލޯނުދެނީ ސަރުކާރަކުން މާލޭގެ ނިކަމެއްޗަކަށް ލޯނު ދީފައެއް ނެތް ލޯނު ދެނީ 20% 30% ދެއްކީމަ\nމިއީ ކިތަންމެ ރަނގަޅު ލިޔުމަކަށް ވިޔަސް ހިތާމައަކީ މިގައި ފާހަގަކޮށްފައިވާ މަގަށް މިރާއްޖެ ގެންދަން ސިޔާސީވެރިންނާއި ބާރު ގަދަ މީހުން ނޫޅޭނޭކަން. އެހެންކަމުން ވެރިކަމުގެ މައްޗަށް ރައްޔިތުން ގަދަވެގަނެވޭނެ ގޮތެއް ހޯދަން މަޖުބޫރު. ފަސް އަހަރުންލާ ވޯޓަކީ މިހާރު ރައްޔިތުންނަށް ލިބޭ ބާރެއް ނޫން. މާލޭގެ ބޮޑުންވެގެން ރަށްރަށުގެ މީހުން ނިކަމެތިކުރަނީ\n1970 ގެ ފަހުކޮޅު ކ.އަތޮޅު ގެ ބައެއް ރަށްރަށުމީހުން ފެށި ގެސްޓް ހައުސް ވިޔަފާރި ސަރުކާރުން ހުއްޓުވި ގޮތުގެ ވާހަކަވެސް ލިޔެލިނަމަ އިތުރަށް ފުރިހަމަވީސް.\nޥ ރަނގަޅު ލިޔުމެެެއް\nބިން ވެރިކަން ކުރަން ޖެހޭ. ސަރުކަަރަށް ގޮވާލަން ރަށްތައް ހުސްނުކޮށް ބޭއްވުމަށް\nމާލެ މީހުން ގެތަށް ބުރިބުރިޔަށް އަޅަން ފައިސާ ބޭންކުތަކުން ފަސޭހައިން ލިބޭގޮތަށް އަތޮޅުތަކުގެ މީހުން ގެތަށް ބުރިބުރިުަށް ނަގަން ބޭންކުތަކުން ފަސޭހައިން ލޯނުނުލިބެނީ ކީއްވެތޯ ؟\nވ ވ ރަންޤަޅު ލިޔުމެއް. ތި ވާހަކަ ތަކަށް 100% ތާއީދު.\nމާލޭގެ ގެތަށް ތަޅާލާފަ އަޅަމުން ދަނީ ބޭންކުތަކުންދޭ ފައިސާ ފަސޭހަކަމާއި އެކު ލިބޭތީ ރަށުގައި މީހަކި ޖިފުޓިގަޑެއް ހަދަން ފައިސާކޮޅެއް ނުދޭނެ ބޭންކަކުންވެސް އެއީތޯ އިންސާފަކީ އިޖުތިމާއީ އަދާލަތަކީ !\nހައްގު މިންވަރު ލިބެންޖެހޭ. މިއީ ވ ފައްކާަ ލިއުމެއް. ކީއްވެ ނުދޭންވި.\nވވވ ރަނގަޅު ވާހަކައެއް.


އޮކްސިޖަނަށް އާދޭސްކުރަން އެންމެފަހުން ކޯޓަށް\nއިންޑިއާގެ ކޮވިޑް-19ގެ ހާލަތު\nއިންޑިއާގެ ހޮސްޕިޓަލްތަކަށް އޮކްސިޖަން ނުލިބޭ މައްސަލަ ހުށައަޅާފައި ވަނީ ދިއްލީ ހައިކޯޓަށް\nއޮކްސިޖަން ނުލިބޭ މައްސަލަ ކޯޓަށް ހުށައަޅާފައި ވަނީ އާދިއްތަ ދުވަހު\nކޯޓުން ވަނީ ވަގުތުން ހޮސްޕިޓަލަށް އޮކްސިޖަން ފޯރުކޮށްދިނުމަށް ދިއްލީ ސަރުކާރަށް އަމުރުކޮށްފައި\n4 މެއި 2021 | އަންގާރަ 22:56\nއިންޑިއާގައި އޮކްސިޖަން ސަޕްލައި މަދުވެ ހޮސްޕިޓަލްތަކުން ދަނީ ކަންބޮޑުވުން ފާޅުކުރަމުން\nއިންޑިއާގެ ހޮސްޕިޓަލްތަކަށް އޮކްސިޖަން ނުލިބި އެންމެ ފަހުން އޮކްސިޖަން ހޯދަން ހޮސްޕިޓަލްތަކުން ކޯޓަށް ހިނގައްޖެއެވެ.\nއިންޑިއާގެ ކޮވިޑް-19ގެ ހާލަތު ގޯސްވެފައި މިވަނީ ކޮންބައެއްގެ އިހުމާލުންތޯ ސަރުކާރުން އެކަކު އަނެކަކަށް އިނގިލި ދިއްކުރަމުންދާއިރު، ބަލިޖެހޭ މީހުންގެ ނަންބަރު އިތުރުވެ ހޮސްޕިޓަލްތައް ވަނީ ފުރި ބާރުވެފައެވެ. ހޮސްޕިޓަލްތަކުގައި އޮކްސިޖަންގެ ސަޕްލައި މަދުވެ، ބަލިޖެހޭ މީހުންނަށް އެންމެ އެކަށޭނެ ގޮތުގައި ފަރުވާދިނުމަށް ދަތިވެ، އޮކްސިޖަން ނުލުބި ލަސްވާތީ ހޮސްޕިޓަލްތަކުން ވަނީ އޮކްސިޖަން ނުލިބި ލަސްވާ މައްސަލަ ދިއްލީގެ ހައިކޯޓަށް ހުށައަޅާފައެވެ.\nރިޕޯޓްތައް ބުނާގޮތުން ދެ ޖަޖުންގެ ބެންޗަކުން ދަނީ ކޮންމެ ދުވަހަކު ވީޑިއޯ ކޮންފަރެންސް މެދުވެރިކޮށް މި މައްސަލައިގެ އަޑުއެހުންތައް ބާއްވަމުންނެވެ. މިކޮންފެރަންސް ތަކުގައި ހޮސްޕިޓަލްތަކުން ދަނީ ކޮންމެ ދުވަހަކުވެސް ގާނޫނުއަސާސީން ރައްޔިތުންނަށް ލިބެންޖެހޭ ސިއްހީ ރައްކާތެރިކަމުގެ ވާހަކަ ބަޔާންކޮށް ޕެޓިޝަންތައް ހުށައަޅަމުންނެވެ. މި ކޮންފަރެންސްތަކުގައި އާންމުންނާއި ސަރުކާރުގެ އޮފިޝަލުން ވެސް ބައިވެރިވެއެވެ.\nމި މައްސަލައިގައި ވަކާލާތުކުރާ ލޯޔަރުން ވަނީ މިހަފްތާގެ އާދިއްތަ ދުވަހު އިންޑިއާގެ ސިތަރަމް ބަރތިއާ ހޮސްޕިޓަލްގައި ފަރުވާދެމުންދިޔަ 42 ޕޭޝަންޓުންނަށް ފަރުވާދިނުމަށް ބާކީ 30 މިނެޓުގެ އޮކްސިޖަން ހުރުމާއި އިތުރު އޮކްސިޖަން ހޮސްޕިޓަލަށް ނުލިބުމުން އެ މައްސަލަ ކޯޓަށް ހުށައަޅަން ނިންމީ ކަމަށް ބުނެފައެވެ. މައްސަލަ ކޯޓަށް ހުށައެޅުމުން، ވަގުތުން ހޮސްޕިޓަލަށް އޮކްސިޖަން ފޯރުކޮށްދިނުމަށް ކޯޓުން އަމުރުކުރި ކަމަށާއި މީގެ ސަބަބުން އެތައް ބައެއްގެ ފުރާނަ ކޯޓުން ސަލާމަތްކޮށްދިން ކަމަށް ލޯޔަރުން ބުނެއެވެ.\nއިންޑިއާއިން އޮކްސިޖަންގެ ސަޕްލައި މަދުވަމުންދާ މައްސަލައާއި ކުރިމަތިލާއިރު، އެގައުމުން ކޮވިޑް-19ށް ޕޮޒިޓިވްވި މީހުންގެ ޖުމްލަ އަދަދު ވަނީ 20 މިލިއަން ފަހަނައަޅައި ގޮސްފައެވެ. އަދި ފާއިތުވު ދެ ދުވަހު އިންޑިއާއިން ދުވާލެއްގެ މައްޗަށް ރިޕޯޓްކުރެވޭ ކޭސްތަކުގެ އަަދަދު މަދުވި ނަމަވެސް އަވަސް މުސްތަގުބަލެއްގައި އޮކްސިޖަންގެ މައްސަލައަށް ހައްލެެއް ނުލިބޭނެ ކަމަށް މާހިރުން ބުނެއެވެ.


REPORT: Konmehen "Trumpakah" vaane kameh neh!\nރައީސް މުހައްމަދު ނަޝީދު: ސިޔާސީ ޓެސްޓްތަކާއި ސްޓަންޓް ހެއްދެވުމުގައި އަބަދުވެސް ކުރި ހޯއްދަވާ -- ފޮޓޯ: އަވަސް\nވަޔާއި އޮޔާއި ދިޔަވަރު ބަދަލުވާ ގޮތަށް އެއް ކަމަކާ ގުޅިގެން އެކެއްގެ ހިޔާލު އެތައް ގޮތަކަށް އެނބުރިގެން ހިނގައިދާނެ އެވެ. ހެނދުނު އިދިކޮޅަށް ހުރިއްޔާ އިރު އޮއްސެންވާއިރަށް އެއާ ދިމާ އިދިކޮޅު ވެދާނެ އެވެ. ކޮވިޑް-19 އިގެ ބަލާއާފާތާ ގުޅިގެން ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދުގެ ވިސްނުންފުޅު ވެސް އެނބުރޭ ވަހުތާނެކޭ ދާދި އެއް ފަދަ އެވެ.\nއަދި މިހާތަނަށް ފަރުވާއެއް ހޯދިފައި ނެތް ބަލީ ޝިކާރައަކަށް ދުނިޔޭގެ އެކި ކަންކޮޅުތަކުން ހިޔާލަށް ވެސް ނުގެނެވޭ ވަރުގެ ގިނަ އަދަދެއްގެ ބައަކު ވާން ފެށިއިރު، ނަޝީދު އެންމެ ފުރަތަމަ ވިދާޅުވީ، އެއީ މާބޮޑުކަމެއް ނޫނޭ އެވެ. ހުން އައުމުގެ ކުރީން ރަޖާލުމުގެ ބަދަލުގައި އަތް ދޮވެލައިގެން އެ ބަލީން ސަލާމަތް ވެވޭނެއޭ އެވެ.\nއޭގެ ފަހުން ކަންދިމާވި ގޮތަކުން ހެލްތު އޮފިޝަލުންނަށް އެމަނިކުފާނު ކޮވިޑަށް ޓެސްޓު ކުރަން މަޖުބޫރުވި އެވެ. އެ ހިސާބުން ސިއްހީ މާހިރުންގެ "ސައިންސާ" މެދު ސުވާލު އުފެއްދެވި އެވެ. ބައިބޯ މާލެއަށް ކޮވިޑް-19 ފެތުރިގެން ދިއުން ހުއްޓުވަން 40 އަށް ވުރެ ގިނަ އިދާރާ ގުޅިގެން ރެއާ ދުވާލު މަސައްކަތް ކުރާއިރު، ނަޝީދު ވިދާޅުވަނީ ހުރިހާ ދިވެހިންނަށް އެ ބަލި ޖެހޭނެއޭ އެވެ. އެމަނިކުފާނުގެ ބަސްމަގާއި އަމަލުފުޅުތައް ރާއްޖެއާ ގާތްގަނޑަކަށް 10،000 ހާސް މޭލު ދުރުގައި ހުންނެވި ލީޑަރަކާ އަމިއްލަފުޅަށް ވަރަށް އެއް ގޮތް ކުރައްވަން އުޅުއްވާހެން ހީވެއެވެ.\nއެ ލީޑަރު އުޅުއްވަނީ، ބަލީގެ ނުރައްކަލެއްނެތްކަން ދެއްކެވެމުގަ އެވެ. ފާޅުގައި ސިއްހީ މާހިރުންނަށް ގޮންޖައްސަވައި އަމިއްލަ ފަރުވާތައް ހުށަހެޅުއްވުމުގަ އެވެ. އެ ބޭފުޅާގެ ފެޑެރަލް ސަރުކާރުގެ ހައިބަތު ދައްކަވައި، ސްޓޭޓުތަކުން އަޅާފާއިވާ ލޮކްޑައުންތަކާ ދެކޮޅު ހައްދަވަމުން ގެންދަވަނިކޮށް، ނަޝީދު ވެސް އެންމެ ފަހުން އިއްޔެ މިވަނީ އެ މަގުގައި އެ ގޮތަށް ފިޔަވަޅު އަޅައި ފައި ހަމަ ކުރައްވާފަ އެވެ. މާލޭ ސަރަހައްދަށް އިއުލާނު ކޮށްފައިވާ ލޮކްޑައުން ލުއި ކުރުމާމެދު ސަރުކާރަށް ގޮތެއް ނުނިންމިގެން އުޅެނިކޮށް، ނަޝީދު މިވަނީ އެމަނިކުފާނުގެ ހައިބަތު ދައްކަވާ އަމިއްލަފުޅަށް ގޮތެއް ނިންމަވާފަ އެވެ.\nރައްޔިތުންގެ މަޖިލީހުގެ ތަޅުމުގައި މިއަދުން ފެށިގެން ޖަލްސާތައް ބާއްވަން ރައީސް ނަޝީދު ނިންމެވުމާއެކު މުޅި ނިޒާމް މި ވަނީ ބޮޑު ގާނޫނީ ބަހުސެއްގެ ތެރެއަށް ވައްޓާލާފަ އެވެ. އަދި އޭގެ ތެރެއިން ހުރިހާ ސަމާލު ކަމެއް އެ މަނިކުފާނާ ދިމާއަށް އަނބުރާލާފަ އެވެ. މިއީ އަބަދުވެސް އެމަނިކުފާނު ބޭނުންފުޅުވާ ލައިމްލައިޓް އަލުން އަނބުރާ ހޯއްދަވާ ގޮތެވެ.\nހަގީގަތުގައި މި "ސްޓަންޓަ" ށް ތައްޔާރުވުމުގެ ކޮޅުމަތި ދައްކާތާ ދުވަސްކޮޅެއް ވެއްޖެ އެވެ. ކޮވިޑް-19 އާ ގުޅިގެން ރާއްޖޭގައި އާންމު ސިއްހައްތުގެ ކުއްލި ނުރައްކަލުގެ ހާލަތު އިއުލާން ކުރުމާއެކު މަޖިލީހުގެ ޖަލްސާތައް އޭރު މެދުކަނޑާލި އެވެ. އޭގެ ފަހުން މިދިޔަ މާޗު މަހުގެ 30 ވަނަ ދުވަހުން ފެށިގެން މަޖިލީހުގެ ޖަލްސާތައް ކުރިއަށް ގެންދިޔައީ ވެބް ކޮންފެރެންސް މެދުވެރި ކޮށެވެ. ނަމަވެސް އޭގެ ފަހުން މަޖިލީހުގެ ރައީސް ނަޝީދުގެ "ކެތްތެރިކަން ކޮޅުން ލައިގެން" ސަރުކާރަށް ސީދާ ގޮތުންނާއި ނުސީދާ ގޮތުން މިދިއަ ހަފުތާގެ ތެރެއިން ފެށިގެން ވަނީ "އިންޒާރު ދެއްވަން" ފައްޓަވާފަ އެވެ.\nއެންމެ ފުރަތަމަ ދެއްވީ ވަޒީރުންގެ އިތުބާރު ނެތް ކަމަށް ފާސް ކުރެވިދާނެ ކަމުގެ އިންޒާރެވެ. އެއަށްފަހު، ސަރުކާރުގެ ބަލި ފައިގާ ހިފުމަށް އެންމެ ވަރުގަދަ ދެ ހަތިޔާރު ވެސް މިހާރު ވަނީ ނަގައި ދިމާއަށް ބަހައްޓާފަ އެވެ. ކޮވިޑް-19 އާ ދެކޮޅަށް ކުރާ ހަނގުރާމާގައި ސަރުކާރަށް ހަށިފުރާ ނޭވާއެއް ނުލެވިގެން އުޅޭ ދަނޑިވަޅެއްގައި ރައީސް އިބްރާހިމް މުހައްމަދު ސޯލިހް އުފެއްދެވި ދެ ރިޔާސީ ކޮމިޝަނުން ތަހުގީގު ކުރަމުން ދާ އެމްއެމްޕީއާރުސީގެ ބޮޑު ހިޔާނާތުގެ މައްސަލަ އާއި މަރުތަކުގެ މައްސަލަތަކުގެ ތަހުގީގުތައް ގޮސްފައިވާ ހިސާބު ސާފު ކުރަން މަޖިލީހުން ވަނީ ފައި ނަގައިފަ އެވެ. އަނެއްކޮޅުން އިދިކޮޅު ލީޑަރު ރައީސް އަބްދުﷲ ޔާމީން ޖަލަށްލާފައި ވާތީ އެކަމާ މެދުވެސް ވަނީ އަމިއްލަފުޅަށް ސުވާލު އުފައްދާފަ އެވެ.\nގާނޫނީ ސުވާލެއް އެކަންޏެއް ނޫން\nސަރުކާރުގެ އެތެރެއިން ނުކުމެގެން އަންނަ މައުލޫމާތުތަކުން ކަށަވަރުވެފައިވާ ގޮތުގައި، މަޖިލީހުގެ ޗެމްބަރުގައި ޖަލްސާތައް ބޭއްވުމަށް ޑިރެކްޓާ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރުގެ އަރިހު ނަޝީދު އެދެވަޑައިގެންނެވި އެވެ. މަޖިލީހުގެ ޗެމްބަރުގައި ބާއްވާ ޖަލްސާއެއް ރައީސް ނަޝީދު ތާވަލު ކުރެއްވީ އެކަމުގެ ހުއްދަ ނުދެއްވުމުން، ލޮކްޑައުން ހަމަވާން ދެ ދުވަހަށް ވެފައި އޮތަސް މަޑުކުރެވެން ނެތް ކަމަށް މައިމޫނާއަށް އެންގެވުމަށް ފަހު އެވެ.\nރައްޔިތުންގެ މަޖިލީހުގެ މެންބަރުން ތިއްބަވާ ވަޓްސްއެޕް ގްރޫޕަށް ރައީސް ނަޝީދު ފޮނުއްވި މެސެޖެއްގައި ވާ ގޮތުގައި ލޮކްޑައުނާ މެދު އެޗްޕީއޭއިން އަންނަ ބުރާސްފަތި ދުވަހު ގޮތެއް ނިމެން ދެން މަޑުކުރެވެން ނެތް ވާހަކަ ޑިރެކްޓާ ޖެނެރަލް އޮފް ޕަބްލިކް ހެލްތަށް އަންގަވާފައި ވާނެ އެވެ. އަދި މިއަދުން ފެށިގެން މަޖިލީހުގެ ތަޅުމުގައި ޖަލްސާތައް ބާއްވަން ފަށާނެ އެވެ.\nމަޖިލީހުގެ ޖަލްސާތައް އަލުން ތަޅުމުގައި ބާއްވަން ފަށާއިރު ޖަލްސާތައް ބާއްވާނީ ގައިދުރުމިން ހިމެނޭ ގޮތަށް ރައްކާތެރި ކަމުގެ ފިޔަވަޅުތަކެއް އަޅައިގެނެވެ. އެ ގޮތުން ތަޅުމުގެ އެއް މޭޒެއްގައި ދެ މެންބަރުން ނުތިއްބަވާނެ އެވެ. އަދި ތަޅުމުގައި އެއް ވަގުތެއްގައި ގިނަވެގެން ތިއްބަވާނީ 42 މެންބަރުންނެވެ.\nރައީސް ނަޝީދާއި އެ މަނިކުފާނުގެ އެންގެވުމަށް މަޖިލީހުގެ އިދާރާއިން މި ނިންމުންތައް އައުމާއެކު ރައީސް ނަޝީދު ރައީސްކަން ކުރައްވާ އެމްޑީޕީ ވެސް ހިމެނޭ ގޮތަށް މަޖިލީހުގެ ބައެއް މެންބަރުން ގެންދަވަނީ އެ ނިންމެވުމުގެ ގާނޫނީ ސައްހަ ކަމާމެދު ސުވާލު އުފައްދަމުންނެވެ.\nރައީސް އިބްރާހިމް މުހައްމަދު ސޯލިހާއި ރައީސް ނަޝީދު އެމްޑީޕީގެ ކެމްޕެއިން ޕޯސްޓާ ހަރު ކުރުމުގެ ހަރަކާތުގެ ތެރެއިން: ދެބޭފުޅުންގެ ހިޔާލު ތަފާތުވެފަައިވާ މަންޒަރު ފެނޭ\nފުރަތަމަ އެ ސުވާލު ފެންމަތި ކުރެއްވީ ކެންދޫ ދާއިރާގެ ޖުމްހޫރީ ޕާޓީގެ މެންބަރު މެންބަރު އަލީ ހުސެއިނެވެ. އޭނާ ވިދާޅުވި ގޮތުގައި ލޮކްޑައުންގެ ހާލަތުގައި މާލެ އޮތްއިރު އެޗްޕީއޭގެ ހާއްސަ ހުއްދައެއް ނެތި މަޖިލިސް ކުރާ ގޭގައި ޖަލްސާތައް ބޭއްވުމަކީ ގާނޫނީ ގޮތުން ކުރެވޭނެ ކަމެއް ނޫނެވެ.\nކުރިން އޭޖީ އޮފީހުގެ އިސް މަގާމެއްގެ ފުރުއްވެވި ގާނޫނީ ވަކީލު، އަދި ވިލިމާލޭ ދާއިރާގެ މެންބަރު ވިދާޅުވި ގޮތުގައި ރައީސް ނަޝީދުގެ ނިންމެވުމާމެދު ސުވާލު އުފެދެ އެވެ. އަދި ރައްޔިތުންގެ މަޖިލީހުގެ މެންބަރުން ވެސް ގާނޫނީ އަމުރުތަކަށް ތަބާވާން ޖެހޭނެ އެވެ.\nގާނޫނެއްގެ ދަށުން ސަރުކާރުން އަޅާފައިވާ ރައްކާތެރިކަމުގެ ފިޔަވަޅަކަށް ގާނޫނު ހަދާ، ރައްޔިތުންގެ މަޖިލީހުގެ ރައީސް އެހާ ފާޅުގައި ގޮންޖެއްސެވުމުން ތިމަރަފުށި ދާއިރާގެ މެންބަރު އަބްދުﷲ ރިޔާޒް ވެސް ވަނީ ވާހަކަފުޅު ދައްކަވާފަ އެވެ. އޭނާ ވިދާޅުވި ގޮތުގައި ނަޝީދުގެ އެ ނިންމެވުމާއެކު ގާނޫނުގެ އިތުރުން މަޖިލީހުގެ ގަވައިދާމެދު ވެސް ގިނަ ސުވާލުތަކެއް އުފެދެ އެވެ.\n"ކޮން އުސޫލަކުންތޯ ތަޅުމުގައި އެއް ވަގުތެއްގައި 42 މެންބަރުން ތިއްބެވޭނެ ގޮތަށް ނިންމެވީ. އަޅުގަނޑު ގަބޫލުކުރާ ގޮތުގައި، މަޖިލީހުގެ ގަވައިދަށް ވެސް އިސްލާހެއް ގެންނަންޖެހޭ،" ރިޔާޒް ވިދާޅުވި އެވެ.\nނަޝީދުގެ އަމިއްލަފުޅު އެ ނިންމެންތަކާއި ފާޅުގައި އެންމެ ބޮޑަށް ދެކޮޅު ހައްދަވަނީ މީދޫ ދާއިރާގެ މެމްބަރު ރޮޒައިނާ އާދަމެވެ. ރޮޒައިނާ ވިދާޅުވި ގޮތުގައި މައިމޫނާގެ އަމުރަށް ތަބާވާން ޖެހޭނެ ކަމަށް ޕްރޮސިކިއުޓަ ޖެނެރަލް ހުސެއިން ޝަމީމް ވެސް އަންގަވާފައި ވަނިކޮށް އެހެން މަޖިލީހުގެ ރައީސް ބޭނުންފުޅުވެ ވަޑައިގެންނެވި ނަމަވެސް ޖަލްސާތައް ނުބޭއްވޭނެ އެވެ. ރާއްޖޭގެ ހުރިހާ ރައްޔިތުންގެ ސަލާމަތާއި ރައްކާތެރިކަމަށް ނެރެފައިވާ އަމުރަކާ ހިލާފެއް ވެސް ނުވެވޭނެ އެވެ.\n"ފަހުން ދައުވާ ކޮށްފާނެ ކަމެއް ކުރަން އަޅުގަނޑު ބޭނުމެއް ނޫން" މިއަދު ބާއްވާ ޖަލްސާ އަށް ހާޒިރުވާން ދެކޮޅު ހައްދަވާ ރޮޒައިނާ ވިދާޅުވި އެވެ. "އެޗްޕީއޭގެ ހުއްދައާ ނުލައި ލޮކްޑައުން ބްރީޗްކޮށްފައި ގާނޫނުއަސާސީ އިސްލާހު ކުރަން ގާނޫނު ހަދާ މަޖިލީހުގެ މެމްބަރަކު ގާނޫނާ ޚިލާފަށް މަޖިލީހަށް ގާނޫނީ އަމުރަކާ ޚިލާފުވާން ދިއުން މިއީ ކޮން ކަހަލަ ކަމެއްބާ؟"\nނަޝީދުގެ ނިންމެވުމާ ގުޅިގެން ހަގީގަތުގައި އެމްޑީޕީގެ ޕާލަމަންޓްރީ ގުރޫޕުގެ ގިނަ މެންބަރުން ވަނީ ހައިރާން ވެފަ އެވެ. ނަމަވެސް އޭގެ ތެރެއިން ގިނަ މެންބަރުންނަކީ ސިއްރުން ވިޔަސް އެމަނިކުފާނާ ދެކޮޅަށް އެއްޗެއް ވިދާޅުވާން ޖެހިލުންވާ އެ މަނިކުފާނުގެ "ޗާބީ މެންބަރުން" ނެވެ. އެމްޑީޕީގެ ޕީޖީ ގްރޫޕުގެ އިސް ބައެއް ބޭފުޅުން ނަޝީދާ އެއްކޮޅަށް ސޯޝަލް މީޑިއާގައި ތެދުވެވަޑައިގެން، އެމަނިކުފާނުގެ ނިންމެވުން ދިފާއު ކުރައްވާ މައިގަނޑު ސަބަބަކީ ވެސް އެއީ އެވެ.\nމާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ ވިދާޅުވާ ގޮތުގައި ލޮކްޑައުންއާ މެދު ގޮތެއް ނުނިމެނީސް މަޖިލީހުގެ ތަޅުމުގައި ޖަލްސާތައް ބޭއްވުމާމެދު ނަޝީދު އުފެއްދެވީ އާދަޔާ ޚިލާފު މޮޅު ސުވާލެކެވެ.\n"މަނިކުފާނަށް އައްސަރިބަހާއި ސާބަސް،" އިމްތިޔާޒު ވިދާޅުވި އެވެ.\nރައީސް ނަޝީދުގެ ފަހަތްޕުޅަށް އަރާ ވަޑައިގެން އެމްޑީޕީގެ ޕީޖީ ގްރޫޕްގެ ލީޑަރު އަދި މެދު ހެންވޭރު ދާއިރާގެ މެމްބަރު އަލީ އާޒިމް ވަނީ ސަރުކާރަށް އިންޒާރެއް ވެސް ދެއްވާފަ އެވެ. އާޒިމް ވިދާޅުވި ގޮތުގައި މަޖިލިސް ބާއްވަން އެއްވެސް ފަރާތަކުން ހުރަސް އަޅާ ނަމަ އެ ބަޔަކާ މެދު ފިޔަވަޅު އެޅުމަކީ މަޖިލީހުގެ ރައީސަށް ލާޒިމް ކަމެކެވެ.\nއޭނާގެ އެ ޓްވީޓް ހަމަ ބޭރު ވުމާއެކު ފެނުނީ ގަންނާ ކުރެއްވި ބިރަށް ޖަލްސާއަށް ހާޒިރުވާން މެންބަރުންނަށް ހާއްސަ ހުއްދައެއް ފުލުހުން ދޫކުރަން ފެށިތަނެވެ.\nސަރުކާރުގެ އަތް އަނބުރާލަނީ\nގިނަ ބަޔަކު ގަބޫލު ކުރާ ގޮތުގައި މިކަމުގައި ގާނޫނީ ސުވާލަކަށް ވުރެ މޯރަލް ސުވާލެއް އުފެދެ އެވެ. ކޮންމެ މީހަކަށް ބަލިޖެހިފައި ހުރުމުގެ ފުރުސަތު ބޮޑު ކަމަށް ކޮންމެ ރެއަކު ޑޮކްޓަރުން ޓީވީއަށް އަރައިގެން ރައްޔިތުންނަށް ނަސޭހަތް ދެމުން ވަޑައިގަންނަވާއިރު ގާނޫނު ހަދާ މަޖިލީހުގެ ޗެމްބަރަށް ބައަކު އެއްވުމަކީ ގަބޫލު ކުރަން ދަތިކަމެކެވެ. މަގުމައްޗަށް ނުކުތުމުގެ ހުއްދަ ފުލުހުން ދިނަސް، ގިނަ ބައަކު އެއް ތަނަކަށް ޖަމާވުމަކީ މިފަދަ ހާލަތެއްގައި ސީދާ ސިއްހީ މާހިރުންނަށް އެކަނި ދެއްވޭނެ ހުއްދައަކަށް ވާން ޖެހެ އެވެ.\nވީޑިއޯ ކޮންފަރެންސްގެ މެދުވެރިކޮށް މަޖިލީހުގެ ޖަލްސާތައް ބޭއްވިއިރު، މަޖިލީހުގެ އިދާރާގެ ހަތަރު މުވައްޒަފަކު މަސައްކަތުގައި އުޅުނަސް މެންބަރުން ތަޅުމަށް ވަޑައިގެން ޖަލްސާއެއް ބާއްވަން ގާތްގަނޑަކަށް ހުރިހާ މުވައްޒަފުން ނެރެން ޖެހޭނެ އެވެ. މުވައްޒަފުން ވެސް އެ ނުރައްކަލެއްގެ ތެރެއަށް ވައްދާ "ގުރުބާން ކޮށްލަން" ވެސް މަޖިލީހުގެ ރައީސް ހުންނެވީ ތައްޔާރަށެވެ.\nދެން އޮތީ އަމިއްލައަށް ކަނޑައަޅުއްވައި ނެރުއްވި ރައްކާތެރިކަމުގެ ފިޔަވަޅުތަކެވެ. މަޖިލީހުގެ ޖަލްސާތައް އަލުން ތަޅުމުގައި މިއަދު ބާއްވަން ފަށާއިރު އެ ޖަލްސާތައް ބާއްވާނީ ގައިދުރު މިން ހިމެނޭ ގޮތަށް ރައްކާތެރި ކަމުގެ ފިޔަވަޅުތަކެއް އަޅައިގެންނެވެ. ތަޅުމުގެ އެއް މޭޒެއްގައި ދެ މެންބަރުން ނުތިއްބަވާނެ އެވެ. އަދި މާލަމުގައި އެއް ވަގުތެއްގައި ގިނަވެގެން ތިއްބަވާނީ 42 މެންބަރުނެވެ.\nއެކަމަކު މިހާތަނަށް އެނގިފައިވާ ގޮތުގައި، ލޮކްޑައުން ލުއިކޮށް މަސައްކަތުގެ މާހައުލުގައި އަޅަންޖެހޭ ފިޔަވަޅުތައް ސިއްހީ މާހިރުން އަދި ލިޔުއްވަނީ އެވެ. މަޖިލީހުގެ ޕޭ ރޯލްގައި ސިއްހީ މާހިރަކު ހުންނަވާކަމެއް އަދި އެނގިފައެއް ނެތެވެ.\nއެންއީއޯސީން ރޭ ބުނި ގޮތުގައި އެ ސެންޓަރުގެ ލަފައެއް މަޖިލީހުން ހޯދާފައެއް ނުވެ އެވެ. ޖަލްސާތައް ތަޅުމުގައި ބޭއްވުމާމެދު އެއްވެސް މަޝްވަރާއެއް ވެސް ނުކުރެ އެވެ.\nއެއާއެކު މުހިއްމު އެހެން ސުވާލުތަކެއް ވެސް އުފެދެ އެވެ. އެޗްޕީއޭގެ މަޝްވަރާއެއް ނެތި "ރައްކާތެރި" ކަމުގެ ފިޔަވަޅުތައް މަޖިލީހުން ނިންމީ ކިހިނެއް ހެއްޔެވެ؟ ޖަލްސާތައް ފަށާ ފަހުން މަޖިލީހުގެ މެންބަރަކަށް ނޫނީ މުވައްޒަފަކަށް ބަލި ޖެހިއްޖެނަމަ، އެކަމުގެ ޒިންމާ ނަގާނީ ކާކު ހެއްޔެވެ؟\nއޭގެ ފަހުން، ފުރަތަމަ ސުވާލުގެ ޖަވާބު ދޭން އެންމެ ފަހުން އެޗްޕީއޭއަށް މަޖުބޫރުވި އެވެ. ޖަލްސާއަށް މެންބަރުން ތަޅުމަށް ވަޑައިގެންނެވުމުގެ ހުއްދަ ޝަރުތުތަކަކާއެކު ދޭން ފުލުހުންނަށް އެޗްޕީއޭއިން ލަފައެއް ދިނެވެ. އެޗްޕީއޭގެ ލަފައަކީ ވަކި ކަންތައްތަކެއް މަޖިލީހުން ފުރިހަމަ ކުރުމުން މެންބަރުން މަޖިލީހަށް ވަޑައިގެންނެވުމުގެ ހުއްދައެއް ދޭށެވެ.\nޖަލްސާއަށް ވަނުމުގެ ކުރިން ޓެމްޕަރޭޗާ ބަލައި، ހުން ނެތްކަން ކަށަވަރު ކުރުން\nއަލާމާތް ހުރި އެއްވެސް މީހަކު ޖަލްސާއަށް ނުވެއްދުން\nއެކަކު އަނެއްކަކާ ދެމެދު ތިން ފޫޓްގެ ދުރުމިން ބެހެއްޓުން\nސައިބޯނި ނުވަތަ ހޭންޑް ސެނިޓައިޒާ ބެހެއްޓުން\nމޭޒުމަތި، ތަޅު، ކީބޮޑު، މައުސް ފަދަ ތަކެތި ޑިސްއިންފެކްޓް ކުރުން\nކޮވިޑުން ރައްކާތެރިވުމުގެ އާންމު އިރުޝާދުތުތަކާ އެއްގޮތަށް އަމަލު ކުރުން\nމީހުން އެއްވެ އެއްތަނަކަށް ބާއްވަންޖެހޭ ޖަލްސާއެއް ނޫނީ ނުބޭއްވުން\nރައީސް މުހައްމަދު ނަޝީދު: ސިޔާސީ ގޮތުން ގެންގުޅުއްވާ ވިސްނުން ތަފާތު\nސީދާ މަޖިލީހަށް މެމްބަރުން ތަޅުމަށް ހާޒިރުވެވަޑައިގެން ޖަލްސާތައް ކުރިއަށް ގެންދަން ނަޝީދު މި ނިންމެވީ، ކައުންސިލްތަކުގެ ދައުރު ދަންމާލަން، ގާނޫނު އަސާސީއަށް ސަރުކާރުން ހުށައެޅި އިސްލާހުގެ މަސައްކަތާ ދިމާކޮށެވެ. އެމްޑީޕީގެ ޕީޖީގެ ވަޓްސްއެޕް ގުރޫޕްގައި އެ މަނިކުފާނު ވިދާޅުވި ގޮތުގައި މާލަމުގައި މެމްބަރުން ހާޒިރުވެ ތިއްބަވައިގެން ނޫން ގޮތަކަށް ގާނޫނުއަސާސީ އަށް ބަދަލެއް ގެނައުން ރަނގަޅު ނޫނެވެ.\nފަހަރުގައި އެއީ ގާނޫނީ ގޮތުން ރަނގަޅު ވިސްނުމަކަށް ވެސް ވެދާނެ އެވެ. އެކަމަކު ލޮކްޑައުން ނިމެން ދެ ދުވަހަށް ވެފައި ވަނިކޮށް ކުއްލި ގޮތަކަށް އެކަން ކުރައްވަން ނިންމެވުމުން ސުވާލުތައް އުފެދެނީ އެވެ. އަދި ލޮކްޑައުން ނުނިމުނަސް، އެޗްޕީއޭއާ މަޝްވަރާކޮށް ވަކި އުސޫލެއްގެ ދަށުން، ހަމަ ވަރަށް ރީތިކޮށް މިކަން ކުރެވޭނެ ދޮރު ވެސް ތަންމިނަށް ހުޅުވިފައި އޮއްވާ މި ގޮތަށް ގެންދާން މަސައްކަތް ކުރައްވާތީ ސުވާލު އުފެދެނީ އެވެ.\nއޭގެ ސަބަބަކީ ކޯލިޝަނަކޭ ކިޔަސް، ވެރިކަމުގައި އޮތީ އެމްޑީޕީގެ ސަރުކާރެކެވެ. ރައީސުލްޖުމްހޫރިއްޔާއަކަށް ހުންނެވީ ނަޝީދު އެންމެ ގާތް އަދި އާއިލީ ޅިޔަނު އެކުވެރިޔާ އެވެ. ބޭނުންފުޅުވެ ވަޑައިގަންނަވާނަމަ މަގުމަތީގައި ޖަލްސާ ބާއްވަން ވެސް ވެސް ހުރަހެއް އޮވެގެން ނުވާނެ އެވެ.\nއެކަމަކު މި ލޮކްޑައުނާ ގުޅިގެން، ގައުމުގެ އެންމެ އިސް ދެ ލީޑަރުންގެ ހިޔާލު ތަފާތުކަން ފާއިތުވި ދުވަސްތަކުގެ ތެރޭ ކޮންމެވެސް ވަރަކަށް ފެންމަތިވެއްޖެ އެވެ. ގޭ ބަންދުގައި ދޮޅު މަސް ހަމަވާން ދާއިރު، ރައްޔިތުންގެ މާޔޫސްކަން ބަންޑުންލައި، ކެތްތެރިކަން ކޮޅުން ލާފައިވާއިރު، ރާއްޖޭގެ އެންމެ ގިނަ ރައްޔިތުންގެ ތާއީދު އޮތް ބޭފުޅާ މިވަނީ ސަރުކާރަށާއި ހާއްސަކޮށް ރައީސުލްޖުމްހޫރިއްޔާއަށް ވަރުގަދަ ސިޔާސީ މެސެޖްތަކެއް ދެއްވައިފަ އެވެ. ސިއްހީ މާހިރުން މެދުވެރިކޮށް ސަރުކާރުން ރައްޔިތުންނަށް ތަކުރާރުކޮށް ކުރަމުންދާ އިލްތިމާސްތަކަށް ފާޅުގައި ގޮންޖައްސަވަމުންނެވެ.\nރާއްޖެއާ 10،000 މޭލު ދުރުގައި ހުންނެވި ލީޑަރަކު ވެސް ހަމަ ހެއްދެވީ އެކަހަލަ ގޮތެކެވެ. ބަލީގެ ނުރައްކާ މައިތިރި ނުވެގެން އުޅެނިކޮށް، ރައްޔިތުންގެ މާޔޫސްކަމުގެ ފައިދާ ނަންގަވައި، ލޮކްޑައުން އުވާލަން ސްޓޭޓުތަކަށް ޒާތަކަށް މަޖުބޫރު ކުރައްވަނީ އެވެ. ލޮކްޑައުން އުވާލުމުގެ ބާރު އެ ބޭފުޅާގެ އަތްޕުޅުގައި ނެތީމަ އެވެ. ލޮކްޑައުން އެކީގައި އުވާ ނުލައިގެން، ރައްޔިތުން މަގުމައްޗަށް ނުކުތުމަށް ހިތްވަރު ވެސް ދެއްވަމުންނެވެ.\nއެކަމަކު މިއީ ރާއްޖެ ކީއްކުރަން މުޅި ދުނިޔޭގެ ތާރީހުގައި ވެސް ކުރިމަތިވެގެން އުޅޭ އެންމެ ބޮޑު ކާރިސާ އެވެ. މިކަމުން އަރައިގަނެވޭނެ ދުވަހެއްގެ ކޮޅުމަތި ވެސް އަދި ފެންނާކަށް ނެތެވެ. ރައްޔިތުންގެ ކުރިމަތީގައި އޮތީ މާޔޫސްކަމާއި ނިކަމެތިކަމެވެ. ލީޑަރުންގެ ކިބައިން ރޮއެ އާދޭސް ކުރަނީ ހައްލަކަށެވެ. ހިންގުތެރިކަން ދައްކައި ދީގެން މިކަމުން އަރައިގަނެވޭނެ މަގު ކޮށައި ދިނުމަށެވެ. ސިޔާސީ ގޭމު ކުޅުމާއި ސްޓަންޓް ޖައްސާ ދުވަސް އަދި އަންނާނެ އެވެ. އެ ދުވަހަކުން ކޮން ލީޑަރެއްތޯ އެންމެ ބާރު ގަދައީ، އަދި ހައިބަތު ބޮޑީ ބަލައި، މިނެ ކިރައި، ވަރުން އަޅުއްވާށެވެ. މިއީ އަދި އެ ވަގުތެއް ނޫނެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އިބްރާހިމް މުހައްމަދު ސޯލިހު އެޗްޕީއޭ ޕޮލިޓިކްސް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


Kulhudhuffushi Online - Dharivarunthakeh jinni moyavaathee hanimaadhoo skoolugai huri gaheh nagaifi\nދަރިވަރުންތަކެއް ޖިންނި މޮޔަވާތީ ހަނިމާދޫ ސްކޫލުގައި ހުރި ގަހެއް ނަގައިފި\nއަބްދުލް ވާހިދު ޙަސަން - 1 year ago -6މާރޗް 2017\nހދ. ހަނިމާދޫޖިންނި މޮޔަވުން\nދަރިވަރުންތަކެއް ޖިންނި މޮޔަވާތީ ހދ ހަނިމާދޫ ސްކޫލުގައި ހުރި ގަހެއް މިއަދު ނަގައިފި އެވެ.\nޖިންނި މޮޔަވާތީ ނަގައިފައިވަނީ ކުދި ނިކަ ގަހެކެވެ. ގަސް ނަގާފައިވަނީ ކައުންސިލުންނެވެ.\nހަނިމާދޫ ވާހަކަ ދެއްކި މީހަކު ބުނީ ޖިންނި މޮޔަވަނީ އެސްކޫލުގެ ގުރޭޑް 8،9އަދި 10 ގެ ދަރިވަރުންތަކެއްކަމަށާއި މިދިޔަ އަހަރުން ފެށިގެން އެކަން އެގޮތަށް ހިނގާ ކަމަށެވެ. އެމައްސަލަ ދިމާވަނީ އެސްކޫލުގެ6ވަރަކަށް އަންހެން ދަރިވަރުންނަށް ކަމަށް އޭނާ ބުންޏެވެ.\n” ސްކޫލަށް ދިޔާމަ އެހެން ވަނީ ، އެހެންވީމަ ބައެއް ކުދިން ގޮސް ގަހުގައި އޮޅުލާ، ހަދައި. އެކުދިން އެސެމްބުލީގައި ތިއްބެފައި ވެއްޓުމާ އެކަހަލަ ގިނަ ކަންތައްތަކެއް ހިނގާ ” އެރަށުން ވާހަކަ ދެއްކި މީހަކު ބުންޏެވެ.\nއޭނާ ބުނީ އެކަމުގެ ޝަކުވާ ބެލެނިވެރިންނާ ސްކޫލުގެ ބައެއް މުވައްޒަފުންގެ ފަރާތުން ކައުންސިލަށް ހުށަހަޅައިގެން ރާއްޖޭގެ މަޝްހޫރު ރުޤްޔާ ހަދާ މީހެއް ގެނެސް، ސްކޫލުގެ ބެލެނިވެރިންނަށާއި ގުރޭޑް ހަތަރަކުން މަތީގެ ދަރިވަރުންނަށް ޖިންނި ސައިތާނުންނާ ބެހޭ ގޮތުން މައުލޫމާތުދީ އެކަމަށް ހޭލުންތެރިކުމުގެ ޝެޝަންތަކެއްވެސް ކުރިއަށްގެންގޮސްފައިވާކަމަށް އޭނާ ބުންޏެވެ.\nއެމައްސަލަ ބޮޑުވެ ގުރޭޑް ދިހައެއްގެ ދަރިވަރަކު މިއަހަރު ސްކޫލަށްވެސް ނުފޮނުވާ ކަމަށް އޭނާ ބުންޏެވެ.\nއެކަމުގައި އުޅުނު އޮފިޝަލަކު ކޭއޯއަށް ވިދާޅުވީ ޖިންނި މޮޔަވާތި އެކަމުގެ ޝަކުވާ ވަރަށް ގިނައިން ބެލެނިވެރިންނާއި އެސްކޫލުގެ ޓީޗަރުންގެ ފަރާތުން ލިބެމުންދާތީ، މިއަދު އެ ގަސް ނަގާފައިވާ ކަމަށެވެ.\n2016 ވަނަ އަހަރު ދިރާސީ އާ އަހަރާއެކު ކިޔަވާދޭން ފެށި އެސްކޫލުގައި ގަސް އިންދާފައިވަނީ ވެސް ކައުންސިލާ ބައެއް މުވައްސަސާތައް ގުޅިގެންނެވެ.\nޒާދު 1 year ago\nކައުންސިލުން ބޭނުންވީމަ ބޭނުންހައި ތަނެއްގައި ހުންނަހާ ގަސްނެގޭތަ\nNubunaana 1 year ago\nPis pis mihen bodu varu jinni veseulhey ehche kan igey ekam aky gahakahkon baraareh tha otha, othyegahekediyas nuhedhiyaseulheyne dhw boa balaaku mi khabaru libunu meehaka hama saabas\nކުޑަ ކުއްޖަކަށް ޖިންސީ ގޯނާކުރިކަން ސާބިތުވެ 10 އަހަރަށް ޖަލަށްލުމަށް ހުކުމްކޮށްފި\nކުޅުދުއްފުއްޓާއެކު އިތުރު ހަތަރު ރަށެއްގައި އެއާޕޯޓް އެޅުމަށް ހަވާލުކޮށްފި


SunOnline: The Little Mermaid ge Prince ge Role Jonah ah\n"ދަ ލިޓްލް މާމެއިޑް"ގެ ޕްރިންސްގެ ރޯލު ޖޮނާ އަށް\nއައިމިނަތު ލުބާ 18 Nov 2019, 08:22\nޕްރިންސް އެރިކްގެ ރޯލަށް ވަނީ ޖޮނާ ހަމަޖައްސާފައި----\nޑިޒްނީގެ މަޝްހޫރު ކާޓޫން "ލިޓްލް މާމެއިޑް"ގެ ލައިވް އެކްޝަން ފިލްމަށް ޖޮނާ ހައުއާ ކިންގް 24، ސޮއިކޮށްފައިވާ ކަމަށް ހަބަރުތައް ބުނެފިއެވެ.\nޖޮނާ އެ ފިލްމުގައި ކުޅޭނީ ޕްރިންސް އެރިކްގެ ބައެވެ. ބޮލީވުޑްގެ ޚަބަރުތައް ބުނާގޮތުގައި އެ ފިލްމުގެ ޕްރިންސް ރޯލު ކުރިން ކުޅެން ދިނީ ވަން ޑިރެކްޝަންގެ ހެރީ ސްޓައިލްސް އަށެވެ. ނަމަވެސް އޭނާ ވަނީ އޭނާގެ މިއުޒިކް ކެރިއަރަށް ބޮޑަށް ފޯކަސް ކުރުމަށް އެ ރޯލު ދޫކޮށްލާފައެވެ.\nހެރީ އެ ރޯލް ދޫކޮށްލުމުން އެ ރޯލު ހުށައެޅީ ބަތަލު ޖޮނާއަށެވެ. އޭނާ ވަނީ ފިލްމު ކުޅެން އެއްބަސްވެފައިކަމަށް ހަބަރުތައް ބުނެއެވެ. ފިލްމުގައި "އޭރިއަލް"ގެ ރޯލުން ފެންނާނީ "ކްލޮއީ އެކްސް ހެލީ" ގްރޫޕްގެ ލަވަކިިޔުންތެރިޔާ ހެލީ ބެއިލީ އެވެ.\nއަންނަ އަހަރު ފިލްމުގެ ޝޫޓިން ފެށުމަށް ހަމަޖެހިފައިވާއިރު ކާޓޫންގައި ފެންނަ ވިލަން "އުރްސެލާ"ގެ ރޯލުން ފެނިގެންދާނީ މެލިސާ މެކާތީއެވެ. އަދި "ސިބޭސްޓިއަން"ގެ ރޯލުން ފެނިގެންދާނީ ޑެވީޑް ޑިގްސްއެވެ. އަދި ރަސްގެފާނު ޓްރައިޓަންގެ ރޯލުން ފެނިގެންދާނީ ހާވިއާ ބާޑެމް އެވެ.\nކާޓޫންގެ ލައިވް އެކްޝަން ފިލްމު ހަދާއިރު ކާޓޫންގައި ފެނިގެންދިޔަ ހުރިހާ ލަވައެއް ވެސް އަލުން އުފައްދާނެއެވެ.\nސެލީނާ ގޮމޭޒްގެ އާ އަލްބަމް ޗާޓުތަކުގެ އެއްވަނައަށް\nރިހާނާ މިހާރު ހުރީ ހުސްކޮށް!\nއެމިނެމްގެ ސަޕްރައިޒް އަލްބަމެއް ފޭނުންނަށް


Ingeytha?: Ibu akee molhu photographer eh!\nއެނގޭތަ؟: އިބޫއަކީ މޮޅު ފޮޓޯގްރާފަރެއް!\nފޮޓޯ ނެންގެވުމަކީ އިބޫގެ ހޮބީއެއް\nއިބޫ ވަނީ ޕްރޮފެޝަނަލް ފޮޓޯގްރަފީ ކޯހެއްވެސް ފުރިހަމަ ކުރައްވާފައި\nނަންގަވާ ފޮޓޯތައް ހިއްސާކުރައްވަނީ އިންސްޓަރގްރާމް މެދުވެރިކޮށް\nކ. މާލެ 18 އޯގަސްޓު 2018 | ހޮނިހިރު 12:33 26,628\nއިބްރާހިމް މުހައްމަދު ސޯލިހް އަތޮޅު ތަކަށް ކުރެއްވި ދަތުރުފުޅެއްގައި ފޮޓޯއެއް ނަންގަވަނީ - ޓްވިޓަރ\nހޮބީއެއްގެ ގޮތުގައި އެކި މީހުން ކޮށް އުޅެނީ އެކި ކަންކަމެވެ. ޝައުގުވެރިވަނީ ވެސް އެކި މަސައްކަތަށެވެ. އެގޮތުން ގައުމުތަކުގައި ސިޔާސީ ލީޑަރުން ހޮބީގެ ގޮތުގައި ވަރަށް ތަފާތުކަންކަމަށް ޝައުގުވެރިކަން ހުރެ އެވެ. ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހުގެ ހޮބީ އަކީ ކޮބައިކަން އެނގޭ ހެއްޔެވެ؟\nމިއީ އިބޫގެ ހޮބީގެ ވާހަކަ އެވެ. އިބޫ ވިދާޅުވާ ގޮތުގައި ހޮބީއެއްގެ ގޮތުގައި އެންމެ ކުރާ ހިތްވާ ކަމަކީ ފޮޓޯ ނެންގެވުމެވެ.\nއިބޫގެ މި ޝައުގު ފެށިފައިވަނީ ސްކޫލް ދައުރުގަ އެވެ. އެ ދުވަސްވަރު ވެސް އަތަށް ހެޔޮވަރު، އޭރާ ބަލާއިރު ރަނގަޅު ކެމެރާއެއް އިބޫ ގެންގުޅުއްވިއެވެ. އެހެންވެ، އިބޫ ވިދާޅުވަނީ އެންމެ ފަހުގެ ކެމެރާއެއް ދިނަސް ހަމަ އެގޮތަށް ފޮޓޯ ނެންގެވޭނެ ކަމަށެވެ. ވިޔަފާރި އުސޫލުން ފޮޓޯ ނެންގެވުމުގެ ޚިދުމަތުގެ ތެރެއަށް ވަދެވަޑައިނުގެންނެވި ނަމަވެސް، ހުންނަ ޝައުގެއްގެ ބޮޑުކަމުން އިބޫ ވަނީ ޕްރޮފެޝަނަލް ފޮޓޯގްރަފީ ކޯހެއްވެސް ފުރިހަމަކުރައްވާފައެވެ.\nއިބްރާހިމް މުހައްމަދު ސޯލިހު: ސްކޫލް ދައުރުގައި ފޮޓޯއެއް ނެންގެވުމަށް ކެމެރާ ސެޓްކޮށްގެން\n"އަޅުގަނޑު ހޮބީއެއްގެ ގޮތުގައި ކުރާ ކަމެއް އެއީ ފޮޓޯނެގުން. އެންމެ ކުރީއްސުރެވެސް. ޕްރޮފެޝަނަލް ފޮޓޯގްރަފީ ކޯހެއްވެސް އަޅުގަނޑު ހެދިން. ތަންކޮޅެއް ރީއްޗަށް ފޮޓޯ ނަގަންވެސް އިނގޭ. އަޅުގަނޑުގެ އިންސަޓަރގްރާމުގައި ހުންނާނީ އަޅުގަނޑު ނަގާފަ ހުރި ފޮޓޯތައް. އެހެންމަ ފޮޓޯތައް އޭގަ ފެންނާނީ. އެހާ ގޯހެއް ނުވާނެ ފޮޓޯތަކެއް،" ރާއްޖެ ޓީވީގެ "އިބޫ" ޕްރޮގްރާމުގައި ވާހަކަ ދައްކަވަމުން އެ މަނިކުފާނު ވިދާޅުވި އެވެ.\nހަޔާތުގައި ފާހަގަކޮށްލެވޭ ހިނދުކޮޅުތަކާއި ގުދުރަތީ ރީތި މަންޒަރުތައް އެހެން މީހުންނާ ހިއްސާކުރުމުގައި މަގުބޫލް އިންސްޓަގްރާމުގައި، އިބޫ އެކައުންޓެއް ވެސް މިދިޔަ އަހަރު ވަނީ ހުޅުވައިފަ އެވެ. އިބޫ އިންސްޓަގްރާމްކޮށްފައިވާ ފޮޓޯތަކުގެ ތެރޭގައި ގިނައިން ހުރީ ގުދުރަތީ މަންޒަރުތަކެވެ. އިރު އޮއްސޭ ހިންގައިމު މަންޒަރުތަކާއި، ރިސޯޓުތަކުގެ ރީތި ދޮންވެލި ގޮނޑުދޮށްތައް ފެންނަ އެ ފޮޓޯތައް ވަރަށްވެސް ހިތްގައިމެވެ.\nއިބްރާހިމް މުހައްމަދު ސޯލިހުގެ އިންސްޓަރގްރާމަށް ޕޯސްޓްކޮށްފައިވާ ފޮޓޯތައް\nކެމްޕެއިން ދަތުރުތަކުގައި މިހާރު ރަށްރަށަށް ވަޑައިގަންނަވާއިރު، ރަށްރަށުގެ މަލަމަތި، އަދި ގުދުރަތީ މަންޒަރުތަކާއި މަރުޚަބާ ކިޔުމަށް އެއްވެފައިވާ މީހުން އެ މެނިކުފާނަށް ފެނިވަޑައިގަންނަވަނީ ފޮޓޯ ނެގުމަށް ކޮމްޕޮސިޝަން ހަމަ ގޮޅިއެއް [ރޫލް އޮފް ތާޑްސް]ގެ ގޮތުގަ އެވެ. މިއީ އެންމެ ޕްރޮފެޝަނަލް މީހުން ވެސް ފޮޓޯ ނެގުމުގައި ބަލާ އެންމެ އަސާސީ މިންގަނޑެވެ. މިކަމުން އެކަނި ވެސް އިބޫގެ ފޮޓޯގްރަފީ ހުނަރު އެނގެ އެވެ.\nއިބްރާހިމް މުހައްމަދު ސޯލިހް އަތޮޅު ތަކަށް ކުރެއްވި ދަތުރުފުޅެއްގައި ފޮޓޯއެއް ނަންގަވަނީ\nއެގޮތަށް މަންޒަރުތައް ލޮލުން ފްރޭމްކޮށްލެއްވުމުން، ހާދަ ރީތި ފޮޓޯއެއް ނެންގެވޭނެ އޭ ހިތްޕުޅަށް އަރައިވަޑައިގަންނަވާ ކަމަށް އިޝާރާތާއި އެކު އިބޫ ސިފަކޮށްދެއްވައެވެ. އެފަދަ ބައެއް މަންޒަރުތައް އިބޫގެ ފޯނުން ގެންދަވަނީ ނަންގަވަމުންނެވެ.\nއިބޫ ނޫސްވެރިއެއްގެ ގޮތުން ވެސް ފޮޓޯ ނަންގަވާފައި އެބަ ހުއްޓެވެ. ރައީސް މައުމޫނުގެ ވެރިކަމުގައި، އެ މަނިކުފާނު ރާއްޖޭން ބޭރަށް ވަޑައިގެންނެވި ދަތުރުފުޅެއްގައި އޭރު ނެރަމުން ދިޔަ "ސަންގު" ނޫހަށް ފުރުސަތު ދިނެވެ. ސަންގު ނޫހުގެ ފަރާތުން ވަޑައިގެންނެވީ އޭރު ނޫސްވެރިއަކަށް އުޅުއްވި ކުރީގެ ރައީސް މުހައްމަދު ނަޝީދާއި އިބްރާހިމް މުހައްމަދު ސޯލިހެވެ. އިބޫ ހުންނެވީ ފޮޓޯ ގްރާފަރެއްގެ ގޮތުގަ އެވެ.


United katuvaalumah fahu Ingireysi League Cup ge Semi ah Bristol...\n23 ޖުލައި 2018 11 ޛުލްޤައިދާ 1439\nޔުނައިޓެޑް ކަޓުވާލުމަށްފަހު އިނގިރޭސި ލީގު ކަޕުގެ ސެމީއަށް ބްރިސްޓަލް ދަތުރުކޮށްފި\n7 މަސް, 1 ދުވަސް, 19 ގަޑި, 12 މިނެޓް, 25 ސިކުންތު ކުރިން 1420އަހްމަދު މިޒްޔާލް\nފަހު ވަގުތު ބްރިސްޓަލްއިން ޖެހި ލަނޑާއެކު އިނގިރޭސި ލީގު ކަޕުގެ އެންމެ ފަހުގެ ޗެމްޕިއަން މެންޗެސްޓަރ ޔުނައިޓެޑް އެ މުބާރާތުގެ ކުއާޓަރ ފައިނަލުން ކަޓައިފިއެވެ. ރޭ ކުޅުނު އިނގިރޭސި ލީގު ކަޕުގެ ކުއާޓަރ ފައިނަލް މެޗު ބްރިސްޓަލްއިން ކާމިޔާބުކޮށްފައިވަނީ 2-1 ގެ ނަތީޖާއަކުންނެވެ.\nމި މެޗުގެ ފުރަތަމަ ހާފުގައި ޔުނައިޓެޑަށް ވަނީ ލަނޑު ޖަހާނެ ރަނގަޅު ފުރުސަތުތަކެއް ލިބިފައެވެ. އެގޮތުން މެޗުގެ 12 ވަނަ މިނެޓުގައި ޕޮގްބާ ފަހިކޮށްދިން ފުރުސަތަކުން ޔުނައިޓެޑުގެ ސްވިޑަން ސްޓްރައިކަރު އިބްރާހިމޮވިޗްއަށް ލަނޑެއް ޖަހަން ރަނުގެ ފުރުސަތެއް ވަނީ ލިބިފައެވެ. ނަމަވެސް އޭނާ ފޮނުވާލި ހަމަލާ އަމާޒުވީ ގޯލުގެ ހުރަސް ދަނޑިއަށެވެ. އިބްރާހިމޮވިޗްގެ އިތުރުން ރެޝްފޮޑް ފޮނުވާލި ހަމަލާއެއް ވެސް ވަނީ ބްރިސްޓަލް ގޯލުގެ އަރިމަތީ ދަނޑީގައި ޖެހި ބޭރުވެފައެވެ.\nބްރިސްޓަލްއިން ވެސް ވަނީ ޔުނައިޓެޑުގެ ގޯލަށް ނުރައްކާތެރި ހަމަލާތަކެއް ފޮނުވާލާފައެވެ. ނަމަވެސް އެ ހަމަލާތަކުގެ ހުރަހަކަށް ވީ ރޭގެ މެޗުގައި ޔުނައިޓެޑުގެ ގޯލު ބެލެހެއްޓި އެ ޓީމުގެ ބަދަލު ކީޕަރު، ސަރޖިއޯ ރޮމޭރޯއެވެ.\nމި މެޗުގެ ފުރަތަމަ ލަނޑު މެޗުގެ 51 ވަނަ މިނެޓުގައި ބްރިސްޓަލްއަށް ކާމިޔާބުކޮށްދިނީ ޖޯ ބްރަޔަންއެވެ. ނަމަވެސް އޭގެ އަށް މިނެޓު ފަހުން ލިބުނު ހިލޭ ޖެހުމަކުން ފޮނުވާލި ބޯޅަ ގޯލަށް ވައްދާލައިގެން އިބްރާހިމޮވިޗް ވަނީ ޔުނައިޓެޑަށް ނަތީޖާ ހަމަހަމަ ކޮށްދީފައެވެ.\nބްރިސްޓަލް މޮޅުވި ލަނޑު ދެވަނަ ހާފުގެ އިތުރު ވަގުތުގައި އެ ޓީމަށް ކާމިޔާބު ކޮށްދިނީ ކޯރީ ސްމިތުއެވެ. މި ނަތީޖާއިން ބްރިސްޓަލް ސިޓީ އިނގިރޭސި ލީގު ކަޕުގެ ސެމީއިން ޖާގައެއް ކަށަވަރު ކޮށްފައިވާއިރު، ޔުނައިޓެޑަކީ ބްރިސްޓަލް އަތުން ބަލިވެގެން އެ މުބާރާތުން ކެޓި އިނގިރޭސި ފުރަތަމަ ޑިވިޝަނުގެ ހަތަރުވަނަ ޓީމެވެ. އެގޮތުން ބްރިސްޓަލްއިން ވަނީ ވޮޓްފަޑް އާއި ސްޓޯކް ސިޓީ އަދި ކްރިސްޓަލް ޕެލެސްގެ މައްޗަށް ވެސް ކާމިޔާބު ހޯދާފައެވެ.\nމުބާރާތުގެ ސެމީގައި ބްރިސްޓަލްއިން ނިކުންނަން ޖެހޭނީ ޕްރިމިއަރ ލީގު ތާވަލުގެ އެއްވަނަ މަގާމުގައި އޮތް މެންޗެސްޓަރ ސިޓީ އާ ދެކޮޅަށެވެ. އަދި ސެމީގައި އަނެއް ކޮޅުން ވާދަކުރާނީ އާސެނަލްއާއި ޗެލްސީއެވެ.\nމެންވެސްޓަރ ސިޓީއިން ލީގެ ކަޕުގެ ސެމީއަށް ދަތުރުކުރީ ކުއާޓަރ ގައި ލެސްޓަރ ބަލިކުރުމަށްފަހުގައެވެ. އެ މެޗުގެ ފުރިހަމަ ވަގުތު 1-1 ގެ ނަތީޖާއަކުން އެއްވަރުވެގެން ނިމުނުއިރު، ސިޓީއިން މޮޅުވީ ޕެނަލްޓީގައި 4-3 ގެ ނަތީޖާއަކުންނެވެ. އަދި އާސެނަލް ސެމީއިން ޖާގައެއް ކަށަވަރު ކުރީ އެކެއް ސުމެއްގެ ނަތީޖާއަކުން ވެސްޓްހެމް ބަލިކުރުމަށްފަހުގައެވެ.\nމެންޗެސްޓަރ ޔުނައިޓެޑް އިނގިރޭސި ލީގު ކަޕް\n533 އެޕާޓްމަންޓް ހިމެނޭ ހަތަރު ޓަވަރުގެ މަޝްރޫއުއާއެކު ރާއްޖޭގެ ކޮންސްޓްރަކްޝަން އިންޑަސްޓްރީ އެއްކޮ...\nރަސްފަންނުގައި ހަދާ ހަތަރު ޓަވަރުގެ ބިންގާ ރައީސް ޔާމީން އަޅުއްވައިދެއްވައިފި\nއެމްއެމްއޭގެ ސްޓްރެޓީޖިކް ޕްލޭނުގެ ދަށުން ފައިސާ ދެއްކުމުގެ ނިޒާމަށް އިންގިލާބީ ބަދަލުތަކެއް!\nއަފްޣާނިސްތާނުގެ ނައިބު ރައީސްއަށް އަމާޒުކޮށް ދިން ހަމަލާގައި 14 މީހުން މަރުވެއްޖެ\nރައީސުލްޖުމްހޫރިއްޔާ "ރަސްފަންނު މިކްސްޑް ޔޫސް ޑިވެލޮޕްމަންޓް ސައިޓް" މަޝްރޫޢު އިފްތިތާހް ކޮށްދެއްވ...\nކޭ.އެފް.ސީގެ ފުރަތަމަ އައުޓްލެޓް ރާއްޖޭގައި ހުޅުވައިފި\nހޯރަފުށީ ގޮނޑުދޮށް ހިމާޔަތް ކުރުމުގެ މަޝްރޫއު ނިންމާލައިފި، ރައްޔިތުން "ބާރަށް އަތްޖަހަނީ"!\nކަރަށް ތޮޅިއެއް ހެރިގެން ޒަހަމްވި ޒުވާނާ މަރުވެއްޖެ\nމިއުރާޖު އާއި އެކު ފީނާލި ފުލިދޫގެ ފެނު ޕަރީން!\nފިލްމު ކާމިޔާބު ވިޔަސް އަހަރެންނަކީ ތަރިއެއް ކަމަށް ޤަބޫލެއް ނުކުރަން: ޖާންވީ\nގައުމީ އެކުއަތުލޯންގެ ޖޫނިއާ ބައިގެ ޗެމްޕިއަންކަން ޒުވާން ދެ އެތުލީޓުންނަށް\nގެރިތަކެއް ކަތިލަން އުޅުނުކަމުގެ ތުހުމަތުގައި، ހިންދޫންތަކެއް މުސްލިމަކު މަރާލައިފި\nބޮޑު އަގުގައި ރެއާލް މެޑްރިޑަށް ސޮއިކުރި ޒުވާން ފޮވާޑް ދައްކާލައިފި\n1 ދުވަސް ކުރިން 73 0\n2 ދުވަސް ކުރިން 47 0\n4 ދުވަސް ކުރިން 14 0\n6 ދުވަސް ކުރިން 37 0


އައިޝަތު ހަނާ 29 ޖޫން 2020 16:51\nރައްޔިތުން މަޖިލިހުގެ ކޮމިޓީ\nހުޅުމާލޭގެ ފަޅުތެރޭގައި އޮތް ސަފާރީއަކަށް ދިޔަ ބިދޭސީ އަންހެނަކަށް ޖިންސީ ގޯނާކުރި މައްސަލާގައި އަނިޔާ ލިބުނު އަންހެން މީހާއާއި އެމައްސަލާގައި ޝާމިލުވާ ފުލުހުން މަޖިލިހަށް ހާޒިރުކޮށް ކަން ހިނގައިދިޔަ ގޮތުގެ މައުލޫމާތު ސާފުކުރުމަށް މަޖިލިހުގެ ޖެންޑާ އެންޑް ހިއުމަން ރައިޓްސް ކޮމިޓީން ނިންމައިފިއެވެ.\nމިމައްސަލާގައި މިއަދު މަޖިލިހުގެ ހިއުމަންރައިޓްސް ކޮމިޓީ ކުރިއަށް ގެންގޮސްފައިވަނީ އެކޮމިޓީގެ މުޤައްރިރު ޖީހާން މަހުމޫދު ހިމެނިވަޑައިނުގެންނެވެ. އެއީ މިމައްސަލާގައި ޖީހާނުގެ ނުފޫޒު އޮތް ކަމުގައި ތުހުމަތުވާތީއެވެ. ކޮމިޓީގެ ބައްދަލުވުން ކުރިއަށް ގެންދެވިއިރު ރިޔާސަތުގައި އިންނެވީ މަޖިލިހުގެ ވައިކަރަދޫ ދާއިރާ މެންބަރު އަޙްމަދު ޒިޔާދެވެ.\nހުރިހާ މެންބަރުންވެސް ފުލުހުން މިމައްސަލަ ނުބައްލަވާ ކަމުގައި ވިދާޅުވެ އެކަމުގެ ކަންބޮޑުވުން ފާޅުކޮށްފައިވެއެވެ. އަދި މިމައްސަލާގައި ފުލުހުންގެ ޢަމަލު ހުރީ މިފަދަ މައްސަލައެއްގައި ފުލުހުންގެ އަމަލުތައް ހުންނަންވާނެ ގޮތަކަށް ނޫން ކަމަށްވެސް މެންބަރުން ވިދާޅުވިއެވެ.\nކޮމިޓީން ނިންމާފައިވަނީ މިމައްސަލާގައި ޖިންސީ ގޯނާގެ ޝިކާރައަކަށްވި ކަމުގައި ބެލެވޭ އަންހެން މީހާގެ ޙައްޤުތައް ކަށަވަރުވިތޯ ބެލުމަށައި ކަމާ ބެހޭ އިދާރާތައް ޒިންމާދާރުކުރުވުމަށް އަޅަންޖެހޭ ފިޔަވަޅުތައް އެޅުމަށެވެ. އަދި އަންހެން މީހާ ބޭނުންވާނަމަ އެކަމުގެ މަޢުލޫމާތު ހިއްސާކުރުމަށް ކޮމިޓީއަށް ހާޒިރުކުރަންވެސް ފާސްކޮށްފައިވެއެވެ.\nއަދި މިމައްސަލާގައި ސީނަށް ދިޔަ ފުލުހުންނާއި ފުލުސް މަރުކަޒާ ހަވާލުވެ ހުންނެވި އޮފިސަރު ކޮމިޓީއަށް ހާޒިރުކޮށް ސުވާލުކުރުމަށްވެސް މަޖިލިހުން ނިންމާފައިވެއެވެ. އަދި މައްސަލާގައި ކަން ހިނގައިދިޔަ ގޮތް ގާތުން ބެލުމަށް ޕްރޮސެކިއުޓާ ޖެނެރަލްގެ އަރިހުން އެދުމަށްވެސް ނިންމާފައިވެއެވެ. ހަމައެހެންމެ މިމައްސަލައާ ގުޅިގެން ދޮގު ޚަބަރު ފެތުރުން ހުއްޓުވައިދިނުމަށް ބްރޯޑްކޮމްއާއި މީޑިޔާ ކައުންސިލްގައި އެދުމަށް ސިޓީއެއް ފޮނުވަންވެސް ފާސްކުރިއެވެ.\nމިމައްސަލާގައި ޝިކާރައަކަށްވި ކަމުގައި ބުނާ އަންހެން ކުއްޖާ މިއަދު "މިހާރު" ނޫހަށް ދިން ބަސްދީގަތުމެއްގައި މިމައްސަލާގައި އިތުރަށް ދަޢުވާކުރަން އޭނާ ބޭނުންނުވާ ކަމުގައި ބުނެފައިވެއެވެ. އަދި ކުރިން "މެންދުރު" ނޫހުން އޭނާއާ ހަވާލާދީ ލިޔެފައިވާ ޚަބަރުގައި އެކުލެވޭ ވަރަށް ގިނަ ކަންކަން އޭނާވަނީ ދޮގުކޮށްފައެވެ.\nއަދިވެސް އަނިޔާ ލިބުނު މީހާ ހާޒިރުކުރަންވީ؟ ކީއްވެހޭ މުޖުރިމުން ހައްޔަރު ނުކުރަނީ!!


Brazil ge Martinelli ah Italy gaumee teamun furusatheh | Mihaaru\nބްރެޒިލްގެ މާޓިނެލީ އަށް އިޓަލީ ގައުމީ ޓީމުން ފުރުސަތެއް\n17 ޖެނުއަރީ 2020 - 10:06\nއުމުރުން 18 އަހަރުގެ މާޓިނެލީ އަންނަނީ މި ސީޒަނުގައި އާސެނަލަށް ބަދަލުވުމަށް ފަހު އެ ޓީމުގައި މޮޅު ކުޅުމެއް ދައްކަމުންނެވެ. ބްރެޒިލްގެ ކޮރިންތިއަންސް އިން ކެރިއަރު ފަށައި އިޓުއާނޯ އަށް ކުޅުނު މާޓިނެލީ ވަނީ މި ސީޒަނުގައި އާސެނަލާ ގުޅުމަށް ފަހު ކުޅުނު 19 މެޗުން އަށް ގޯލު ޖަހައިފަ އެވެ. އާސެނަލްގެ ކުރީގެ ކޯޗު އުނާއި އެމެރީ ވަނީ މާޓިނެލީ އަކީ ކުރިމަގުގައި ވިދާލާނެ ކުޅުންތެރިޔެއް ކަމަށް ބުނެފަ އެވެ. އެމެރީ ވަކިކޮށް އާސެނަލުން ގެނައި ކޯޗު މިކޭލް އާޓެޓާ ވެސް ވަނީ މާޓިނެލީ އަށް ފުރުސަތު ދޭނެ ކަމަށް ބުނެފަ އެވެ.\nމާޓިނެލީ ވަނީ ބްރެޒިލްގެ 23 އަހަރުން ދަށުގެ ޓީމަށް ކުޅެފަ އެވެ. އެއީ ސްޕެއިނުގައި ކުރިއަށް ދިޔަ ފުޓްބޯޅަ ފެސްޓިވަލެއްގަ އެވެ. ބްރެޒިލްގެ ސީނިއާ ޓީމުގެ ކޯޗު ޓީޓޭ ވަނީ މިދިޔަ އަހަރުގެ ކޮޕަ އެމެރިކާގެ ކުރިން ބްރެޒިލްގެ ޕްރިލިމިނަރީ ޓީމާ އެކު ފަރިތަކުރުމުގެ ފުރުސަތު މާޓިނެލީ އަށް ދީފަ އެވެ.\n"އަހަންނަކީ ބްރެޒިލަށް އުފަން މީހެއް. އަހަރެންގެ ހުވަފެނެއް އެއީ ބްރެޒިލް ޓީމަށް ކުޅުން. އެކަމަކު އަހަންނަށް އިޓަލީ ޓީމަށް ވެސް ކުޅެވޭނެ. ޔަގީނުން ވެސް އަހަންނަށް އަދި ބްރެޒިލްގެ ހުށަހެޅުމެއް ނުލިބޭ. އިޓަލީއާ ވެސް ވާހަކަތަކެއް ދެކެވޭ،" ބްރެޒިލްގެ މީޑިއާ އަކަށް މާޓިނެލީ ބުންޏެވެ.\nބްރެޒިލްގެ މީޑިއާތަކުން ރިޕޯޓްކުރާ ގޮތުގައި އާއިލީ ގޮތުން މާޓިނެލީއާ އިޓަލީއާ ގުޅުން ބޮޑެވެ. އަދި އިޓަލީގެ ކޯޗު ރޮބާޓޯ މަންޗިނީ ވަނީ މާޓިނެލީ ކުޅުުނު ބައެއް މެޗުތައް ބަލައިފަ އެވެ. އަދި މަންޗިނީގެ އެދުމަށް އިޓަލީން އަންނަނީ މާޓިނެލީއާ ވާހަކަ ދައްކަމުންނެވެ.\nރަޝިއާގައި 2018 ވަނަ އަހަރު ބޭއްވި ފީފާ ވޯލްޑް ކަޕަށް ކޮލިފައިނުވުމުން އިޓަލީން ޓީމު އަލުން ހަމައަަކަށް އެޅުވުމުގެ މަސައްކަތް ފަށައި މަންޗިނީއާ ގައުމީ ޓީމު ހަވާލުކުރި ފަހުން އެ ޓީމުން އަންނަނީ ތަފާތު ދައްކަމުންނެވެ. މި އަހަރުގެ ޔޫރޯ އިން އެންމެ ފުރަތަމަ ޖާގަ ހޯދި ޓީމުތަކުގެ ތެރޭގައި ހިމެނޭ އިޓަލީ ވަނީ ކޮލިފައިންގައި ކުޅުނު 10 މެޗުން ވެސް މޮޅުވެފަ އެވެ. މި އަހަރުގެ މުބާރާތަށް އިޓަލީން ދާނީ ސައްތަ އިން ސައްތަ ރެކޯޑަކާ އެކު އެވެ. މަންޗިނީ އަންނަނީ އިޓަލީ ޓީމުން ގިނަ އާ ކުޅުންތެރިންނަށް ފުރުސަތު ދެމުންނެވެ.\nއިތުރު ލިޔުންތައް ބްރެޒިލް ގައުމީ ޓީމް އިޓަލީގެ ގައުމީ ޓީމް


Ras Online - އިސްތިއުފާދިން ކޯޗުގެ އުނދަގޫބޮޑުވެ މިހާރުގެ ކޯޗަށް ގޮތްހުސްވަނީބާ؟\nއިސްތިއުފާދިން ކޯޗުގެ އުނދަގޫބޮޑުވެ މިހާރުގެ ކޯޗަށް ގޮތްހުސްވަނީބާ؟\nޒުހައިރު 12 ޖޫން 2021 - 15:6\nމިހާރު ޓީމަށް ދިމާވެފައިވާ އެންމެ ބޮޑު ގޮންޖެހުމަކީ އިސްތިއުފާދިން ކޯޗުގެ އުނދަގޫ ބޮޑުވެ ޓީމަށް އެކަށީގެންވާ ޕާފޯމަންސެއް މިހާރުގެ ކޯޗަށް ނުގެނެވިގެން އުޅޭ އުނދަގުލެވެ. ކުރުކޮށް ދަންނަވާނަމަ ދެންނެވެން އޮތީ "އިސްތިއުފާދިން ކޯޗުގެ އުނދަގޫ ހާދަ ބޮޑު ވެއްޖެއޭ" އެވެ.\nމިސްރުން ތަމްރީނު ލިބިގެން ޓީމާއި ހަވާލުވި ކޯޗަކީ ފުރަތަމަ ކޮޅު ސަޕޯޓަރުން ވަރަށް ގަޔާވި ކޯޗެކެވެ. ކޯޗަށް ސަޕޯޓަރުން އިތުބާރު ކުރީ ލޯމަރާލައިގެން ތިބެގެންނެވެ. އެހެންކަމުން ކޯޗް އައީ ޓީމުގެ ހުރިހާ ކަމެއް އަތްމައްޗަށް ނަގާ ވަރުގަދަކޮށް ބާރުގަދަ ކުރަމުންނެވެ. ޓީމުން ގިނައިން ފުރުސަތު ލިބިގެން ދިޔައީ އާއިލީ ކުޅުން ތެރިންނަށެވެ. ދިގުމުއްދަތަކަށް ކޯޗުކަމުގައި ހުރެވުމުގެ ސަބަބުން ސަޕޯޓަރުންނަށް ބިރުދެއްކުން އިންތިހާޔަށް ބޮޑުވެ، ސަޕޯޓަރުން ބޭނުންވާ ޕާފޯމެންސެއް ނުފެނުމުގެ ސަބަބުން ސަޕޯޓަރުން މާޔޫސްވިއެވެ. ބައިކޮޅަށް ގޯލުވަނީ އިންތިހާޔަށެވެ. މިކަމާއި ކެރިގެން ނުކުތް ސަޕޯޓަރުންނަށް އަނިޔާތަކާއިވެސް ކުރިމަތިލާން ޖެހުނެވެ. ކުޅިބަލާން ވަދެ ދަނޑަށް ވަދެ ތިއްބާ ނެރެންވެސް ނެރެނީއެވެ. ކުޅުންތެރިންނަށް ރަތްކާޑުވެސް ދައްކަނީއެވެ. ފަހުންފަހުން އައިސް ސަޕޯޓަރުން ދަނޑަށް ނުވެސް ވައްދަނީއެވެ. ކޯޗާ ދެކޮޅަށް ބަހެއް ބުނާ މީހަކު ވިއްޔާ ނިމެނީ ހުރަގޭގެ ތޭރިތަކުގެ ތެރެއަށެވެ. މިހެން އުޅެނިކޮށް ކެރިގެން ކޯޗާ ދެކޮޅަށް ނުކުމެ ކޯޗު ބަދަލުކޮށް ގައުމީ ޓީމު އަލުން އަތުރާލުމުގެ ނިޔަތުގައި ނުކުތް މަދު ސަޕޯޓަރުން ތަކެއްގެ ހިތްވަރުން ކޯޗް ބަދަލުވެގެން ދިޔައީ 30 އަހަރު ފަހުންނެވެ. ކޯޗު ބަލިކުރެވުނީ އޭރު ކޯޗާ ދެކޮޅަށް ނުކުތް ގިނަ މެނޭޖަރުންގެ އެހީތެރިކަމާއެކު އެވެ.\nމުސްކުޅި ކޯޗު ބޭރުކޮށް ޓީމާއި އަލަށް ހަވާލުވި ކޯޗުގެ ފަރާތުން ސަޕޯޓަރުން ވަރަށް އުއްމީދީ ބަދަލު ތަކެއްގެ އިންތިޒާރު ކުރިއެވެ. ޓީމު އަތުރާލުމާއި އެކު ސަޕޯޓަރުންނަށް ލިބިގެން ދިޔަ އުއްމީދަކީ މޮޅުކުޅުމެއް ފެނިގެން ދާނެ ކަމުގެ ހިތްހަމަ ޖެހުމެވެ. ކުރީ ކޮޅުގައި ކޯޗުގެ އިރުޝާދާއެކު ފޯވާޑު ކުޅުންތެރިންގެ ކުޅުން ވަރަށް ފާހަގަ ވިއެވެ. ކޮއްޓަމުން މޮޅަށް ގޯލުޖަހަމުން ގެންދިޔައެވެ. ދުވަސް ކޮޅަކުން ފެނިގެން ދިޔައީ ޓީމުގެ ހުރިހާ މޮޅު ކުޅުން ތެރިން އަމިއްލަޔައަށް އިސްތިއުފާ ދިން މަންޒަރެވެ. ސަޕޯޓަރުންނަށްވެސް މިކަމުން ލިބިގެން ދިޔައީ ކުއްލި ހައިރާން ކަމަކެވެ. ޓީމުގެ ހެދިފައި އޮތް އުސޫލު ތަކުގެ ބޭރުން ނުވަތަ ޗާޓުން ބޭރުން މޮޅެތި ކަންތައްތައް ކުރުމަށް ޗޯކު އަތުކުރި އޮޅާލިއެވެ. އަދި ގިނަ ސަޕޯޓަރުން ގަބޫލު ނުކުރާ އޯލްޓަނޭޓިވް އުސޫލުތަކެއް ބޭނުންކަމަށް ކޯޗުބުނެ، ގިނަ ސަޕޯޓަރުން ބޭނުންވާ ކުޅުމެއް ޓީމަކަށް ނުދެއްކުނެވެ. މުޅި ޓީމުގެ ޑިފެންސް ފެއިލްވެ ބައިކޮޅަށް ގޯލު ވަންނަން ފެށީ ސުމާރެއް ނެތިއެވެ. ނަމަވެސް ކޯޗުގެ އަރިސް ސަޕޯޓަރުން ދިޔައީ ބާރަށް އަތްޖަހަމުންނެވެ. ކުރިއަށް ބާރަށް ކުރިއަށް ދިއުމަށް ގޮވަމުންނެވެ.\nނަމަވެސް އެހެނިހެން ގިނަ ސަޕޯޓަރުންގެ ނުރުހުން އިންތިހާއަށް އިތުރުވެ، ކޯޗުގެ ޓާމު ފުރިހަމަ ނުވަނީސް މަޖުބޫރީ ހާލަތުގައި ކޯޗަށް ޖެހުނީ އިސްތިއުފާ ދޭށެވެ. ނަމަވެސް އިސްތިއުފާ ދިނުމަށް ފަހު ކޯޗު މިބުނީ އިސްތިއުފާ ނުދޭކަމަށެވެ. ބަޔަކު ބަޣާވާތް ކޮށްގެން ކޯޗު މަގާމުން ދުރުކުރީ ކަމަށެވެ. މީގެ ސަބަބުން ކޯޗްކަމާއި ޙަވާލުވި އެސިސްޓެންޓް ކޯޗަށް ކުރިއަށް ދިއުމަށް ގިނަ ހުރަސްތަކާއި ކުރިމަތިލާން ޖެހުނެވެ. ނަމަވެސް ޓާމު ފުރިހަމަ ކުރުމަށްފަހު ޓީމުގެ ކޯޗު ބަދަލުވެގެން ދިޔައީ އެހާ އެކަށޭނެ ކުޅުމެއް ނުދެއްކިއެވެ.\nސަޕޯޓަރުން އެހާ ގަޔާ ނުވިއެއްކަމަކު ޓީމާއި ދެން ހަވާލުވި ކޯޗްގެ ތަފާތުކަން ފެނިގެން ދިޔައެވެ. ވަރުގަދަ ވިޝަނެއް އޮތްކަން ގިނަ ބަޔަކަށް ފާހަގަ ވިއެވެ. ޓީމު އަތުރާލީ ހަމަ ގާބިލު މޮޅު ކުޅުންތެރިންނާއި އެކުއެވެ. ގާތް މީހަކަށް މޫނަކަށް ކަނދުރާއަކަށް ނުބަލައެވެ. ރަނގަޅަށް ކުޅޭ ކޮންމެ ކުޅުން ތެރިޔަކީ ހަމަ ކޯޗަށް އެންމެ ގަޔާވާ ކުޅުން ތެރިޔާއެވެ. ނަމަވެސް ކުޅުން ތެރިން ކިތައްމެ މޮޅަސް، އެކުޅުންތެރިންގެ އިޚްލާސްތެރިކަން ނެތްކަމަށް ފާހަގަ ވެގެން ދިޔައީ ޓީމުގެ މާލިއްޔާއަށް އެކުޅުންތެރިން ނަހަމަ ގޮތުގައި އަރައި ގަތުމަށް މަސައްކަތްކުރި ހިސާބުންނެވެ. ޓީމާ ހަވާލުވެ ތިބި މީހުން ކޯޗަށް އެނގިގެންނާ ނޭނގިވެސް ތިޖޫރި ފަޅައިގެން ވެސް ވައްކަން ކުރަނީއެވެ. ރިޝްވަތު ނަގައިގެން މެޗު ވިއްކަނީއެވެ. ކޯޗަށް ވާނުވާ އެނގިގެންނާ ނޭނގިވެސް ވައްކަން ކުރާކަމަށް ވެއެވެ.\nއެކަން ހާމަވެގެން ދިޔައީ ކުޅުން ތެރިއެއްގެ އޯޑިއޯއެއް ލީކުވުމުންނެވެ. ކޯޗުގެ ފަރާތުން ހައްގުވާ މުސާރާއިގެ އިތުރަށް ކުޅުންތެރިންނަށް ފައިސާ ފޮއްޗެއްވެސް ނުލިބޭ ކަމެވެ. އަދި ބޭނުން އެހެން އެއްވެސް ކަމެއް ގަވާއިދާއި އުސޫލުން ބޭރުން ނުލިބޭ ކަމެވެ. ނަމަވެސް ކޯޗަށް ނޭގި ޓީމުގެ ރައުސުލްމާލުން ކުޅުން ތެރިން އައީ ނާޖާއިޒު ފައިދާ ނަގަމުންނެވެ. އެކަން ފަޅާ އެރި ހިސާބުން ވަގުތުން ފިޔަވަޅުވެސް އެޅިއެވެ.\nކަންމިހެން އޮތް ނަމަވެސް އާ ކޯޗަކީ މޮޅު ކޯޗެއްކަން އެނގެނީ ޓީމަށް ލިބިގެން ދިޔަ ކުރިއެރުމުންނެވެ. ސަޕޯޓަރުންގެ ބަޔަކު ވައްކަން ކުރައޭ ބުންޏަސް ޓީމަށްޓަކައި އަދި ސަޕޯޓަރުންނަށް ބޭނުންވާ އަސާސީ ކަންކަން ފުރިހަމަ ކުރުމަށްފަހުވެސް ޓީމުގެ ރައުސުލްމާލު މަތިވަމުން ދިޔަތަން ފެނުނެވެ. ސަޕޯޓަރުންގެ ޙައްގުގައި ބޮޑެތި ޕްރޮޖެކްތައް ހިންގާ އޭގެ ފަސޭހަކަން ސަޕޯޓަރުންނަށް ލިބިގެން ދިޔައީ އިންތިހާއަށެވެ.\nނަމަވެސް ޓީމުގެ އިސް އޮފިޝަލުންގެ ޚިޔާނާތްތެރިކަން ބޮޑުވެ ކޯޗުގެ ބޮލުގައި ދިޔައީ ވަގު ބަދުނާމުތައް އެޅެމުންނެވެ. ސަޕޯޓަރުންގެ ބަޔަކު ތެދުވެ ވަގު ޓެގް ހިފައިގެން ނިކުމެ ސަޕޯޓަރުންގެ ނުރުހުން ކޯޗަށް އިންތިހާޔަށް ކުރިމަތި ކުރުވިއެވެ. އޭގެ ނަތީޖާއަކަށް ވެގެން ދިޔައީ ކޯޗު ދެވަނަ ދައުރަކަށް އިންތިޚާބު ނުވުމެވެ. ނަމަވެސް ކޯޗުގެ އިރުޝާދާއެކު ޓީމަށް ލިބިގެން ދިޔަ ކުރިއެރުމަކީ މަދު ދުވަސް ކޮޅެއްގެ ތެރޭގައި ތަފާތު ކޯޗަކަށް ނޫނީ ހާސިލު ނުކުރެވޭނެ ކުރިއެރުން ތަކެކެވެ. އެއީ ތަފާތު ދެއްކި މޮޅު ކޯޗެއްކަން މިހާރު ގިނަ ސަޕޯޓަކުން ގަބޫލުކުރެއެވެ.\nނަމަވެސް ވަގު ބަދުނާމާއެކު ގިނަ ތުހުމަތުތަކެއް ވެސް ކުރެވިގެން ސަޕޯޓަރުން ނުކުމެ ކޯޗު ބަދަލު ކޮށްލިއެވެ. މިފަހަރު ކޯޗުކަން ލިބުނީ އިސްތިއުފާ ދިން ކޯޗުގެ އެންމެ ގާތް އެކުވެރިޔާ އަށެވެ. މިފަހަރުގެ ކޯޗަށް ކޯޗުކަން ލިބުނީ ކޮންމެހެން ގާބިލު ވެގެނެއް ނޫނެވެ. އިސްތިއުފާ ދިން ކޯޗާއެކު ރިޓަޔާ ކޮށްފައި ތިބި އަދި ކޯޗް ކަމަށް އަންނަން ބޭނުންވާ ގިނަ ކޯޗުންގެ ސަޕޯޓާއި އެކުގައެވެ. ސަޕޯޓަރުންނަށް އުއްމީދީ ހުވަފެން ތަކެއް ދައްކައުގެންނެވެ.\nކޯޗުގެ ޓީމު އަތުރާލީ އިސްތިއުފާދިން ކޯޗާއި ބައިއަތު ހިފި ކޯޗުންގެ އިރުޝާދާއެކު މަގުމަތީގައި ބޯޅަ ތަޅަން އުޅުނު ކުދިން ކޮޅަކާއެކުއެވެ. އެއްވެސް ގާބިލުކަމެއް ފުރަތަމަ އަހަރުވެސް ފެނިގެން ނުދިޔައީ މިސަބަބާއި ހުރެ ކަމަށް ސަޕޯޓަރުން އައީ ބުނަމުންނެވެ. ކޯޗުގެ މުހިއްމު ކަމަކަށް ވެފައި އޮތީ އިސްތިއުފާ ދިން ކޯޗާއި އެހެން ކޯޗުން ރުއްސައިގެން ޓީމުގެ ކުޅުން ރަނގަޅު ކުރުމަށެވެ. ޚަރަދު ބޮޑުވުމުގެ ސަބަބުން ބޭރު ޓީމެއްގެ ކޯޗެއްގެ އެހީގައި އެޓީމުގެ އެހީގައި ޓީމަށް ލޯނުތައް ނަގަމުން ގޮސް މިހާރު އެއްކަލަ ބޭރު ކޯޗުގެ އަޑާއި ބާރުވެސް ރަށު ޓީމުގެ މައްޗަށް މާ ގަދަ ކަމަށް ގަބޫލު ކުރެވެއެވެ. މިއީ އިސްތިއުފާދިން ކޯޗުވެސް ގަބޫލު ގޮތެވެ. ސަޕޯޓަރުންނަށް އެނޫން ގޮތެއް ނެތްކަމަށް ދެއްކީއެވެ. ޓީމު މިހާރު މިއޮތީ ބޭރު ކޯޗު ބޭނުން ގޮތަކަށް މެޗު ކުޅޭ ގޮތަށެވެ. ރަށު ޓީމުގެ ކޯޗިގެ އެއްވެސް ބާރެއް މިހާރު ޓީމަކަށް ނެތެވެ. ބޮޑެތި މެޗުތައް ނުކުޅެ ދޫކޮށްލާން ބުންޏަސް އެއްކަލަ ބޭރު ކޯޗު ބުނީމާ ޖެހެނީ މެޗު ނުކުޅެ ދޫކޮށްލާށެވެ. ގައުމީ ކޯޗާއި ކޯޗުގެ ޓީމު ގަބޫލުކުރާ ގޮތުގައި މިހާރު އެއީ ޓީމާއި ސަޕޯޓަރުންގެ ބޮޑު ބޭބެއެވެ.\nމިއީ ހަގީގަތުގައި އިސްތިއުފާ ދިން ކޯޗަށް ލިބުނު ރަނުގެ ފުރުސަތަކެވެ. ރުޅިއަންނަ ސަޕޯޓަރުން އަންނަނީ ބާކީ ކުރަމުންނެވެ. މިހަރު ފެންނަނީ ޓީމާއި ހަވާލުކުރި ކޯޗަށް އެއްކަމެއްވެސް ނުކުރެވިގެން އުޅޭތަނެވެ. އިސްތިއުފާ ދިން ކޯޗުގެ މަގުސަދަކީ މިހާރުގެ ކޯޗަކީ ނާގާބިލު ކޯޗެއްކަން ދައްކާ، ކުރެވެން އޮތް ކޮންމެ މަސައްކަތެއްކޮށް އަލުން ޓީމުގެ ކޯޗުކަމަށް އައުމެވެ. އެއީ މިހާރު ޓީމުގައި ހެދިފައި އޮތް އުސޫލު ބަދަލު ކޮށްގެން ނަމަވެސް މެއެވެ. ފެންނަ މަންޒަރަކީ އެކުވެރި ކޯޗު ވައްޓާލަން އަމިއްލަ ޓީމު ތެރެވެސް ފިތުނަވެރި ކޮށްލާތަނެވެ. މިހިސާބުން އަސްލު މޮޅު ކޯޗަކީ މިހާރުގެ ކޯޗުގެ ކުރީގައި ޓީމާ ހަވާލުވެ ހުރި ކޯޗުކަން ގިނަ ބަޔަކަށް ގަބޫލުކުރެވެން ފަށައިފިއެވެ.\nއޭރު ޓީމުގެ ހުރިހާ މަގާމެއްވެސް ވަރަށް ހަރަކާތްތެރިކަން މިހާރު ވަރަށް ބޮޑަށް އެބަފާހަގަ ކުރެވެއެވެ. ފޯވާޑް، މިޑްފީލްޑް، ވިންގް އަދި ޑިފެންސްވެސް ހަމަ އޭރު ވަރަށް ގާބިލުކަން މިހާރު އެބަ އެނގެއެވެ. އޭރު ދެއްކީ މާބޮޑު ހަގީގަތެއް ނެތް ވާހަކަ ތަކެއްކަން މިހާރު ގަބޫލު ކުރާ ސަޕޯޓަރުން ނިސްބަތުން އެބަ ގިނަވެއެވެ.\nއޭރު ޖެހި ގޯލުވެސް ގިނައެވެ. ބައިކޮޅަށް އަމުދުން ގޯލެއް ނުވަދެއެވެ. އޭގެ ސިއްރަކީ ކޯޗުގެ އިރުޝާދުގެ ހަރުދަނާ ކަމެވެ. ކޯޗުހަމަ މޮޅީއެވެ. އެކަން މިއެނގުނީ ވަގުތު ފާއިތު ވުމުންނެވެ. އިސްތިއުފާ ދިން ކޯޗުގެ ސަބަބުން ޓީމު މިދަނީ ބިރުވެރި އަދި އަނދިރި ވިލާގަނޑެއްގެ ދަށުވެ އެއިން ވެހިގަންނާނެ ކަޅު ބޯ ވާރޭގެ ތެރެއަށް ޣަރަގު ވަމުންނެވެ. ކަޅު ވާރޭފެނުގެ ފިނި ކަމެއް ނެތެވެ. ނަގަނީ ދިލައެވެ. ހަންގަނޑު މިދަނީ ނޮޅެމުންނެވެ. މިހާރު މިއޮތީ އަތްގަދަ ކުރި ބޭރު ކޯޗުގެ އަތްދަށުން ސަލާމަތް ނުވެވޭ ވަރަށް ބަނދެވި ނިމިފައެޗެ.\nޓީމުގެ އެކި މަގާމު ތަކުގެ ކުޅުންތެރިންނަށް މިހާރު ބޭރުކޯޗުގެ ރަށުމީހުން ފާރަވެރި ވުމަށް އެކޯޗުގެ މިލިޓަރީ ޓްރެއިނިން ހަދާފަ ތިބި ކުޅުންތެރިން މިއަންނަނީ ހަމަޖައްސަމުންނެވެ. އިސާހިތަކު އަސްލު ޓީމުގެ ކުޅުންތެރިންގެ ބޭނުން ކެނޑި މުޅި ޓީމު ބޭރު ކޯޗުގެ އަތްމައްޗަށް އަރާފާނެއެވެ. އޭރަށް އެއްކަލަ އިސްތިއުފާ ދިން ކޯޗުބުނާފަދަ އޯލްޓަނޭޓިވް ސިސްޓަމެއް ގާއިމު ކުރެވުނީއެވެ. ހުރިހާ ސަޕޯޓަރުންގެ މިނިވަންކަން ގެއްލި، މުދަލާއި ގެދޮރު ގެއްލި މަގުމަތި ވީއެވެ.\nކޯޗުގެ ޓީމާ ދެކޮޅު ސަޕޯޓަރުން ބުނާ ގޮތުންނަމަ މިކަމަށް އޮތް ހަމަ އެކަނި ހައްލަކީ ކުރީގެ ގަޓް ކޯޗާ އަނެއްކާވެސް ޓީމު ހަވާލުކުރުމެވެ. ނަމަވެސް އެކަން ކުރެވޭނެ މަގު އޮތީ ހަމަ މުޅިންހެން ބަންދު ވެފައެވެ. ދެންއޮތީ އެކަމަށް އެދި ހެޔޮދުއާ ކުރުމެވެ. އިސްތިއުފާ ދިން ކޯޗާހެދި ސަޕޯޓަރުންގެ ޒިންދަގީ މިއޮށްދަނީއެވެ. އެކަމަކު އަދިވެސް ކުރިއަށް ބާރަށް ކުރިއަށް ކިޔާ ސަޕޯޓަރުންވެސް މަދެއް ނޫނެވެ. ތަންދޮރު ނޭނގެނީކީ ނޫނެވެ. ހަމަ ޖާހިލުކަން ބޮޑީއެވެ.\nއައްޑޫ ހޮސްޕިޓަލުން ފަރުވާ ލަސްކުރިކަމަށްބުނާ ތިންމަހުގެ ކުއްޖާ ނިޔާވެއްޖެ\n23 އޮކްޓޯބަރު 2021 - 18:32\nކުޅުދުއްފުށީގައި ތަރައްގީކުރި ފުޓްބޯޅަދަނޑު ރައީސް ހުޅުއްވައިދެއްވައިފި\n23 އޮކްޓޯބަރު 2021 - 18:19\nކުޅުދުއްފުށީގައި ބައިނަލް އަގުއާމީ ފެންވަރުގެ އިންޑޯ ސްޕޯޓްސް ކޮމްޕެލްސެއް ގާއިމްކުރަނީ\n23 އޮކްޓޯބަރު 2021 - 18:11


SunOnline: Heevee havaa aruvanee hen, Dhen fenunee Hulhugadu!\n13 އަހަރުގެ ދަރިފުޅު ހީކުރީ ހަވާ އަރުވަނީކަމަށް!\nމުހައްމަދު މުޒައްޔިން ނާޒިމް 21 Sep 2019, 07:06\nހ. ފެހިއާބާދުގޭގައި ރޯވެފައިވާ އަލިފާންގަނޑު އެ ސަރަހައްދައް ފެތުރެމުން ދަނީ -- ސަން ފޮޓޯ/ މުހައްމަދު މުޒައްޔިން\n"އަޅުގަނޑު 13 އަހަރުގެ ދަރުފުޅު ގޮވާފާއި ބުނީ، ބައްޕާއޭ ފަޔާ ވޯކްސް އެބަ އަރުވަޔޭ. ކޮންތާކު ކަމެއް ނޭނގެއޭ، އާދެބަލާށޭ ދާން ބަލާލަން." ރޭ އަބަދަށް ފެހި މަގުގައި ހިނގި އަލިފާނުގެ ހާދިސާގެ މަންޒަރު ވަރަށް ކައިރިން ދުށް އަބްދުލް ވާހިދު ކިޔައިދިނެވެ. "އަޅުގަނޑު ދެންނެވިން ދަރިފުޅާއޭ ފަޔާ ވޯކްސް ނާރުވާނޭ، މީ މީހުން ފަޔާ ވޯކްސް އަރުވާ ގަޑިއެއް ނޫނޭ. ބުނީމަ ބުނީ، ބައްޕާ ނޫނެކޭ، މިތާ ވަރަށް ކަންތައް އެބަ ހިނގައޭ،"\nއަބްދުލް ވާހިދު ދިރިއުޅެމުން އަންނަނީ، އޭޑީކޭއާ ދިމާލުން ސޯސަންމަގަށް ނިކުމެވޭ މިއަމެލި ގޯޅި ތެރެއަށް ހުންނަ ހ. ފުރުނުމާގޭގަ ގައެވެ. ވާހިދު ބުނީ، އޭނާ ފުރުނުމާގެ އިން ނިކުތް އިރު، ފުރަތަމަ ރޯވެފައިވަނީ، ހ. ތިލަފުށީ ގޭގައި ހުރި ކެމިކަލް ގުދަނުގައި ކަމަށެވެ.\n"ނުކުތް އިރު، އެ އިމާރާތުގެ ކުރިމަތީ ހުރި ފިހާރަ ކައިރީ ޕާކް ކޮށްފައި އޮތް ތިން ސައިކަލުގައިވެސް އޮތީ އަލިފާން ހިފާފައި. ގިނަ މީހުންތިބީ ވީޑިއޯ ކުރަން،" މަންޒަރު ފެނުނު ގޮތް އަބްދުލް ވާހިދު ސިފަކޮށްދިނެވެ.\nއޭނާ ބުނީ، ކެމިކަލް ގުދަނުގައި ރޯވާން ފެށި އަލިފާންގަނޑު އެ ހިސާބުން ފެތުރެން ފެށިކަމަށެވެ. އެގޮތުން ޕާކްކޮށްފައި އޮތް ސައިކަލުތަކުގައި ރޯވެގެން ކުރިމަތީ ހުރި ހ. އިވާއު ގޭގައި ކަންމައްޗަށްވާ ގޮތަށް ހުރި ކުޑަކުދިންގެ ސާމާނު ވިއްކާ ފިހާރައިގެ ތެރެއަށް ފެތުރި ރޯވާން ފެށި އެވެ.\nމާލޭގައި ހިނގި ބިޔަ އަލިފާނުގެ ހާދިސާ: މި ހާދިސާގައި ހަތް ގެޔެއްގައި އަލިފާން ހިފި އިރު އެކެއްގެ ފުރާން ވެސް ވަނީ ގެއްލިފަ --- ސަން ފޮޓޯ/ އަހުމަދު އަވްޝަން އިލްޔާސް\n"އޭރު އަޅުގަނޑާއި ބައެއް މީހުން ގޯޅިތަކުގައި ހުރި ސައިކަލުތައް ދިޔައީ ހުސްކުރަމުން. އެފަހުން ޖެހިގެން ހުރި ގުދަނުގައި ވެސް އަލިފާން ހިފަން ފެށީ،" އަބްދުލް ވާހީދު ބުންޏެވެ.\nއަލިފާންގަނޑު ފެތުރިގެން ދިޔައިރު، ގުދަނުން ތެރެއިން ބާރު އަޑުފައްގަނޑެއް ގޮވައި އިތުރަށް އަލިފާންގަނޑު ބޮޑުވަމުން ދިޔަ އެވެ. ބެެލެވޭ ގޮތުގައި އެހާ ބާރަށް ގޮވަަމުން ދިޔައީ ގުދަންތަކުގެ ތެރޭ ހުރި ކެމިކަލްތަކެވެ.\nއެމްއެންޑީއެފުން ވެސް ބުނަނީއެމްއެންޑީއެފް އިން ބުނާ ގޮތުގައި އެ ސަރަހައްދުގައު ހުރި ހަތަރު ކެމިކަލް ގުދަނެއްގައި އަނދައި އަޅިއަށް ވެގެން ދިޔަ އެވެ.\nއަލިފާނުގެ ހާދިސާ ހިނގި ގޮތުގެ އިންފޮގްރެފިކްސް.\nހަތަރު މައިން ސަލާމަތަށް އެދި ގޮވި!\nއަބްދުލް ވަހީދު ބުނިގޮތުގައި އަލިފާންގަނޑު ރޯވިތާ މާގިނަ އިރެއް ނުވެ އެސަރަހައްދުގެ ހުރިހާ ގެތަކުގެ މީހުންވެސް ގޭގެއިން ބޭރަށް ނުކުމެއްޖެ އެވެ. ނަމަވެސް އޭރުވެސް އަލިފާން ރޯވާން ފެށި ކުޑަކުދިން އެއްޗެހި ވިއްކާ ފިހާރަ ހުންނަ ހ. އިވާއު ގޭގެ މަތިން ހަތަރު މައިން ތާށިވެގެން ސަލާމަތައް އެދި ގޮވަމުން ދިޔަ އެވެ.\n"ރޯ ނުވާ ބައިގެ މަތިން މީހަކު ހަޅޭއްލަވާ އަޑު އިވޭ، ފޭބޭނެ ގޮތެއް ހަދައި ދޭށޭ. ފޭބޭނެ ގޮތެއް ހަދައި ދޭށޭ. ދެން އަޅުގަނޑާއި ހަތަރު މީހަކު އެ އިމާރާތުގެ ޓެރެސް މަތީގައި އަންހެނަކާއި ތިން ކުދިން ތިބި ތާށީވެފައި،" އަބްދުލް ވާހިދު ބުންޏެވެ.\nއަބްދުލް ވާހިދު ބުނީ، އޭގެ ތެރެއިން އެއް ކުއްޖަކު އަތްދަނޑިމަތީގައި އޭޑީކޭ އަށް ވެސް ގެންދިޔަ އެވެ.\nވާހިދު ބުނިގޮތުގައި އެ ހަތަރު މީހުންނަކީ، އެ ގެއަށް ނިސްބަތްވާ މީހުންނެއް ނޫނެވެ. ބެލެވޭ ގޮތުން އަލިފާން ރޯވާން ފެށުމުން ސަލާމާތްވުމަށްޓަކައި އެ މީހުން ހ. ރަނދުވާނިއާގެއިން އެ ގޭގެ ޓެރަސްއަށް އެރީ އެވެ.\nއަލިފާނުގެ ހާދިސާގައި އަނިޔާވި ކުއްޖަކު ސަލާމަތްކޮށްގެން ގެންދަނީ -- ސަން ފޮޓޯ/ އަހުމަދު އަވްޝަން އިލްޔާސް\nމި ހިތާވެރި ހާދިސާގައި ފުރާނަ ގެއްލިގެން ދިޔަ އައިޝަތު ޝައުނާ، ތ. ބުރުނީ ދިރިއުޅެމުން އައީ ވެސް އަލިފާން ފުރަތަމަ ހިފި ގުދަނުގެ ކުރިމައްޗަށްވާ ގޮތަށް ހުންނަ ހ. ރަނދުވާނިއާގޭގަ އެވެ. އޭނާގެ ބޭބެޔަކާ އެކު އެކަނި ދިރިއުޅެމުން ދިޔަ ޝައުނާ މަރުވާން ދިމާވީ އޭނާ ހުރި ގެއިން ނުނިކުމެވި ތާށިވެގެން އެވެ. ޝައުނާގެ ހަށިގަނޑު އެ ގޭގެތެރެއިން ފެނުނު އިރު، އޭނާގެ ހަށިގަނޑު ވަނީ ކާކުކަން ނޭނގޭ ވަރަށް ފިހިފައި ކަމަށް ސިފައިން ބުންޏެވެ.\nގާތްގަނޑަކަށް ރޭ 7:30 އެހާއިރު ރޯވި އަލިފާންގަނޑު ކޮންޓްރޯލް ކޮށްލެވުނީ މެންދަން ވުމާ ގާތްވެފައި ވަނިކޮށެވެ. އެ އަލިފާނުގެ ސަބަބުން ހަ ގެއަކަށް އަސަރުކުރި އިރު، 400 އަށް ވުރެ ގިނަ މީހުން ހާލުގައި ޖެހުނެވެ.


EC ge SG akah Hassan Zakariyya\nއީސީގެ އެސްޖީ އަކަށް ހަސަން ޒަކަރިއްޔާ\nހަސަން ޒަކަރިއްޔާ. އީސީގެ ސެކްރެޓަރީ ޖެނަރަލްގެ މަގާމަށް މިއަދު ވަނީ އޭނާ އައްޔަންކުރައްވާފައި\nއިލެކްޝަންސް ކޮމިޝަންގެ ސެކްރެޓަރީ ޖެނަރަލްގެ މަގާމަށް ހަސަން ޒަކަރިއްޔާ އައްޔަންކޮށްފި އެވެ.\nހަސަން މީގެ ކުރިން ހުންނެވީ އިލެކްޝަންސް ކޮމިޝަންގެ ޑިރެކްޓަރެއްގެ މަގާމުގަ އެވެ. އަދި މިއަދާ ހަމައަށް މިދިޔަ ދެ އަހަރެއްހާ ދުވަހު ކޮމިޝަންގެ ވަގުތީ ސެކްރެޓަރީ ޖެނަރަލްގެ ޒިންމާވެސް ނެންގެވީ ހަސަން އެވެ.\nއިލެކްޝަންސް ކޮމިޝަންގެ ސެކްރެޓަރީ ޖެނަރަލްގެ މަގާމަށް ބޭފުޅަކު އައްޔަން ކުރައްވާފައި މިވަނީ އެ މަގާމު ހުސްވެފައި އޮންނަތާ ތިން އަހަރު ފަހުންނެވެ. ކޮމިޝަންގެ ސެކްރެޓަރީ ޖެނަރަލްގެ މަގާމުގައި އެންމެ ފަހުން ހުންނެވީ އެޑިޔުކޭޝަން މިނިސްޓްރީގެ މިހާރުގެ ޕާމަނަންޓް ސެކްރެޓަރީ އަހްމަދު އަލީ އެވެ.\nއިލެކްޝަންސް ކޮމިޝަންގެ ސެކްރެޓަރީ ޖެނަރަލްގެ މަގާމު ހުސްކޮށް އޮންނަތާ ދުވަސްތަކެއް ވުމުން އެ މަގާމަށް ބޭފުޅަކު އައްޔަންކުރުމަށް ރައްޔިތުންގެ މަޖިލީހުން ވެސް ކޮމިޝަނަށް މީގެކުރިން އަންގާފައިވެ އެވެ.\nއިލެކްޝަންސް ކޮމިޝަންގެ ސެކްރެޓަރީ ޖެނަރަލްގެ މަގާމަށް ބޭފުޅަކު އައްޔަންކުރަނީ އެ މަގާމަށް ކުރިމަތިލުމަށް ހުޅުވާލުމުން ކުރިމަތިލާ ބޭފުޅުންނާ އިންޓަވިއު ކުރުމަށްފަހު ކޮމިޝަންގެ މެންބަރުންގެ އަގުލަބިއްޔަތުން ހޮވޭ ބޭފުޅެކެވެ.\nއިލެކްޝަންސް ކޮމިޝަންގެ ސެކްރެޓަރީ ޖެނަރަލްގެ މަގާމަށް މިއަދު އައްޔަންކުރި ހަސަން ޒަކަރިއްޔާ ވަނީ ނިމިގެން ދިޔަ ރިޔާސީ އިންތިހާބާއި، މަޖިލިސް އިންތިހާބާއި އަދި ލޯކަލް ކައުންސިލް އިންތިހާބަށް އާންމުން ހޭލުންތެރިކުރުވުމަށާއި، އިންތިހާބުގެ އިންތިޒާމުތައް ހަމަޖެއްސުމުގައި އިސް ދައުރެއް އަދާކުރައްވާފަ އެވެ.\nރައްޔިތުންގެ މަޖިލިސް އިލެކްޝަންސް ކޮމިޝަން ޕޮލިޓިކްސް


ޕީޖީ ކަމަށް ޝަމީމު އައްޔަންކުރަން މަޖިލީހަށް ފޮނުވައިފި – Haftha\nSun, 29 March, 2020, 11:26 am\nޕީޖީ ކަމަށް ޝަމީމު އައްޔަންކުރަން މަޖިލީހަށް ފޮނުވައިފި\nޕްރޮސެކިއުޓަރ ޖެނެރަލްގެ މަގާމަށް އައްޔަނުކުރުމަށް ކުރީގެ ޑެޕިއުޓީ ޕްރޮސެކިއުޓާ ޖެނެރަލް ހުސައިން ޝަމީމްގެ ނަން، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ރައްޔިތުންގެ މަޖިލީހަށް ފޮނުއްވައިފިއެވެ.\nޕީޖީގެ މަގާމުގައި ހުންނެވި އައިޝަތު ބިޝާމް ވަކި ކުރުމުގެ އިޖުރާއަތް ފެށުމާއެކު އޭނާ ވަނީ މިދިޔަ ބުރާސްފަތި އަމިއްލައަށް މަގާމުން އިސްތިއުފާ ދެއްވައިފައެވެ. އެހެންވެ، ރައީސް އޮފީހުން އެ މަގާމަށް ކުރިމަތިލުމަށް ހުޅުވާލި ފުރުސަތު މިއަދު ހަމަވެފައިވާއިރު އެ މަގާމަށް ކުރިމަތިލެއްވީ ތިން ބޭފުޅެކެވެ.\nއެއީ ޝަމީމުގެ އިތުރުން ޑެޕިއުޓީ ޕްރޮސިކިއުޓާ ޖެނަރަލްގެ މަގާމުން މި އަހަރުގެ ތެރޭގައި އިސްތިއުފާ ދެއްވި މަރިޔަމް ނިހާޔަތާއި ޖިނާއީ އަދި މަދަނީ މައްސަލަތަކުގައި ވަރަށް ގިނަ ކޯޓުތަކުގައި ވަކާލާތު ކުރައްވާ ވަކީލު އަހުމަދު ޒަނީނެވެ.\nރައީސް މިރޭ ކުރެއްވި ޓުވީޓެއްގައި ވިދާޅުވީ، ހުސްވެފައިވާ ޕީޖީގެ މަގާމަށް ބޭފުޅަކު އައްޔަންކުރުމަށްޓަކައި އާންމުކޮށް އިއުލާންކުރުމުން އެކަމަށް އިޖާބަދެއްވި ބޭފުޅުންގެ ތެރެއިން ހ. ހިޔާކަން ހުސެއިން ޝަމީމު އެ މަގާމަށް އައްޔަންކުރުމަށް ރައްޔިތުންގެ މަޖިލީހުގެ ރުހުން ހޯދުމަށް މިއަދު ފޮނުވާފައިވާ ކަމަށެވެ.


ޢިލްމުވެރިން – Page2– DhiSalafiyyah\nއަލްއިމާމު މާލިކު: مالك بن أنس – إمام دار الهجرة – 11\nމާލިކުގެފާނުގެ ފޮތް (موطأ) القاضي أبو بكر بن العربيވިދާޅުވިއެވެ. (موطأ) މި ފޮތަކީ މިއީ ބާބުތަކެއްގެ މައްޗަށް (ޙަދީޘްތައް) އެކުލެވޭގޮތަށް ލިޔުއްވާފައިވާ އެންމެ ފުރަތަމަ އަސްލެވެ. އަދި ބުޚާރީއަކީ މިބާބުގައި ދެވަނަ އަސްލެވެ. ދެން އެކުލަވާލެވިފައިވާ ފޮތްތައް އެކުލަވާލާފައި ވަނީ މި ދެފޮތުގެ މައްޗަށެވެ. މިސާލަކަށް މުސްލިމްއާއި ތިރުމިޛީ ފަދަ ފޮތްތަކެވެ. މާލިކުގެފާނު (موطأ) ލިޔުއްވާފައިވަނީ ޙިޖާޒްގެ އަހުލުވެރިންގެ އަރިހުން ރިވާކޮށްފައިވާ އެންމެ ވަރުގަދަ ޙަދީޘްތަކުގެ މައްޗަށެވެ. އަދި މިފޮތުގައި ޞަޙާބީ ބޭކަލުންނާއި ތާބިޢީ…\n25/03/2015 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލްއިމާމު މާލިކު: مالك بن أنس – إمام دار الهجرة – 10\n“އެކަލޭގެފާނުގެ ޝައިޚުން އެކަލޭގެފާނުގެ އަރިހުން ރިވާކުރެއްވިއެވެ. އޭގެތެރޭގައި، الزهري އާއި ربيعة އާއި يحيى بن سعيد އާއި އަދި މިނޫންވެސް ބޭކަލުން ހިމެނިވަޑައި ގަންނަވައެވެ.\n20/03/2015 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލްއިމާމު މާލިކު: مالك بن أنس – إمام دار الهجرة – 9\nއެކަލޭގެފާނުގެ އުސްތާޛުން الإمام النووي ވިދާޅުވިއެވެ. الإمام أبو القاسم عبد الملك بن زبد بن ياسين الدولقي އެކަލޭގެފާނުގެ ފޮތެއްކަމުގައިވާ الرسالة المصنفة في بيان سبل السنة المشرفة ގައި ވިދާޅުވެފައި ވެއެވެ. “އިމާމު މާލިކުގެފާނު ނުވަސަތޭކަ ޝައިޚުންގެ އަރިހުން ޢިލްމު ޙާޞިލްކުރެއްވި އެވެ. އޭގެ ތެރެއިން ތިންސަތޭކަ ޝައިޚުންނަކީ ތާބިޢީ ބޭކަލުންނެވެ. އަދި ހަސަތޭކަ ޝޭޚުންނަކީ ތަބަޢަ ތާބިޢީންނެވެ. މާލިކުގެފާނު ޝައިޚުންގެ ގޮތުގައި އިޚްތިޔާރު ކުރެއްވީ، އެބޭކަލުންގެ ދީނާއި، ފިޤުހާއި، ރިވާކުރުމުގެ…\n13/03/2015 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލްއިމާމު މާލިކު: مالك بن أنس – إمام دار الهجرة – 8\nހަމަކަށަވަރުން މީހާ، އޭނާގެ އަމިއްލަ ނަފްސަށް މަދަޙަ ކިޔަން ފަށައިފިނަމަ، އޭނާގެ އުޖާލާކަން ފިލާދާނެކަން ކަށަވަރެވެ\n27/02/2015 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލްއިމާމު މާލިކު: مالك بن أنس – إمام دار الهجرة – 7\nالحمد لله والصلاة والسلام على رسول الله وعلى آله وصبحه أجمعين. އެކަލޭގެފާނަށް ދިމާވި އިމްތިޙާނުތަކުގެ ތެރެއިން… -رحمه الله- محمد بن جرير ވިދާޅުވިއެވެ. “އިމާމު މާލިކުގެ ގައިގައި ޗާބޫކުން ތެޅިކަމުގައިވެއެވެ. އެކަލޭގެފާނުގެ ގައިގައި ޗާބޫކުން ތެޅި ސަބަބާއި މެދު ޢިލުމުވެރިންގެ މެދުގައިވަނީ ޚިޔާލު ތަފާތުވެފައެވެ. ابن زكوان, مروان الطاَّطريގެ އަރިހުން ރިވާކުރެއްވިކަމަށް عباس بن الوليد ތިމަންކަލޭގެފާނަށް ކިޔާދެއްވިއެވެ. “(ليس على مستكره طلاق) މާނައީ: “މަޖުބޫރުކަންމަތީ ހުންނަ މީހާއަށް ވަރި…\n08/02/2015 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލްއިމާމު މާލިކު: مالك بن أنس – إمام دار الهجرة – 6\nالحمد لله والصلاة والسلام على رسول الله وعلى آله وصبحه أجمعين. ސުންނަތަށް ނަޞްރުވެރިވުމާއި ބިދުޢަވެރިންގެ މައްޗަށް ހަރުކަށިވެލެއްވުން مُطَّرِّف بن عبد اللهގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. މާލިކުގެފާނު ވިދާޅުވަނިކޮށް ތިމަންކަލޭގެފާނު އަޑުއެއްސެވީމެވެ. “ރަސޫލުﷲ ޞައްލަﷲ ޢަލައިހި ވަސައްލަމަ ވަޑައިގަތީ ސުންނަތް ދޫކުރައްވާފައެވެ. އަދި އެކަލޭގެފާނަށް ފަހު ވަޑައިގެންނެވި ވެރިން (ޚުލަފާޢުރާޝިދޫން)ވެސް ހެޔޮމަގަށް މަގު ދެއްކެވިއެވެ. އެކަންތައްތަކުގައި ހިފުން ހިމެނިގެންވަނީ، ﷲތަޢާލާގެ ފޮތަށް ތަބަޢަވުމުގެ ތެރެއިންނެވެ. އަދި އެއިލާހަށް ފުރިހަމައަށް…\n06/02/2015 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލްއިމާމު މާލިކު: مالك بن أنس – إمام دار الهجرة – 5\n25/01/2015 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލްއިމާމު މާލިކު: مالك بن أنس – إمام دار الهجرة – 4\nރަސޫލުﷲ ޞައްލަﷲ ޢަލައިހި ވަސައްލަމަގެ ޙަދީޘްބަސްފުޅުތަކަށް ދެއްވި އަހައްމިޔަތުކަމާއި ކުރެއްވި އިޙްތިރާމް\n17/12/2014 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nالحمد لله والصلاة والسلام على رسول الله وعلى آله وصبحه أجمعين. الإمام الذهبي ވިދާޅުވިއެވެ. “މާލިކުގެފާނަކީ އެކަލޭގެފާނުގެ ޒަމާނުގައި މަދީނާގެ ޢިލްމުވެރިޔާއެވެ. ރަސޫލުﷲ ޞައްލަﷲ ޢަލައިހި ވަސައްލަމާއި އެކަލޭގެފާނުގެ އަޞްޙާބުންގެ ތެރެއިން زيد بن ثابت رضي الله عنه އާއި عائشة رضي الله عنها އަށް ފަހުގައި ދެން މަދީނާގެ އެންމެ ބޮޑު ޢިލްމުވެރިއެއްގެ ގޮތުގައި ހުންނެވީ ابن عمر އެވެ. ދެން އެއަށްފަހު سعيد بن مسيب…\n16/12/2014 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\n11/12/2014 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލްއިމާމު މާލިކު: مالك بن أنس – إمام دار الهجرة – 1\nއިމާމު މާލިކުގެފާނު މަޝްޙޫރު ވެވަޑައިގެންފައިވަނީ އިމާމު ދާރުލް ހިޖުރައިގެ ނަމުންނެވެ. ސަބަބަކީ އެކަލޭގެފާނަކީ މަދީނާގެ އަހުލުވެރިއެކެވެ.\n07/12/2014 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަވަހާރަވުން -رحمهم الله–\n11/11/2014 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލް އިމާމު އަބޫ ހަނީފާ النُّعْمَانُ بنُ ثَابِت (9)\nއެކަލޭގެފާނުގެ ފިޤުހުވެރިކަން -رحمهم الله-\n08/11/2014 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލް އިމާމު އަބޫ ހަނީފާ النُّعْمَانُ بنُ ثَابِت (8)\nއެކަލޭގެފާނުގެ އުސްތާޛުންނާއި ދަރިވަރުން:-رحمهم الله-\n03/11/2014 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލް އިމާމު އަބޫ ހަނީފާ النُّعْمَانُ بنُ ثَابِت (7)\nއެކަލޭގެފާނަށް ދިމާވި އިމްތިޙާނުތަކުގެ ތެރެއިން… -رحمه الله-\n02/11/2014 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\nއަލް އިމާމު އަބޫ ހަނީފާ النُّعْمَانُ بنُ ثَابِت (6)\n29/10/2014 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު


Rangalhuvee meehunge adhadhu 49 akah\nދަރުމަވަންތަ ހޮސްޕިޓަލް: ކޮވިޑް-19 ޖެހިފައިވާ މީހުންގެ ތެރެއިން އިތުރު ތިން މީހަކު ބަލިން ރަނގަޅުވެއްޖެ -- ފޮޓޯ: އަވަސް އާކައިވް\nރާއްޖޭގައި ކޮވިޑް-19 ޖެހުނު މީހުންގެ ތެރެއިން ތިން މީހަކު ރަނގަޅުއްޖެ އެވެ.\nހެލްތް ޕްރޮޓެކްޝަން އެޖަންސީ (އެޗްޕީއޭ) އިން ބުނީ ކޮވިޑް-19 ޖެހިފައިވާ މީހުންގެ ތެރެއިން އަންހެން ކުއްޖަކާއި ދެ ފިރިހެނުން ރަނގަޅުވެފައިވާ ކަމަށެވެ. މިއާއެކު ރާއްޖޭގައި ކޮވިޑް-19 ޖެހިގެން ރަނގަޅުވި މީހުންގެ އަދަދު 49 އަކަށް އަރާނެ އެވެ. އަދި ޖުމުލަ ކޮވިޑް-19 ޖެހިފައިވާ މީހުންގެ އަދަދު 1020 އަށް އަރާނެ އެވެ.\nރާއްޖޭގައި ކޮވިޑް-19 ޖެހޭ މީހުން ރަނގަޅުވާ ރޭޓާ ގުޅޭ ގޮތުން އެޗްޕީއޭގެ އެޕިޑެމިއޮލޮޖިސްޓް ޑރ. އިބްްރާހީމް އަފްޒަލް ވިދާޅުވެފައި ވަނީ ވައިރަހުން މީހުން ރަނގަޅުވަމުން އަންނަ ރޭޓް ދަށް ކަމަށާއި އޭގެ ސަބަބު ދެނެގަތުމަށް މަސައްކަތް ކުރަމުން އަންނަ ކަމަށެވެ.\nކޮވިޑް-19 ޖެހިފައިވާ ފުރަތަމަ މީހާ ރާއްޖެއިން ފެނިފައި ވަނީ މިދިޔަ މާޗު މަހު 15 ގައެވެ. އޭގެ ފަހުން ރިސޯޓުތަކުން ބައެއް ކޭސްތައް ފެނި އަދި ވަރަށް އަވަހަށް ގިނަ ބަޔަކު އެ ބަލިން ރަނގަޅު ވެސްވި އެވެ. އެހެން ނަމަވެސް މާލެއިން ކޮވިޑް-19 ފެނުނު ހިސާބުން ބަލި ޖެހުނު މީހުންގެ އަދަދު 1000 އިން މައްޗަށް އަރައި ރިކަވަރީ ރޭޓް މިހާރު ހުރީ 3.5 ގަ އެވެ.\nއެޗްޕީއޭ ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


Supreme Court ge furathama testun ummeedhuthakeh | Mihaaru\nސުޕްރީމް ކޯޓު: އެ ކޯޓުގެ އާ ބެންޗާ އެކު ދުސްތޫރީ މައްސަލައެއްގައި އެ ކޯޓުން ވަނީ މަޖިލީހަށް ލަފައެއް ދީފައި --ފޮޓޯ/މިހާރު\n04 ޖޫން 2020 - 09:27 19 comments\nކޮވިޑް-19 އާ ގުޅިގެން ފަސްކުރި ލޯކަލް ކައުންސިލް އިންތިޚާބަށް ފަހު އާ އިންތިޚާބެއް ބޭއްވި ކައުންސިލް މެމްބަރުން ހުވާކުރެވެންދެން ކުރިމަތީގައި އޮތް ގާނޫނީ ހުސްކަން ފޫބެއްދުން ފަސޭހަ ކަމަކަށް ނުވި އެވެ. ސަރުކާރަށް ރައްޔިތުންގެ މަޖިލީހުގައި ބޮޑު އަޣުލަބިއްޔަތެއް އޮތަސް، ގާނޫނު އަސާސީއަށް ބަދަލު ގެނައުން ބައެއް މެމްބަރުންނަށް ގަބޫލުކުރަން ދަތިވީ އެވެ. ކައުންސިލްތަކުގެ ދައުރު ހަމަވާ ވަގުތު ގާތްވަމުން ދިޔައިރު، ސުޕަ މެޖޯރިޓީ އޮތް އެމްޑީޕީ ޕާލިމެންޓްރީ ގްރޫޕުން ނެރުނު ވިޕްލައިން ވެސް މެމްބަރުން އެއްގަލަށް އެރުވޭ ފަދަ ބޭހަކަށް ނުވެ، އެންމެ ފަހު ވަގުތު ސުޕްރީމް ކޯޓުގެ ދޮރުގައި ޓަކި ޖަހަން ޖެހުނީ އެވެ.\nމިއީ 2010 ވަނަ އަހަރު އިންތިގާލީ މަރުހަލާއަށް ފަހު ދާއިމީ ސުޕްރީމް ކޯޓު އެކުލަވާލި ފަހުން ފުރަތަމަ ފަހަރަށް އެ ކޯޓުގެ ފަނޑިޔާރުންގެ ބެންޗު އެއްކޮށް ބަދަވެފައި ވަނިކޮށް، އެ ކޯޓުން ޖަވާބު ދޭން ޖެހުނު ދުސްތޫރީ ފުރަތަމަ މައްސަލަ އެވެ. އެހެންވެ، ގާނޫނު އަސާސީ އިސްލާހު ކުރުން ނުވަތަ ގާނޫނު އަސާސީގައި ކަނޑައަޅާފައި އޮތް ކަމަކަށް އާންމު ގާނޫނަކުން ބަދަލެއް ގެނައުން ފަދަ ގާނޫނީ ގޮތުން ޚިޔާލު ތަފާތުވުން ބޮޑު ކަމަކާ މެދު ސުޕްރީމް ކޯޓުގެ ވިސްނުން ދެނެގަތުމަށް އެ މައްސަލަ ވީ މުހިންމު ޓެސްޓަކަށެވެ.\nމަޖިިލީހުން ސުޕްރީމް ކޯޓުގެ އިސްތިޝާރީ ލަފައަކަށް އެދި ހުށަހެޅީ މައިގަނޑު ދެ ސުވާލެކެވެ. އެއީ ކައުންސިލްތަކުގެ އިންތިޚާބު ބޭއްވެންދެން ދިމާވާ ގާނޫނީ ހުސްކަން ގާނޫނު އަސާސީގެ އިމުގެ ތެރެއިން ހައްލު ހޯދެން އޮތް ގޮތަކީ ކޮބައިތޯ އާއި ކައުންސިލްތަކުގެ ދައުރު ކަނޑައަޅާފައިވާ ގާނޫނު އަސާސީގެ 231 ވަނަ މާއްދާ އިސްލާހު ކުރުމެއް ނެތި، ސަރުކާރުން ހުށަހަޅާފައިވާ ގޮތަށް ގާނޫނު އަސާސީގެ އެހެން މާއްދާއަކަށް އިސްލާހު ގެނެސްގެން މިހާރު ތިބި ކައުންސިލް މެމްބަރުން މަގާމުގައި ދެމި ތިބޭ ގޮތަށް ކަނޑައެޅުމުން ދިމާވެދާނެ ގާނޫނީ މައްސަލައަކީ ކޮބައިތޯ އެވެ.\nމީގެ ތެރެއިން ފުރަތަމަ ސުވާލަށް ސުޕްރީމް ކޯޓުގެ ޖަވާބަކީ އާ އިންތިޚާބެއް ބޭއްވެންދެން ގާނޫނީ ހުސް ކަމަކަށް އަޔަ ނުދިނުމަށް ހައްލެއް ހޯދެން އޮތީ ގާނޫނު އަސާސީ އިސްލާހު ކޮށްގެން ކަމެވެ. މިހާރު ތިބި ކައުންސިލް މެމްބަރުންނަކީ ގާނޫނު އަސާސީގެ ދަށުން ތިން އަހަރަށް އިންތިޚާބުކުރި ބަޔަކަށް ވާއިރު، ވަގުތީ ހައްލެއް ގެނައުމުގެ ގޮތުން ވިޔަސް ގާނޫނު އަސާސީ އިސްލާހު ނުކޮށް އެކަމަށް ފަރުވާއެއް ހޯދޭނެ ގޮތެއް ނެތް ކަމެވެ. އެއީ މި ބަހުސް ފެށުނީއްސުރެން ގިނަ ގާނޫނީ ބޭފުޅުން ވެސް ވިދާޅުވަމުން ދިޔަ ގޮތެވެ.\nގާނޫނީ ހުސްކަން ފޫބެއްދޭނީ ގާނޫނު އަސާސީ އިސްލާހު ކޮށްގެން ކަމަށް ވިޔަސް، ސުޕްރީމް ކޯޓުގެ ލަފާ އައީ ސަރުކާރުން ގާނޫނު އަސާސީއަށް އޭރު ހުށަހަޅާފައި އޮތް އިސްލާހު ފާސްކޮށްގެން ހައްލެއް ނުގެނެވޭނެ ކަމަށެވެ. ސަބަބަކީ ކައުންސިލްތަކުގެ ދައުރު ކަނޑައަޅާފައިވަނީ ގާނޫނު އަސާސީގެ 231 ވަނަ މާއްދާގައި ކަމަށް ވެފައި، ސަރުކާރުން އިސްލާހު ހުށަހެޅީ އެ މާއްދާއަށް ކަމަށް ނުވާތީި އެވެ. ސަރުކާރުން އިސްލާހު ހުށަހަޅާފައި އޮތީ ގާނޫނު އަސާސީއަށް އެންމެ ފަހުން އިސްލާހު ގެނައިއިރު، ގާނޫނު އަސާސީއަށް އެއްވެސް ބަދަލެއް ނާންނަ ގޮތަށް، ހިމަނާފައި އޮތް މާއްދާއަކަށެވެ. އަދި އެގޮތަށް އޭރު މާއްދާއެއް ހިމެނީ ރަނގަޅަށް ނޫން ކަމަށް ވެސް އެ ލަފާގައިވެ އެވެ.\nގާނޫނު އަސާސީ އިސްލާހު ކުރުން މަނާވާ ހާލަތު ފުޅާނުކުރުން\nސިއްހީ ކުއްލި ނުރައްކަލުގެ ހާލަތެއް އޮއްވާ ގާނޫނު އަސާސީ އިސްލާހު ނުކުރެވޭނެ ކަމަށް ބުނެ އުފެދުނު ޚިޔާލު ތަފާތުވުންތަކަށް ފަހުން ހައްލެއް ލިބިފައި އޮތުމުން އެ ނުކުތާގައި ލަފައަކަށް މަޖިލީހުން ނޭދުނަސް، ސުޕްރީމް ކޯޓުން އެ ސުވާލަށް ވެސް ޖަވާބެއް ދިނެވެ. ގާނޫނު އަސާސީ އިސްލާހު ކުރުން މަނާވާ ކުއްލި ނުރައްކަލުގެ ހާލަތު (ސްޓޭޓް އޮފް އިމަޖެންސީ) އާއި އާންމު ސިއްހަތު ރައްކާތެރި ކުރުމުގެ ގާނޫނުގެ ދަށުން ހެލްތް މިނިސްޓަރު އިއުލާން ކުރައްވާ ސިއްހީ ކުއްލި ނުރައްކަލުގެ ހާލަތުގެ ތަފާތު ބަޔާންކޮށް، މި ހާލަތުގައި ގާނޫނު އަސާސީ އިސްލާހު ކުރަން ހުރަހެއް ނެތް ކަން އެ ލަފާގައި ބަޔާންކޮށް ދިނެވެ.\nމީގެ އިތުރުން ރައީސް އިއުލާން ކުރައްވާ ސްޓޭޓް އޮފް އިމަޖެންސީގެ ހާލަތުގައި ގާނޫނު އަސާސީ އިސްލާހު ނުކުރެވޭނެ ކަމަށް ގާނޫނު އަސާސީގައި ލިޔަން މެދުވެރިވި މަގްސަދު (ލެޖިސްލޭޓިވް އިންޓެންޓް) ވެސް ސުޕްރީމް ކޯޓުން ތިލަކޮށް ދިނެވެ. ގާނޫނު އަސާސީ އެކުލަވާލި ޚާއްސަ މަޖިލީހުގެ ޔައުމިއްޔާތަކާ ހަވާލާދީ އެ ލަފާގައިވާ ގޮތުން ގާނޫނު އަސާސީގައި އެގޮތަށް ލިޔުނީ 2004 ވަނަ އަހަރު ސްޓޭޓް އޮފް އިމަޖެންސީއެއް އޭރުގެ ރައީސް އިއުލާން ކުރައްވައި، ޚާއްސަ މަޖިލީހުގެ ބައެއް މެމްބަރުން ހައްޔަރުގައި ބައިތިއްބައިގެން ގާނޫނު އަސާސީ އިސްލާހުކުރަން އުޅުން އެފަދަ ކަމެއް ދެން ތަކުރާރުވިޔަ ނުދިނުމަށެވެ.\nކޮންމެ ހާލަތެއްގައި މެދުވެރިވިޔަސް، ގާނޫނު އަސާސީ އިސްލާހު ކުރެވޭނީ އެ އިސްލާހެއް ގެންނަން "ގާނޫނީ ގޮތުން ހުއްދަވާ ނަމަ" ކަން ސުޕްރީމް ކޯޓުގެ ލަފައިން އެނގެ އެވެ. މާނައަކީ ރައީސް އިއުލާން ކުރައްވާ ސްޓޭޓް އޮފް އިމަޖެންސީގައި އެއްވެސް އިސްލާހެއް ނުގެނެވޭނެ ކަމެވެ. އެހެންވީއިރު، ބައެއް މެމްބަރުން ފާހަގަކުރެއްވިހެން، ސްޓޭޓް އޮފް އިމަޖެންސީއެއް މިހާރު އިއުލާން ކޮށްފައި އޮތް ނަމަ، މި ހާލަތުގައި ކައުންސިލްތަކުގެ ދައުރު ދެމިގެންދާނެ ގޮތަށް ހަދާނީ ކިހިނެއް ހެއްޔެވެ؟. އެކަމަކު ރާއްޖޭގައި އެ ހާލަތު މެދުވެރިވެފައި ނެތަތީ، ސުޕްރީމް ކޯޓުން އެއަށް ވަކި ޖަވާބެއް ދީފައެއް ނެތެވެ.\nއަކުރެއް ނުވަތަ ފިއްޔަކާ ވެސް އަހަރުމެންނަކަށް ނުކުޅެވޭނެ!\nއިންތިޚާބުތައް ފަސްވެ، އިންތިޚާބީ މަގާމުތައް ގާނޫނީ ހުސްކަމަށް ދިއުމުގެ ބިރަކީ ރާއްޖޭގައި އާ ތަޖުރިބާއެއް ނޫނެވެ. ގާނޫނު އަސާސީ ނުވަތަ ގާނޫނުތަކުގައި ބަޔާންކުރާ އިންތިޚާބީ މުއްދަތުތައް ފަހަނަ އަޅައި ދިޔަޔަސް، ގާނޫނު އަސާސީ އާއި ގާނޫނު އިސްލާހު ކުރުމުގެ ބާރު ލިބިގެންވާ ހަމައެކަނި ފަރާތް ކަމަށްވާ މަޖިލީހުގެ އެއްވެސް ދައުރެއް މީގެ ކުރިއަކުން ނެތެވެ. ވަގުތީ ފަރުުވާއެއް ހޯދަމުން އައީ ޝަރުއީ މަރުހަލާގެ ތެރެއިން ބައެއް ފަހަރު ސުޕްރީމް ކޯޓުންނެވެ. އަނެއް ބައި ފަހަރު ދަށު ކޯޓުތަކުންނެވެ. އެކަމުގައި ސިޔާސީ ފައިދާތަކެއް ބަޔަކަށް ހޯދައި ދިނުމުގެ ތުހުމަތުތައް ވެސް އަމާޒުވި އެވެ.\nރައީސާއިި މަޖިލީހުގެ ރައީސް ނަޝީދު އިތުރުން އުއްތަމަ ފަނޑިޔާރު މުއުތަސިމް -- ފޮޓޯ/ރައީސް އޮފީސް\nމިފަހަރު ސުޕްރީމް ކޯޓުގެ ޖަވާބަކީ ކޯޓުތައް މެދުވެރިކޮށް އިންތިޚާބުތައް ފަސްކުރުމާއި އިންތިޚާބީ މަގާމުތަކުގެ ދައުރު ދެންމުމުގެ ސަގާފަތަށް ދެން ޖާގައެއް ނެތް ކަމެވެ. ގާނޫނު އަސާސީގައި ވަކި ކަމެއް ވަކި ގޮތަކަށް ބަޔާން ކުރުމުން އެކަމަށް ބަދަލެއް ގެނެވޭނީ ގާނޫނު އަސާސީގައި ބުނާ އިމުގެ ތެރެއިން ގާނޫނު އަސާސީއަށް މަޖިލީހުން އިސްލާހު ގެނެސްގެން ކަމެވެ. ގާނޫނު އަސާސީގައި ބޭރުން އެއްވެސް ކަމެއް ކުރުމުގެ ބާރު ދައުލަތުގެ އެއްވެސް ބާރަކަށް ލިބިފައި ނެތްކަން ސުޕްރީމް ކޯޓުގެ އެ ލަފާގައި ބަޔާންކުރީ އަދުލު އިންސާފު ގާއިމް ކުރުމުގެ އެންމެ އިސް ފަރާތުގެ ހައިސިއްޔަތުން އެ ކޯޓު ވެސް ހިމަނައިގެންނެވެ.\n"ގާނޫނު އަސާސީގެ އެއްވެސް އަކުރެއް ނުވަތަ ފިއްޔެއް ވެސް ގާނޫނު އަސާސީގެ 12 ވަނަ ބާބުގައި ބަޔާންކޮށްފައިވާ އުސޫލާ ޚިލާފަށް ބަދަލު ކުރުމަށް ދައުލަތުގެ އެއްވެސް ބާރަކަށް ހުއްދަ ދީފައެއް ނެތެވެ. އެހެންކަމުން ގާނޫނު އަސާސީގައި ބަޔާން ކޮށްފައިވާ މުއްދަތެއް ކަމަށް ވިޔަސް، ނުވަތަ ގާނޫނު އަސާސީގަައި ބަޔާން ކޮށްފައިވާ ގޮތުގެ މަތިން އިންތިޚާބު ކުރެވޭ މީހެއްގެ މަގާމުގެ ދައުރު ކަމަށް ވިޔަސް، ގާނޫނު އަސާސީގެ 12 ވަނަ ބާބުގައި ބަޔާން ކޮށްފައިވާ ނެތް ގޮތަކަށް ބަދަލު ކުރުމުގެ ބާރު ރައްޔިތުންގެ މަޖިލީހަށް ވެސް އަދިި ކޯޓުތަކަށް ވެސް އަދި ވެރިކަން ހިންގާ ފަރާތަށް ވެސް ދީފައެއް ނެތް،" ފަސް ފަނޑިޔާރުންގެ އިއްތިފާގުން ނެރުއްވި އެ ލަފާގައިވެ އެވެ.\nއަމިއްލައަށް އެއްވެސް ބާރެއް ހޯދުމުގެ އިހްތިޔާރެއް ނެތް\nސުޕްރީމް ކޯޓުން ކުރިން ނިންމި ބޮޑެތި ބައެއް ދުސްތޫރީ މައްސަލަތަކުގައި ފާޑުކިޔުން އެންމެ ބޮޑަށް އަމާޒުވީ ކޯޓަކީ "ގާނޫނު އަސާސީ އާއި ގާނޫނުތަކުގެ ބެލެނިވެރި ފަރާތް" ކަމަށް ބަޔާންކޮށް، ގާނޫނު އަސާސީގައި ނެތް ކަންކަން އެ ކޯޓުން އަމިއްލައަށް ކަނޑައެޅުމުންނެވެ. މަޖިލީހުން އިތުބާރު ނެތްކަމަށް ފާސްކޮށް، މަގާމުން ދުރުކުރާ މަގާމުތަކާ މެދު ވެސް ސުޕްރީމް ކޯޓުން ފަހު ބަސް ބުނަން ޖެހޭ ގޮތަށް ކުރި ހުކުމާއި ޕާޓީން ވަކިވާ މެމްބަރުންގެ ގޮނޑި ގެއްލޭ ގޮތަށް ކުރި ހުކުމަކީ އެފަދަ ބައެއް މައްސަލަތަކެވެ.\nމީގެ އިތުރުން ޖުޑީޝަލް ސާވިސް ކޮމިޝަން (ޖޭއެސްސީ) ގައި ސުޕްރީމް ކޯޓުގެ ފަނޑިޔާރުންނާ ގުޅޭ މައްސަލަތައް ބެލުން ސުޕްރީމް ކޯޓުން ފެބްރުއަރީ 1، 2018 ގައި ނެރުނު އަމުރުން ހުއްޓުވި އެވެ. ސުޕްރީމް ކޯޓުގެ ފަނޑިޔާރުންގެ މައްސަލަ ނުބެލޭ ގޮތަށް ހެދުމަކީ ގާނޫނު އަސާސީއާ ޚިލާފްވުން ކަމަށް ބުނެ އެޓާނީ ޖެނެރަލްގެ ފަރާތުން އެ ނިންމުން ބާތިލް ކުރަން ހުށަހެޅުމުން ވެސް އެކަމަށް ދެކޮޅުހެދި އެވެ. އަދިި ބައެއް ގާނޫނުތަކުގެ މާއްދާތައް އަމިއްލަ އިސް ނެގުމުގައި ބާތިލްކޮށް، ދައުލަތުގެ ބައެއް މުއައްސަސާތަކުގެ ބާރުތައް ސުޕްރީމް ކޯޓުގެ ދަށަށް ގެންދިއުން ފަދަ އެތައް ކަމެއް ފެނުނެވެ. އެކަމަކު ސުޕްރީމް ކޯޓުގެ މައްޗަށް ބަސް ކިޔާނެ އިތުރު ކޯޓެއް ނެތަތީ އޭރު ކުރެވޭނެ މާ ބޮޑު ކަމެއް ނެތަސް، މިފަހަރުގެ ސުޕްރީމް ކޯޓުގެ ވިސްނުން އެއާ މުޅިން އިދިކޮޅެވެ.\n"ރައްޔިތުންގެ މަޖިލީހާއި ވެރިކަން ހިންގާ ފަރާތަށާއި އަދި ކޯޓުތަކަށް ބާރު ލިބި ދީފައިވަނީ ގާނޫނު އަސާސީން ސަރީހަ ބަހުން އެ ފަރާތަކަށް އެ ބާރެއް ދިން މިންވަރަކަށެވެ. މިއިން ކޮންމެ ފަރާތަކުން ވެސް ކަންކަން ހިންގަންވާނީ އެ ފަރާތަކަށް ގާނޫނު އަސާސީން ދީފައިވާ ބާރުތަކުގެ ދާއިރާގެ ތެރޭގަ އެވެ. އަމިއްލައަށް ބާރެއް ހޯދުމުގެ ނުވަތަ ބާރެއް ލިބިގަތުމުގެ އިހްތިޔާރެއް ހަމަ މިއިިން އެއްވެސް ފަރާތަކަށް ލިބިގެން ނުވާ ކަމަށް ގާނޫނު އަސާސީގެ އަށް ވަނަ މާއްދާއިން އެނގެ އެވެ،" އެ ލަފާގައިވެ އެވެ.\nލަފާގައިވާ ގޮތުން އިންސާނީ ބާރު ނުފޯރާ ހާލަތެއް މެދުވެރިވެގެން ގާނޫނު އަސާސީގައި ބަޔާންކުރާ ކަމެއް އެ މުއްދަތުގައި ނުކުރެވޭ ހާލަތްތަކުގައި އޮންނާނެ ހަމައެކަނި ގޮތަކީ އެ ހާލަތެއް މެދުވެރިވުމުން އެއީ ގާނޫނު އަސާސީ އިސްލާހު ކުރަން ގާނޫނީ ގޮތުން ހުއްދަވާ ހާލަތެއް ނަމަ، ގާނޫނު އަސާސީ އިސްލާހު ކުރުމެވެ. ރާއްޖެއެކޭ އެއްފަދައިން، އެހެން ގިނަ ގައުމުތަކުގެ ގާނޫނު އަސާސީތަކުގައި ވެސް އެފަދަ ހާލަތްތަކުގައި އަމަލުކުރަން ޖެހޭ އުސޫލުތައް ދުރާލާ ލިޔެވިފައި ނެތުމުން އެ އުސޫލުތައް ލިޔުމުގެ މަސައްކަތް ބައެއް ގައުމުތަކުން ކުރަމުނ އަންނަ ކަމަށް ވެސް ބުނެފައިވެ އެވެ.\nސުޕްރީމް ކޯޓުގެ ލަފައާ އެކު، މަޖިލީހުގައި ޚިޔާލު ތަފާތުވުންތައް އެއް ފަރާތްވެ، ކައުންސިލްތަކުގެ ގާނޫނީ ހުސްކަމަށް ހައްލެއް ހޯދިއްޖެ އެވެ. އިދިކޮޅު ޕީޕީއެމް އާއި ޕީއެންސީ ކޯލިޝަނުން އެ ލަފާ ސިފަކުރީ "ދެ ފެކްޝަން ވެސް ރުއްސޭ ފަދަ" އެކަމަކު ފުރިހަމަ ލަފައެއްގެ ގޮތުގަ އެވެ. އެ ލަފައަށް އެންމެން ވެެސް ގާތްގަނޑަކަށް އެއްބަހެވެ.\nގާނޫނީ ބައެއް ބޭފުޅުން އެ ލަފާ ސިފަކުރެއްވީ ކުރިން އަމަލު ނުކުރި ދުސްތޫރީ ބައެއް އުސޫލުތައް ސުޕްރީމް ކޯޓުން ބަލައިގަންނަން ފެށުމުގެ ފެހި ސިގްނަލެއްގެ ގޮތުގަ އެވެ. އަދި މަގާމުގެ ދައުރު ކޯޓުން އިތުރު ކުރުމުގެ ބަދަލުގައި، އެ ޒިންމާ އޮތީ މަޖިލީހަށް ކަމަށް ބުނުމަކީ ގާނޫނު އަސާސީއަށް ވުރެ މަތީގައި ސުޕްރީމް ކޯޓަށް ވެސް ނޯވެވޭނެ ކަން އެ ކޯޓުން ގަބޫލުކުރާ ކަމެއް ކަމަށް ވެސް އެ ބޭފުޅުން ދެކެވަޑައިގަންނަވަ އެވެ.\n"ގާނޫނު އަސާސީގައި ވަކި ކަމެއް ވަކި ގޮތަކަށް ކުރަން ކަނޑައެޅީމަ އެ ނޫން ގޮތަކަށް އެކަމެއް ކުރުމުގެ ބާރެއް ނޯންނާނެ ކަން އެ ބުނެދިނީ. ގާނޫނު އަސާސީގެ ދަށުން އެހެން ނިންމަން ޖެހޭ ކަމެއް ސުޕްރީމް ކޯޓަށް ގެންދިޔަޔަސް، އެގޮތަށް އެކަން ކުރެވެން ނޯންނާނެ ކަން އެ އެނގެނީ. އެހެންވީމަ ރޫލް އޮފް ލޯއަށް ލިބުނު ކުރިއެރުމެއް ކަމަށް އަޅުގަނޑު ދެކެނީ،" ނަން ނުޖަހާ ގޮތަށް ވާހަކަ ދެއްކެވި ވަކީލަކު ވިދާޅުވި އެވެ.\nސުޕްރީމް ކޯޓުގެ ކުރިމައްޗަށް ގެންދިޔަ ދުސްތޫރީ ހުރިހާ ސުވާލަކަށް ޖަވާބު ލިބުނެވެ. އެކި ގޮތްގޮތަށް އެ ލަފާ މާނަކޮށް، އިތުރު ސުވާލުތަކެއް ކުރިމަތި ކުރާކަށް ނުޖެހުނެވެ. އިތުރު މާނައެއް ނުވަތަ ތަރުޖަމާއެއް ވެސް ބޭނުން ނުވާ މިންވަރަށް ޖަވާބު ސާފެވެ. އަދި ފާޑުކިޔުން ބޮޑުވި އެ ކޯޓުގެ ކުރީގެ ނިންމުންތަކާ އެ ކޯޓުގެ މިހާރު ވިސްނުން ވެސް ދެކޮޅުކަން ހާމަވުމުގެ އިތުރަށް ގާނޫނު އަސާސީއަށް ވުރެ މަތީގައި އެ ކޯޓަށް ނޯވެވޭނެ ކަން އަމިއްލައަށް ވެސް ގަބޫލުކުރީ އެވެ.\nއިތުރު ލިޔުންތައް ދިވެހި ސަރުކާރު ރައްޔިތުންގެ މަޖިލިސް ލޯކަލް އިންތިހާބު ސުޕްރީމް ކޯޓް ޖުޑީޝަރީ ރާއްޖޭގެ ގާނޫނުއަސާސީ


Rohingya Muslimun Meri Massalaiga Baeh Meehunah Adhabu Dheny\nރޮހިންޔާ މުސްލިމުން މެރި މައްސަލައިގައި ބައެއް މީހުންނަށް އަދަބު ދެނީ\n5 މަސް, 1 ހަފްތާ, 1 ދުވަސް, 13 ގަޑި, 54 މިނެޓް, 8 ސިކުންތު ކުރިން 1160ފަތޯނާ ފާއިޒް\nމިޔަންމާގެ ރަޚައިން ސްޓޭޓްގައި އެޤައުމުގެ ސިފައިން ހިންގި ލާއިންސާނީ ޖަރީމާތަކުގައި ރޮހިންޔާ މުސްލިމުންގެ އެތައް ބަޔަކު މަރާލާފައިވާތީ މިޔަންމާގެ7ސިފައިންނަށް އަދަބު ދޭން ނިންމައިފިއެވެ.\nމިޔަންމާ ސަރުކާރުގެ ތަރުޖަމާނަކު ވިދާޅުވީ، ރޮހިންޔާ މުސްލިމުންނާއި ދެކޮޅަށް ހިންގި ޖަރީމާތަކާއި ގުޅިގެން މިޔަންމާގެ7ސިފައިންނާއި،3ފުލުހުންގެ އިތުރުން އާއްމުންގެ ތެރެއިން6މީހަކަށް އަދަބު ދިނުމަށް ނިންމާފައިވާ ކަމަށެވެ. އަދި އެމީހުންނަށް ދޭނީ ޤާނޫނުގައި ކަނޑައަޅާފައިވާ އަދަބު ކަމަށްވެސް ތަރުޖަމާނު ވަނީ ވިދާޅުވެފައެވެ. ރޮހިންޔާ ދަރިކޮޅުގެ އެތައް ބަޔަކު ޤަތުލު ކުރި މައްސަލައިގައި ބައެއް ފަރާތްތަކަށް އަދަބު ދޭން މިޔަންމާ ސަރުކާރުން ނިންމާފައި މިވަނީ ވަޅުލާފައިވާ ރޮހިންޔާ ދަރިކޮޅުގެ ބައެއް މީހުންގެ ހަށިތަކެއް ފެނިފައިވާ ދަނޑިވަޅެއްގައެވެ.\nބުޑިސްޓުންގެ މެޖޯރިޓީ އޮންނަ މިޔަންމާގެ ރަހައިން ސްޓޭޓްގައި ރޮހިންޔާ ދަރިކޮޅުގެ މީހުންނާއި ދެކޮޅަށް 2017 ވަނަ އޮގަސްޓްމަހުގައި ހިންގި ޖަރީމާތަކުގައި މިޔަންމާ ސިފައިންގެ ތެރެއިން އެތައް ބަޔަކު ބައިވެރިވެފައިވާ ކަމަށް ބައިނަލްއަގްވާމީ މީޑިއާ ރިޕޯޓްތައް ބުނެއެވެ.\nމިޔަންމާގެ ސަރުކާރުން ރޮހިންޔާ ދަރިކޮޅުގެ މީހުންނަށް ހަމަލާ ދީފައިވަނީ ޓެރަރިސްޓުންތަކެއް މެރުމަށް ކަމަށް ބުނެ. އެ ޖަރީމާތަކުގެ މިނިވަން ތަހްގީގެއް ކުރުމަށް އިންސާނީ ހައްޤުތަކަށް މަސައްކަތް ކުރާ ޖަމިއްޔާތަކުން ވަނީ ގޮވާލާފައެވެ.\n5 ގަޑި ކުރިން 48 0


Nasheed Ge Ehme Bodu Naakaamiyaabakee Emanikfaan Indhaa Gassthah Maruvun - Vaguthu\nނަޝީދުގެ އެންމެ ބޮޑު ނާކާމިޔާބަކީ އެމަނިކުފާނު އިންދާ ގަސްތައް މަރުވުން!\nދިރިއުޅުމުގައި ކުރިމަތިވި އެންމެ ބޮޑު ނާކާމިޔާބަކީ އެމަނިކުފާނު އިންދަވާ ގަސްތައް "ރޯނުވުން" ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވީ ރޭ ދައުލަތުގެ މީޑިއާ މެދުވެރިކޮށް ގެނެސްދިން "އާސްކް ސްޕީކަރ" ޕްރޮގްރާމްގައި ވާހަކަފުޅު ދައްކަވަމުންނެވެ.\nނަޝީދު ވިދާޅުވީ އެމަނިކުފާނުގެ އަނބިކަނބަލުން ލައިލާ ގަހެއް އިންދަވައިފި ނަމަ އެގަހެއް ރޯވާކަމަށެވެ.\n"އިހަކަށް ދުވަހު ވެސް އަޅުގަނޑު ދެގަސް ގެނެސްފިން. އަދިވެސް ވަރަށް އުނދަގޫ އަޅުގަނޑު އަމިއްލައަށް އިންދާ ގަހެއް ރޯކުރަން. ހަމަ ލައިލާ ޖެހީ އެ ރޯވޭ. ދެން އަޅުގަނޑަކަށް ނޭނގެ އެ ކޮންމެވެސް އެހެން ގޮތެއް ހައްދަވަނީ ނޫންކަމެއް ވެސް. އެކަމަކު މިހާރު އަޅުގަނޑު އެންމެ ފަހުން ހޯދައިގެން ގެނައި އެއް ގަސް އެބަ ރޯވޭ." ނަޝީދު ވިދާޅުވިއެވެ.\nނަޝީދު ވިދާޅުވީ ކޮންމެ މީހެއްގެ ހަޔާތުގައި ވެސް ނާކާމިޔާބީތައް ހުންނާނެ ކަމަށާއި އެމަނިކުފާނަކީ ވަރަށް ގިނަ ކަންކަމުގައި ނާކާމިޔާބު މީހެއް ކަމަށެވެ.\nނަޝީދުގެ އެންމެ ބޮޑު ކާމިޔާބަކި އަދި ނާކާމިޔާބަކީ ކޮބައިތޯ ސާފުކުރަން މީހަކު ކުރި ސުވާލަށް ޖަވާބު ދެއްވަމުން ނަޝީދު ވިދާޅުވީ އެންމެ ބޮޑު ކާމިޔާބެއްގެ ގޮތުގައި ދެކެވަޑައިގަންނަވަނީ ރާއްޖެއަށް ސިޔާސީ ޕާޓީތަކުގެ ނިޒާމެއް ގެނައުމަށް ކުރި މަސައްކަތުގައި ބައިވެރިވެވުން ކަމަށެވެ.\n"ގިނަ ޕާޓީތައް ބައިވެރިވާ ސިޔާސީ ނިޒާމެއް ގެނައުމުގައި އަޅުގަނޑަށް ވެސް މަސައްކަތް ކުރެވިއްޖެ. ހިޔާލުފާޅުކުރުމުގެ މިނިވަންކަމާއި، އެއްވެ އުޅުމުގެ މިނިވަންކަމާއި އަދި ސުލްހަވެރި ސިޔާސީ ހަރަކާތް ހިންގުމުގެ މިނިވަންކަމާއި އެކަންކަމަކީ ގައުމިއްޔަތެއް ބިނާކުރުމުގައި ވަރަށް ބޭނުންތެރި ކަންކަން ކަމުގައި އަޅުގަނޑަށް އަބަދުވެސް ދެކެވިފައި އޮތީ. އެކަންކަމުގައި މިދިޔަ ވިއްސަކަށް އަހަރު އަޅުގަނޑަށް ވެސް އުޅެވިއްޖެ. އެއީ ކުރެވުނު ކަމެއްގެ ގޮތުގައި ބައެއް ފަހަރަށް ހިތައް އަރާ." ނަޝީދު ވިދާޅުވިއެވެ.\nރޭ ކުރިއަށް ގެންދިޔަ "އާސްކް ސްޕީކާ" ޕްރޮގްރާމަކީ ރާއްޖޭގެ ރައްޔިތުންގެ މަޖިލީހުގެ ރައީސަކު އާއްމުންގެ ސުވާލުތަކަށް ޖަވާބު ދެއްވަން ކުރިއަށް ގެންދިޔަ މިފަދަ ފުރަތަމަ ޕްރޮގްރާމެވެ.\nޑިސެމްބަރު 8, 2019 09:07\nދީނާ ދެކޮޅޫ ގަސްދެއްގަ ސަބަބުން އެއީ.ތި ގަސް ނުހެއްދޭނެ.\nގަސްތަކަށް ވެސް އެނގޭ މަނިކުފާނަކީ ކޮންކަހަލަ މީހެއްކަން. އެހެންވެ އެއީ.\nޑިސެމްބަރު 8, 2019 09:18\nގަސްގަހާގެއްސައްވެސް އެގޭ ހު ރިހާ މަހުލޫޤެއްވެސް އުފެއްދެވީ ޚާލިޤްވަންތަ އިލާހުކަން ، އެވަ ރުނުދަން ޗޮހޯޔަކު އިންދީމަ ރޯވާންނުޖެހޭނެކަން....\nޑިސެމްބަރު 8, 2019 09:21\nމީނަ މިކިޔަނީ ސިހުރެއްގެ ވާހަކަ ތޯއްޗެއް .އިންޑިޔާގެ ހާމުދުރުން ލައްވަ ސިހުރު ހައްދައިގެން.އިންޑިޔާގެ ޖާސޫސީ އިދާރާޔާ ގުޅިގެން ބުއްޅަބޭމެން އިންތިހާބު ކާމިޔާބު ކުރީ..ޔާﷲ އިބަރަސްކަލާނގެ ހުސްތާހިރުވަންތަކަމާއެވެ.އެބައިމީހުންގެ އަތުން އެބައި މީހުން އެދަނީ މިވެރިކަމުގަ ސިއްކަ ޖަހަމުންނެވެ.މުނާފިގުުން ފާޅުވަނީ。。ކުރިއަށް އޮތީ މުއުމިނުންނަށް ނަސްރު...އިންސާ ﷲ\nޑިސެމްބަރު 8, 2019 10:10\nމިހެންވެތޯ އެމްޑީއެން އޮވާލަންކުރި ސުލްހަވެރި އެއްވުންތައް ކަލޯ ހުއްޓުވީ؟ ކަލޯ އޮޅުވާލާނީ ރީދޫބައިގަނޑަށް. އަހަރެމެން ކަލޯގެ ހިޔަޅުކަން ދަންނަމު، ރުނޑޔާ!\nޑިސެމްބަރު 8, 2019 10:14\nކަލޭ މިގައުމުގައި އިންދާގަސް ނުހެދެނީ މިގައުމަކީ އިސްލާމްދީނަށްޓަކައި ބަޔަކު ލޭއޮހޮރުވާލާފައިވާ ގައުމަކަށްވީމަ ކަމުގައިވުމަކީ އެކަށީގެންވާ ކަމަކަށްވެދާނެ.\nޑިސެމްބަރު 8, 2019 11:15\nއަތުގެ ބަރަކާތް ކެނޑި ގެއްލި ހަލާކުވެފަ.\nޑިސެމްބަރު 8, 2019 11:45\nވެރިކަންކުރަން ނޭންގިގެން އަތައްގޮވާ ވެރިކަމުން ދުރުވިކަން ކީއްވެބާ ނުބުނީ ވެއްޓުނީ މަ ކައިރީތިބި މީހުންބޮޅުގަޔާ ދުރުގަ ތިިބި މީހުންގެ ބޯލުގަ އެޅުވީ މީނަޔައްކުރެވުނު ކަމެއް ނެތް އަޖައިބެއްތާ\nޑިސެމްބަރު 8, 2019 11:59\nބަލަ ފެނުގެ ބަދަލުގައި ރާފޮދު ގަސްބުޑަށް އެޅީމަ ވާނެއެތި ތިޔަވަނީ. ގިނައިން ގެންގުޅޭ އެއްޗެއްތާ އެޅޭނީ.\nޑިސެމްބަރު 8, 2019 12:45\nމީނަ ވެރިކަމާ ހަވާލުވީމަ ޤައުމުވެސް ވަނީ މަރު\nޑިސެމްބަރު 8, 2019 13:03\nގިނައިން ފެން އަޅަބަލަަ އަންނިބެ 😃\nޑިސެމްބަރު 8, 2019 14:13\nއެއީ މިގޮލާއަށް ދުޢާލައްވަވާފާނުވާތީ. ސޯލިހްބޭ އިންދާގަސް ރޯވެޔޯ\nޑިސެމްބަރު 8, 2019 14:49\nޢަންނި ގެ ނާގާބިލުކަމުން ފެއިލްވާ ކޮންމެ ކަމެއް މިވަނީ ބަގާވާތަކަށް. ދެން ބުނޭ ގަސް ވެސް ނުހެއްދެނީ ބަގާވާތަކުންނޭ.\nޑިސެމްބަރު 8, 2019 17:21\nއެހެންނޫނަސް ތިއިންދާގަހަކީ މިބިމުގަހެދޭކަހަލަ ގަހެއްނޫން އެގަސްތައް ހެއްދޭނީ އެހެން ބިންތަކުގަ ގަސްއިންދާފަ އެއައް ފެންދީ ބޭނުންވާކާނާއާ ސާފުވަޔާ ބޭހާ ނުލިބި ބޭނުންހާގޮތަކައް ގަސްހައްދަން އުޅުނަސް ގަހެއްނުހެދޭނެ


Raajjeyge Hama Ekani Honda Ge Authorize Distributor Sheesha Fuvamulaku Ah - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! - 12 މިނެޓް ކުރިން\nރާއްޖޭގެ ހަމައެކަނި ހޮންޑާގެ އޮތޮރައިޒް ޑިސްޓްރިބިއުޓަރ ޝީޝާ ފުވައްމުލަކަށް\nޝީޝާގެ ފުވައްމުލަކު ޝޯވރޫމް - ފޮޓޯ: ޝީޝާ\nރާއްޖޭގެ މަޝްހޫރު ސައިކަލު ބްރޭންޑެއްކަމުގައިވާ "ހޮންޑާ" ސައިކަލު ވިއްކުމުގެ ހަމައެކަނި އޮތޮރައިޒް ޑިސްޓްރިބިއުޓަރކަން ލިބިފައިވާ ޝީޝާ އިން ޏ. ފުވައްމުލަކު ސިޓީގައި ޝޯވ ރޫމެއް ހުޅުވައިފިއެވެ.\nމިއަދު ހަވީރު ޝީޝާއިން މި ޝޯވ ރޫމް ހުޅުވިއިރު، މިއީ ޔަގީނުންވެސް އެ ސިޓީގެ ރައްޔިތުންނަށް ވަރަށްވެސް އުފާވެރި ހަބަރަކަށް ވެގެންދާނެއެވެ.\nސައިކަލު ދުއްވުމަކީ ސިޓީގެ ރައްޔިތުން ވަރަށް ގަޔާވެގެން ކުރަމުން އަންނަ ކަމަކެވެ. އަދި މީގެ ތެރެއިން ގިނަ ޒުވާނުންނަކީ ސައިކަލަށް މަރުދެމުން އަންނަ ބައެއްކަންވެސް ފާހަގަކޮށްލެވެއެވެ. އެހެންކަމުން ޝީޝާއިން އެ ސިޓީގައި ސައިކަލު ޝޯވ ރޫމެއް ހުޅުވުމުން އެ ސިޓީގެ ރައްޔިތުންނަށް ސައިކަލު ގަތުމުގައި އިތުރު ލުއި ފަސޭހަތަކެއް ލިބިގެންދާނެ ކަން ޔަގީނެވެ.\nޝީޝާއަކީ ރާއްޖެއަށް ހޮންޑާ ބްރޭންޑްގެ އެކި ވައްތަރުގެ ސައިކަލު ޑިސްޓްރިބިއުޓްކޮށް ވިއްކަމުން އަންނަ ކުންފުންޏެކެވެ.\nޝީޝާއިން ވިއްކާ ސައިކަލުތަކަށް ބަލާއިރު، ޒޫމާއެކްސް އާއި ރާއްޖޭގެ އެންމެ މަގުބޫލު އެއާބްލޭޑްގެ އެންމެ ފަހުގެ މޮޑެލްގެ ސައިކަލާއި، އެންމެ ތެޔޮ ހަރަދުކުޑަ މޮޑެލް ސައިކަލުކަމުގައިވާ ވޭވް125އައި، އަދި ވޭވް110އައިގެ އެންމެ ފަހުގެ މޮޑެލް ސައިކަލާއި، ދެ ޖިންސަށް ހާއްސަ ފަހުގެ ސްކޫޕީވެސް ހިމެނެއެވެ. މި ހުރިހާ ވައްތަރެއްގެ ސައިކަލު ފުވައްމުލަކުގައި ހުންނަ އައުޓްލެޓުންވެސް ލިބެން ހުންނާނެއެވެ.\nޝީޝާގެ ފުވައްމުލަކު ޝޯވރޫމް ހުޅުވުން - ފޮޓޯ: ޝީޝާ\nމީގެ އިތުރުން، ފުވައްމުލަކުގައި ހުޅުވި ޝޯވރޫމް އިންވެސް ސައިކަލުގެ ސްޕެއަރ ޕާޓްވެސް ވިއްކަމުން ދާނެއެވެ.\nރާއްޖޭގެ އެކި ސަރަހައްދުތަކުގައި ޝީޝާގެ އައުލެޓްތައް މިހާރުވެސް ހިންގަމުން ދެއެވެ. މާލޭގެ އިތުރުން ހުޅުމާލެ، އައްޑޫ ސިޓީ، އަދި ކުޅުދުއްފުށީގައިވެސް ޝީޝާގެ އައުޓްލެޓެއް ހިންގަމުން ދެއެވެ. މި ހުރިހާ އައުޓްލެޓަކުންވެސް، ހޮންޑާ ބްރޭންޑްގެ ފަހުގެ ސައިކަލުތައް ލިބެން ހުންނާނެއެވެ.\nއަދި ޝީޝާގެ ހުރިހާ އައުޓްލެޓަކުން އިންސްޓޯލްމެންޓަށް ސައިކަލު ނެގުމުގެ ފުރުސަތާއި، މޯލްޑިވްސް އިސްލާމިކް ބޭންކް އަދި މޯލްޑިވްސް ފައިނޭންސް ލީސިންގ ކޮމްޕެނީ މެދުވެރިކޮށް ސައިކަލު ނެގޭނެއެވެ.\nޝީޝާ އިން ބުނިގޮތުގައި، އެ ކުންފުނީގެ ހުރިހާ އައުޓްލެޓެއްގައި ސައިކަލު ނަގާ ފަރާތްތަކަށް ހާއްސަ ޑިސްކައުންޓެއް ދިނުމަށް ނިންމާފައި ވެއެވެ. އަދި ޝީޝާގެ އައު އައުޓްލެޓެއް މި އަހަރު ތެރޭގައި ލ. އަތޮޅުގައި ހުޅުވުމަށްޓަކައި މަސައްކަތްތައް ބާރު ސްޕީޑްގައި ކުރަމުން އަންނަ ކަމަށްވެސް ޝީޝާ އިން މައުލޫމާތު ދެއެވެ.


Mahaku 1 dhuvahu faimagugai noolheveyne tha? | Mihaaru\nވެހިކަލް ދުއްވުން މަނާ ގަޑިއެއްގައި ކުޑަކުދިންތަކެއް މަގުމަތީގައި ކުޅެނީ -- ފޮޓޯ: ހުސެއިން ވަހީދު /މިހާރު\nމަހަކު އެއް ދުވަހު ފައިމަގުގައި ނޫޅެވޭނެތަ؟\n12 އޯގަސްޓް 2019 - 08:38 51 comments\nމަހަކު އެއް ފަހަރު، ވަކި ގަޑިތަކެއްގައި މާލޭގެ މަގުތަކުގައި ވެހިކަލް ނުދުއްވޭ ގޮތަށް ހަދަން ސިޓީ ކައުންސިލުން އަންނަނީ މަސައްކަތްކުރަމުންނެވެ. އެކަން އިއުލާނުކުރުމާ އެކު އާއްމުންގެ ހިޔާލު ދެ ބައިވި އެވެ. އެއް ބަޔަކު ބުނަނީ މާލޭގައި ހިނގާފައި ނޫޅެވޭނެ ކަމަށެވެ. ދާން ޖެހޭ ތަންތަން ދުރުވެފައި، މާލޭގައި ބައި ގިނަ ވުމުގެ ސަބަބުން ހިނގާފައަި އުޅުން ބުރަޔަކަށް ވާނެ ކަމަށް ދެކޭ މީހުން ވެސް އުޅެ އެވެ.\nއަނެއް ބަޔަކު އަންނަނީ އެކަން އަވަހަށް ތަންފީޒު ކުރަން ގޮވާލަމުންނެވެ. ތޮއްޖެހިފައިވާ މާލެއަށް އެއީ ކޮންމެހެން ވެސް ގެންނަން ޖެހޭ ބަދަލެއް ކަމަށް އެމީހުން ދެކެ އެވެ.\n"ފައިދާ ހުރި، ސަޅި ކަމެއް"\nހާއްސަ ދުވަސް ދުވަހާ ގުޅުވައިގެން ބައެއް ގަޑިތަކުގައި މާލޭގައި ވެހިކަލް ދުއްވުން މިހާރު ވެސް މަނާކުރެ އެވެ. "ވެހިކަލް ފްރީ" ދުވަހެއްގެ ގޮތުގައި އާންމުކޮށް ހަދަނީ ތިމާވެށީގެ ދުވަހާއި އީދު ފަދަ ދުވަސްތަކެވެ. އުޅަނދު ނުދުއްވާ، ފައިމަގުގައި އުޅޭ ދުވަހެއްގެ ގޮތުގައި އެ ދުވަސްތައް ކަނޑައަޅަނީ އެކި ކުޅިވަރުތައް ކުޅުމަށާއި ވީހާވެސް މިނިވަން މާހައުލެއްގައި ކުޑަކުދިން ގޮވައިގެން އާއްމުންނަށް ބޭރަށް ނިކުމެ އުޅުމަށް ފުރުސަތު ދިނުމަށެވެ.\nއާއްމު ގޮތެއްގައި ވެހިކަލް ނުދުއްވޭ ގޮތަށް ހަދަނީ ވެސް ހަވީރު ވަގުތު ދެތިން ގަޑިއިރަށެވެ. އެންމެ އާއްމު ވަގުތަކީ ހަވީރު ހަތަރަކުން ހަޔެކެވެ.\nސިޓީ ކައުންސިލްގެ ވިސްނުމަކީ މިކަން ދާއިމީ ކުރުމެވެ. ހަމައެކަނި ހާއްސަ ދުވަހެއްގެ ގޮތުގައި ކުރާ ކަމެއްގެ ބަދަލުގައި މަދުވެގެން މަހަކު އެއް ފަހަރު ނަމަވެސް، "ވެހިކަލް ފްރީ" ދުވަހެއްގެ ގޮތުގައި ކަނޑައެޅުމެވެ.\nމާލޭ މޭޔަރު ޝިފާ މުހައްމަދު ވިދާޅުވި ގޮތުގައި ތޮއްޖެހިފައިވާ މާލޭގައި ކުޑަ ވަގުތުކޮޅަކަށް ނަމަވެސް އުޅަނދުތަކުން ސަލާމަތްވުމަކީ ގިނަ ބަޔަކު ބަލައިގަންނަ ކަމެކެވެ. އެކަން އެފަދަ ދުވަސް ދުވަހު، ބޭރަށް ނުކުންނަ މީހުންގެ އަދަދުން ވެސް އެނގޭ ކަމަށް އޭނާ ވިދާޅުވި އެވެ.\nއެމްބިއުލާންސް ފަދަ މުހިއްމު އުޅަނދުތަކާއި ހަަމައެކަނި ހުއްދަ ދީފައި އޮންނަ އުޅަނދުތައް ފިޔަވައި އެހެން އެއްޗެހި ދުއްވުން މަނާކޮށް، މަގުތައް އަމާންކޮށްލުމުން ގިނަ ބަޔަކު މަގުމައްޗަށް ނުކުމެ އެވެ. ހާއްސަކޮށް ކުޑަކުދިންނަށް ލިބޭ އުފާ މާ ބޮޑުވެ އެވެ. އެފަދަ ދުވަހެއްގައި މުޅި މަގުމަތިން ފެންނަނީ އުފާވެރިކަމެވެ.\nމާލޭގެ މަގެއް: ރަނގަޅަށް ހިނގާބިނގާވެ އުޅުމަށް އުނދަގޫ .---ފޮޓޯ: ހުސައިން ވަހީދު/މިހާރު\n"[މިދިޔަ މިނިވަން ދުވަހު] ވެސް މަގުތައް ބަންދުކޮށްލުމުން ވަރަށް ގިނަ ބަޔަކު އެކަމުގެ އުފާ ހޯދި. އާއިލާތަކާ އެކު މަގުމައްޗަށް ނުކުމެ، ވަގުތު ހޭދަކުރި. މިއީ ވަރަށް އުފާވެރި ވަގުތުކޮޅަކަށް ވެފައި ވަނީ،" ޝިފާ ވިދާޅުވި އެވެ.\nސިޓީ ކައުންސިލްގެ މި ނިންމުމާ މެދު އާއްމުންގެ މެދުގައި ހިޔާލުތަފާތުވުންތައް ހުރި ނަމަވެސް ގިނަ ބަޔަކު އެކަމަށް ތާއީދުކުރެ އެވެ. އެ މީހުން ދެކޭ ގޮތުގައި މާލޭގައި ފައިމަގުގައި 20 މިނިޓް ތެރޭގައި ނުދެވޭނެ ތަނެއް ނުހުންނާނެ އެވެ. އަދި ކޮންމެ ހަފުތާ ބަންދެއްގެ ހަވީރު ވަގުތު، ފައިމަގުގައި އުޅޭ ގޮތަށް ކަނޑައެޅުން ވާނީ ފައިދާކުރަނިވި ބަދަލަކަށް ކަމަށް އެ މީހުން ގަބޫލުކުރެ އެވެ.\nYes but not whole day since we don’t haveaproper public transport system. May be Friday afternoon?\n— Athiya Naseer (@AthiyaNaseer) July 29, 2019\n"ތިހެން ވެހިކަލް ދުއްވުން މަނާ ދުވަސް ދުވަހު، އަހަރެންގެ ފަސް އަހަރުގެ ދަރިފުޅު ގެއަކަށް ވެސް ނުވަންނާނެ. ބޭނުންވާނީ ހަމަ މަގުމަތީގައި ދުވަން. އެ މަންޒަރު ފެނުނީމައި ހިތަށްއަރާ މި ގޮތަށް ގިނައިން ބަންދު ކުރާނެ ނަމައޭ،" ސިޓީ ކައުންސިލްގެ މި ވިސްނުން ފޭސްބުކްގައި ޝެއާކޮށް މީހަކު ލިޔުނެވެ.\nޓްވިޓާގައި ހިޔާލުފާޅު ކުރި ބައެއް މީހުން ބުނިގޮތުގައި މިފަދަ ނިންމުމެއްގެ ކުރިން، ޕަބްލިކް ޓްރާންސްޕޯޓް ވަރަށް މުހިއްމެވެ. އެފަދަ ހިދުމަތެއް އޮވެއްޖެ ނަމަ، ހިނގާފައި ނޫޅެވޭ މީހަކަށް، އެގޮތް ހިޔާރުކުރެވޭނެ ކަމަށް އެ މީހުން ދެކެ އެވެ.\n"ތިއީ ސަޅި ކަމެއް. އެކަމަކު އެންމެ ފުރަތަމަ ގާއިމު ކުރަންވީ ޕަބްލިކް ޓްރާންސްޕޯޓް. ބަސް ފަދަ ހިދުމަތެއް ތައާރަފްކޮށްފައި، ހަމައެކަނި އެ ބަސް ދުއްވޭ ގޮތަށް ހަދާފައި ތިކަން ކުރަން ރަނގަޅު،" ޓްވިޓާގައި މީހަކު ހިޔާލުފާޅުކުރި އެވެ.\nConsidering it’s Malé City that we are talking about, where long commutes are not reallyanecessity, it would be nice if there were regular weekends with vehicle free hours in the afternoon.\n— Marumoalu (@dhebandhihaara) July 28, 2019\n"ހުޅުމާލެ-ހުޅުލެއަށް ދަތުރުކުރާ މީހުން ނުވަތަ ވަޒީފާ އަދާކުރަން ދާން ޖެހޭ މީހުންނަށް ވެސް އެ ދުވަހު ބަހުގެ ހިދުމަތް ހޯދޭނެ."\nއެހެން މީހަކު ބުނީ އުޅަނދެއްގައި އިންނަ މީހަކަށް ވުރެ ފައިމަގުގައި އުޅޭ މީހުން ވިޔަފާރި ކުރާ މިންވަރު އިތުރުވާނެ ކަމަށާއި އެހެންވެ މިއީ އާއްމު ވިޔަފާރިތަކަށް ވެސް ލިބޭނެ ފައިދާއެއް ކަމަށެވެ.\nގިނަ މީހުންގެ ހިޔާލުގައި ވެހިކަލް ފްރީ ދުވަހަކަށް ހަދަން ބޭނުންވީ ހަފުތާގެ ބަންދު ދުވަހެކެވެ. އެއީ ސްކޫލުތަކާއި ގިނަ އޮފީސްތައް އެ ދުވަހު ބަންދުކޮށްފައި ހުރުމުން އޭގެ ފައިދާ ގިނަ ބަޔަކަށް ކުރާނެތީ އެވެ.\nއެއް ބަޔަކަށް އެއީ އިތުރު އުނދަގުލެއް!\nދުނިޔޭގެ ބައެއް ގައުމުތަކުގައި ވެސް މި ގޮތަށް، ފައިމަގުގައި އުޅޭ ވަގުތުތަކެއް ކަނޑައަޅާފައިވެ އެވެ. އޭގެ ތެރޭގައި ސްރީ ލަންކާ އާއި މެލޭޝިިޔާގެ ބައެއް ސިޓީތައް ހިމެނެ އެވެ. މިއީ އެ ގައުމުގެ ގިނަ ބަޔަކު ބަލައި ވެސް ގަންނަ ކަމެކެވެ. އެކަމަކު ރާއްޖޭގައި މިފަދަ ކަމެއް ކުރެވޭނެ ކަމާ މެދު ބައެއް މީހުން ޝައްކު އުފައްދަ އެވެ.\nއެ މީހުން ގަބޫލުކުރާ ގޮތުގައި މާލެ ކަހަލަ ކުޑަ އަދި ތޮއްޖެހިފައިވާ ތަނެއްގައި ވެހިކަލް ދުއްވުން މަނާކުރުމަކީ ފަސޭހަކަމަކަށް ނުވާނެ އެވެ. އެހެންވެ، މި ފަދަ ދުވަހެއް ކަނޑައެޅުމުގެ ބަދަލުގައި އެންމެ އެދެވޭ ބަދަލެއް އަންނާނީ ރާއްޖެ އެތެރެކުރާ ވެހިކަލްތަކުގެ އަދަދު މަދުކޮށްގެން ކަމަށް އެ މީހުން ދެކެ އެވެ.\n"މިއީ މާލޭގެ ހާލަތަށް ބަލާފައި ކުރަންވާވަރުގެ ކަމެއް ނޫން. ފުރާ މީހުންނާއި ބަލިމީހުންނާއި މުސްކުޅިންނަށް އުނދަގޫތަކާ ކުރިމަތިވާނެ،" ސިޓީ ކައުންސިލްގެ ހަބަރަށް "މިހާރު" އަށް މީހަކު ފޮނުވި ކޮމެންޓެއްގައި ބުންޏެވެ.\nމާލެ އާއި ހުޅުމާލެ ގުޅޭ ލިންކް ރޯޑުގައި ވެހިކަލްތައް ދުއްވާފައި ދަނީ: މާލެ ސަރަހައްދު ފުރިފައި ވަނީ ވެހިކަލްތަކުން :--ފޮޓޯ: ހުސައިން ވަހީދު/މިހާރު\n"ވަޒީފާ އަދާކުރާ މީހުންނަށް ވެސް ވާނީ އިތުރު އުނދަގުލެއް. މީގެ ކުރީގެ ސަރުކާރުތަކުން ވެސް މިކަން ކުރަން އުޅެ ވަނީ ފެއިލްވެފައި."\nކައުންސިލްގެ މި ވިސްނުމަށް ތާއީދު ނުކުރާ މީހުން ދައްކާ އަނެއް ސަބަބަކީ، ދެމެހެއްޓެނިވި ގޮތެއްގައި މިކަން ކުރިއަށް ގެންދެވޭ ވަރުގެ ބަޔަކަށް ކައުންސިލް ނުވުމެވެ. މީގެ ކުރިން ކައުންސިލުން ވަނީ ކުޑަކުދިން ކުޅެން ނުކުމެ އުޅުމަށް މާލޭގެ ބައެއް މަގުތައް ކޮންމެ ހުކުރު ދުވަހަކު ބަންދުކުރަން ނިންމައިފަ އެވެ. އެކަމަކު އެކަން ވެސް މާ ގިނަ ދުވަހަކު ކުރިއަކަށް ނުގެންދެވުނެވެ،\nއެހެންވެ މިކަން ވެސް ވަކި ހިސާބަކުން ހިނދިދާނެތީ އާއްމުން ކަންބޮޑުވެ އެވެ.\nމަހަކު އެއް ދުވަހު ހިނގާފައި އުޅޭ ދުވަހެއް ކަނޑައެޅުމުގއި އަދި އޮތީ ހަމައެކަނި ވިސްނުމެކެވެ. އެތަނުން ބުނިގޮތުގައި އެފަދަ ކަމެއް ނިންމާނީ، ޓްރާންސްޕޯޓް އޮތޯރިޓީ އާއި ރައްޔިތުންނާ ވެސް ބައްދަލުކޮށް ހިޔާލު ހޯދުމަށް ފަހު އެވެ.\nއިތުރު ލިޔުންތައް މާލެ މާލެ ސިޓީ ކައުންސިލް ވެހިކަލްތައް މާލޭގެ މޭޔަރު ޝިފާ މުހައްމަދު\nވެހިކަލް ނުދުއްވާ ދުވަހެއް ކަނޑައަޅަން މަޝްވަރާކުރަނީ


Covid peak gai 9000 ah araifaane, mi rate inn dhaa nama lockdown akah dhaan jehidhaane: Dr. Afzal - One Online\n22 ޖޫން 2020، މާލެ، ކޮވިޑް 19އާ ގުޅިގެން ބާއްވަމުން އަންނަ ސިލްސިލާ ޕްރެސް ކޮންފަރެންސްގައި ޑރ. އިބްރާހިމް އަފްޒަލް މީޑިއާއަށް މައުލޫމާތު ދެއްވަނީ -- ފޮޓޯ: ރައީސް އޮފީސް\nކޮވިޑް ޕީކުގައި 9000 އަށް އަރައިފާނެ، މި ރޭޓުން ދާނަމަ ލޮކްޑައުންއަކަށް ދާން ޖެހިދާނެ: ޑރ. އަފްޒަލް\nރާއްޖެއިން މިހާރު ފެންނަ ކޮވިޑްގެ ކޭސްތައް ޕީކަށް އަރައިގެންދާއިރު، ދުވާލެއްގެ މައްޗަށް 6،000 އާއި 9،000 އާ ގާތްކުރާ އަދަދަކަށް މީހުން ކޮވިޑަށް ޕޮޒިޓިވްވާނެ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ އެޕިޑިއަމޮލޮޖިސްޓް ޑރ. އިބްރާހިމް އަފްޒަލް ވިދާޅުވެއްޖެއެވެ.\nރާއްޖެ ޓީވީގެ "ފަަލަ ސުރުހީ" ޕްރޮގްރާމްގައި ޑރ. އަފްޒަލް ރޭ ވިދާޅުވީ، ރާއްޖޭގައި ކޮވިޑް ފެތުރެމުންދަނީ ވަރަށް ބާރު ސްޕީޑެއްގައި ކަމަށާއި މުޅި ރާއްޖެއަށް ކޮވިޑް ފެތުރިފައިވާ ކަމަށެވެ.\nޑރ. އަފްޒަލް ވިދާޅުވީ، އެވްރެޖުކޮށް ތިން ދުވަހުގެ ތެރޭގައި ކޭސްތައް ދެގުނަވާ ކަމަށާއި މިހާރުގެ އަންދާޒާތަކަށް ބަލާއިރު، ބަލީގެ ބޮޑު ޕީޕަކަށް ދާނެ ކަމަށެވެ.\n"6،000 ނޫނީ 9،000 އެހާ ހިސާބަށްވެސް ހިނގައިދާނެ. އެއީ ޕްރޮޖެކްޝަންއެއް. ޕްރޮޖެކްޝަނަކީ އަންކޮންޓްރޯލްޑް އިވެންޓެއް. އެ ކޮންޓްރޯލް ކުރެވޭނީ ކޭސްލޯޑް ދަށްކޮށް އެންމެން ގުޅިގެން މަސައްކަތްކޮށްގެން" ޑރ. އަފްޒަލް ވިދާޅުވިއެވެ.\nޑރ. އަފްޒަލް ވިދާޅުވީ، ބަލި ކޮންޓްރޯލްކުރުމަށް އެކަށީގެންވާ މަސައްކަތްތަކެއް މިހާރު ކުރެވިއްޖެނަމަ ބަލި ކޮންޓްރޯލް ކުރެވޭނެ ކަމަށާއި ޕީކަށް އެރުމުން ބަލި ކޮންޓްރޯލް ކުރަން އުނދަގޫ ވާނެ ކަމަށެވެ.\nޑރ. އަފްޒަލް އިތުރަށް ވިދާޅުވީ، ކޮވިޑަށް މިހާރު މީހުން ޕޮޒިޓިވްވާ ރޭޓަށް ބަލާއިރު ލޮކްޑައުނަކަށްވެސް ދާން ޖެހިދާނެ ކަމަށާއި ނަމަވެސް ހަރުކަށި ފިޔަވަޅުތައް އެޅުމަކީ އެއްވެސް މީހަކު ބޭނުންވާނެ ކަމެއް ނޫން ކަަމަށެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) ކޮވިޑް 19 ޑރ. އިބްރާހީމް އަފްޒަލް ސިއްހަތު ލޮކްޑައުން


UFAA Futsal Cup 2019 - Hurihai Matcheh Live kuraane | ungoofaaru.com\nބަނޑޭރިގަނޑު/ޚަބަރު/އުފާ ފުޓުސަލް ކަޕްގެ ހުރިހައި މެޗެއް ލައިވް ކުރާނެ\nއިބްރާހީމް ޒަޔާން 30 އޯގަސްޓް 2019\nމިއަދު ހަވީރު ފެށުމަށް ހަމެޖެހިފައިވާ އުފާ ފުޓުސަލް ކަޕް 2019 ގެ ހުރިހައި މެޗެއްވެސް އުނގޫފާރު ޑޮޓް ކޮމް ގެ ފޭސްބުކް ޕޭޖުން ލައިވް ކުރާނެއެވެ.\nއުނގޫފާރު ޑޮޓްކޮމްގެ ފޭސްބުކް ލައިވް ގައި އެންމެ އިސްކޮށް ހަރަކާތްތެރިވާ ސީނިއަރ ވީޑިއޯގްރަފަރ ސާހް ބުނީ މުބާރާތް ލައިވްކޮށް ބެލުންތެރިންނަށް ގެނެސްދިނުމަށް ވާންޖެހޭ ހުރިހައި ތައްޔާރީ ތަކެއް ވެނިމިފައިވާ ކަމަށެވެ.\nއުނގޫފާރު ޑޮޓް ކޮމް އިންވަނީ އުނގޫފާރުގައި ބާއްވާފައިވާ ގިނަ މުބާރާތްތަކާއި އަދި އެހެން އިވެންޓްތައްވެސް ވަގުތުން ގެނެސްދީފައެވެ. މިގޮތުން ނިމިދިޔަ ބޮޑު އީދުގައި އުނގޫފާރުގައި ކުރިއަށްދިޔަ ހުރިހައި ކުޅިވަރުތަކާއި 24 އޮގަސްޓް ގައި އުނގޫފާރުގައި ނިމުނު ރ. އަތޮޅު ބަށި ލީގުގެ މެޗުތަށް ފާހަގަ ކޮށްލެވެއެވެ.